Dhiyamigiyyah ohssunu iru ... eree Hurainneve. - One Online\nމިއީ ދޮންބަންޑާރައިން ރަސްކަމަށް ވަޑައިގެންނެވުމުގެ ކުރީގައި ޙަސަން ރަންނަބަނޑޭރި މަނިކުފާނުގެ ގޮތުގައި ހުންނެވިއިރު އެތެރެކޮއިލު ހައްދަވައި ހިއްތަންދޮރާށި ބަހައްޓަވައި ނިންމެވި ކަމުގެ ހަނދާނަށް އެ ދޮރާށީގެ މަތީގައި ހަރުކޮށްފައި ހުރި ފިލައެއް ---\nދިޔަމިގިޔަށް އޮއްސުނު އިރު.. އެރީ ހުރައިންނެވެ!\nދުނިޔޭގެ ތާރީޚަކީ އޭގެ މައްޗަށް ވިސްނައި ފިކުރު ހިންގާ ކޮންމެ މީހަކަށްމެ ނުލާހިކު ގިނަ އިބުރަތާ ދަރުސް ލިބެނިވި އެއްޗެކެވެ. ތާރީޚު ދައްކައިދެނީ މާޒީގެ ފިލާވަޅުތަކެވެ. ބުނެދެނީ މުސްތަގުބަލަށް ހުރި އިބުރަތްތަކެވެ. މި ތާރީޚުގެ މައްޗަށް ނަޒަރު ހިންގައިފި ކޮންމެ މީހަކަށްމެ މިފަދަ އެތައް ފިލާވަޅުތަކަކާއި އިބުރަތްތަތަކެއް ލިބިގެންދާނެއެވެ. އެފަދަ ވާހަކަތަކަކީ ލައްކަ ގިނަ އެއްޗެއްވެސްމެއެވެ. އާދެ! މިބާވަތުގެ ވާހަކަތަކުގެ ތެރެއިން ދުނިޔޭގެ ތާރީޚު ދެކެފައިވާ ބޮޑެތި އަންބަރާތޫރީ ވެރިކަންތަކާއި އެ ވެރިކަންތަކުގެ ފެށުމާއި ނިމުމުގެ ވާހަކަތަކަކީ ޕޮލިޓިކަލް ސައިންސާއި އިންޓަރނޭޝަނަލް ރިލޭޝަންސް ފަދަ އިލްމީ ދާއިރާތަކުގެ މެދުގައި ވަރަށް މަގުބޫލު ވާހަކަތަކެކެވެ. މި ދެންނެވި ދާއިރާގެ ތެރެއިން ދިރާސާތައް ހައްދަވާ ބޭބޭކަލުންގެ މައިގަނޑު ނަޒަރެއްކަމުގައިވެސް އެެފަދަ ވާހަކަތައް ވެގެން ގޮސްފައިވެއެވެ.\nދުނިޔޭގެ ނިސްބަތުން ގައުމެއްގެ ގޮތުގައި އަޅުގަނޑުމެންނީވެސް ވަރަށް ދޮށީ އުމުރެއް ލިބިފައިވާ ގައުމެއްގެ ވެރި ބަޔެކެވެ. އަދި މުސްތަގިއްލު ސިވިލައިޒޭޝަނެއްގެ ދަރަޖަ ލިބިފައިވާ ބަޔަކު ދިރިއުޅެމުން އައިސްފައިވާ ގައުމެއްގެ ވެރިބަޔެއްވެސްމެއެވެ. ސިވިލައިޒޭޝަނެއްގެވެރި ބަޔެއްތޯ ނުވަތަ ނޫންތޯ ބަޔަކު މިންކުރަނީ އެބަޔެއްގެ ތެރޭގައި ހިފެހެއްޓިފައި ހުންނަ ޚާއްސަ ސިފަތަކެއްގެ މައްޗަށް ބެލުމަށް ފަހުގައެވެ. މި ދެންނެވި ފަދަ ޚާއްސަ ސިފަތަކުގެ ތެރޭގައި އެ މުޖުތަމައެއްގެ ތެރޭގައި ހިފެހެއްޓިފައި އޮންނަ އަހުލާގީ މިންގަނޑުތަކާއި އެބަޔެއްގެ އަދުލުވެރިކަން ދެމިއޮތް މިންވަރާއި އެ މުޖުތަމައެއް ތެރޭގައި ހުނަރުވެރިކަމާއި ފަންނުވެރިކަން ކުރިއަރާފައި އޮތް މިންވަރާއި އެބަޔެއްގެ ތެރޭގައި އޮތް ވެރިކަމުގެ ހައިބަތާއި އޭގެ ކުލަގަދަކަމާއި އަދި އިލްމީ ކަންކަމަށް ޖާގަ ދެވިފައިވާ މިންވަރު ފަދަ ކަންކަން ހިމެނިގެންވެއެވެ.\nއާދެ! މީގެ އެތައް ހާސް އަހަރެއްކުރީން މި ރާއްޖޭގެ ރަށްތަކަށް ކޮންމެެވެސް ސަބަބަކާއިހުރެ ހިޖުރަކުރި އަޅުގަނޑުމެންގެ ކާބަފައިން މި ގައުމު ބިނާކޮށްފައިވަނީ އިސްވެ ދެންނެވުނުފަދަ އެތައް ސިފައެއް އެކުލެވިގެންވާ ގޮތުގެ މަތީންނެވެ. އެބަޔަކު މިތަނަށް ހިޖުރަކުރި އިރު އެއައި ކަރަޔަކުން ގެނެސްފައިވާ ތަހުޒީބީ އުސޫލުތަކާއި މިންގަނޑުތައް މި ރަށްތަކުގެ މާހައުލާ ގުޅޭނޭ ގޮތުން ބަދަލުކޮށް ފައްތައިފައިވަނީ ކިތަންމެހައިވެސް މޮޅަށެވެ. ޒަމާނަކަށްފަހު ޒަމާނެއް ދައުރުވުމުގައި އިންސާނީ ތަބީއަތަށް އައިސްފައިވާ ބަދަލުތަކާއެކުވެސް ދެންނެވެން އޮތީ ދިވެހި ކާބަފައިން އެޒަމާނުގައި ގެންގުޅެފައިވާ ބައެއް ޙަޟާރީ މިންގަނޑުތަކަކީ މިޒަމާނުގެ މީހުންވެސް އަޖާއިބުވާނޭހާ ފުރިހަމަ މިންގަނޑުތަކެއްކަމުގައެވެ.\nދިވެހިރާއްޖެ ހިމެނޭ ސަރައްދުގެ ޗާޓެއް. މިއީ 17 ވަނަ ގަރުނުގެ ޗާޓެއް ---\nދިވެހި ސިވިލައިޒޭޝަނުގެ މާޒީގެ މައްޗަށް ނަޒަރު ހިންގާލައިފިނަމަ އެމީހަކު ހޯދާން އުޅުނު ކޮންމެ ކުލައެއްވެސް ފެންނާނެއެވެ. އޭގެ ރީއްޗާއި ހުތުރެވެ. ހުދާއި ކަޅެވެ. ބައެއް މީހުން ހީކުރާ ގޮތުގައި މިއީ އަޅުގަނޑުމެންގެ ތާރީޚަށް އެކަނި އޮތްކަމެކެވެ. ދިވެހި ތާރީޚަކީ ކަޅު އަނދިރި އެހާމެ ހުތުރު އެއްޗެކޭ ބުނާ އަޑު އިވެމުންދަނީ މިހެންވީމައެވެ. އެހެންނަމަވެސް އިންސާނާ މުޅި އިންސާނިއްޔަތުގެ ތާރީޚުގެ މައްޗަށް ފަސް އެނބުރި ބަލައިފިނަމަ އެއިންވެސް އެމީހަކު ހޯދާން އުޅުނު ކޮންމެ ކުލައެއް ހަމަ ފެންނާނެތެވެ. މިއީ ދުނިޔަވީ ހަޔާތުގެ ހަގީގަތެކެވެ. މިކަމަކުން ވަކި ދިވެހީން އިސްތިސްނާވާންވީ ސަބަބެއްނެތެވެ. އަޅުގަނޑުމެންގެ މިދިގު ތާރީޚުގައިވެސް އެކި ދާއިރާތަކަށް ނުލާހިކު ބޭނުންތެރި އިބުރަތާއި ދަރުސްތަކެއް ލިއްބައިދޭ ނުހަނު ގިނަ ފިލާވަޅުތައްވެއެވެ. މާޒީގެ މިފަދަ ފިލާވަޅުތަކަކީ ތައުލީމީ ދާއިރާތަކުން ކުރިޔަށްދާ ކުދީންނަށް ނުލާހިކު ބޭނުންތެރި ފިލާވަޅުތަކެކެވެ.\nމިގޮތުން މިއަދުގެ މައުލޫއަކީ ދިވެހި ތާރީޚުގެ ތެރެއިން ދެންނެވި ދިޔަ ފަދަ އިބްރަތްތެރި ދަރުސްތައް ލިބެނިވި ހާދިސާތަކެއްގެ މައްޗަށް އެކުލެވިގެންވާ މައުލޫއެކެވެ. ވަރަށް ދިގުކޮށް ލިޔެވިދާނެވެސް މައުލޫއެކެވެ. އެހެންނަމަވެސް މިފަދަ މަޒުމޫނަކަށް އެކަށީގެންވާ މިންވަރަށް މުޚުތަސަރު ގޮތަކަށް މައުލޫގެ މައްޗަށް އިންސާފުކޮށްލެވޭތޯ މަސައްކަތްކޮށްލާނަމެވެ.\nއާދެ! ޚަބަރު ފިލާން އޮތް އެންމެ ދުރު ޒަމާނުންފެށިގެން ނަވާރަސޭތަކައިގެ އަހަރުތަކުގެ މެދެއްހައި ހިސާބަށް މިރާއްޖެ ހިނގަމުން އައިސްފައިވަނީ ރަސްކަމުގެ ނިޒާމަކަށެވެ. އެކި ޒަމާންތަކުގައި ދިވެހި ސިންގާސަނާ ފަޅުފިލުއްވައިފައިވަނީ ރާއްޖޭގެ އެކިކަންކޮޅުތަކުން ނިކުންނެވި ބޭބޭފުޅުންނާއި އެބޭބޭފުޅުންގެ ދަރިފަސްކޮޅުންނެވެ. އެއް އިރެއްގައި މާޅޮސް މަޑުލުން ބޭފުޅަކު އަނެއް އިރެއްގައި ތިލަދުންމަތިން ބޭފުޅަކު އަނެއް އިރެއްގައި ހުވަދު އަތޮޅުން ބޭފުޅަކު މިހެން ގޮސް އެކި އަތޮޅުތަކާއި ރަށްތަކުގެ ބޭބޭފުޅުންނެވެ. އެއިން ކޮންމެ ހިސާބަކުން އެރި އިރު އޮއްސިގެންދަނީ އޭގެ އަނެއް ހިސާބުން ނިކުންނަވާ ބޭފުޅަކަށް ސިޔާސީ މަސްރަހުން ލިބިވަޑައިގަންނަވާ ފުރުސަތުގެ ބޭނުން ހިއްޕަވާލެއް މޮޅުކަމާއި ގެންގުޅުއްވި ހިކުމަތާ ހީލަތުގެ ސަބަބުންނެވެ. މިގޮތުން ރާއްޖޭގެ ސިޔާސީ މަސްރަހުގައި އެންމެ ފާހަގަ ކުރެވޭ އެއް ހާދިސާއަކީ ކޮޅުމަޑުލު ދިޔަމިގިލީން އެރި އިރު މާލެ އަތޮޅު ހުރަޔަށް އޮއްސިގެންދިޔަ ދިޔުމެވެ. މިއީ ތާރީޚުގައި ފާހަގަކުރެވޭ ކަޅުވެސް ހާދިސާއެކެވެ. އެހެނަސް ދިރާސީ ނަޒަރަކުން ވިސްނާ މީހަކަށް މިހާދިސާއިންވެސް މުހިންމު ނުކުތާތަކެއް ފެންނާނެކަމީ ޝައްކެއްއޮތްކަމެއް ނޫނެވެ.\nމީލާދީން 1700 ގެ އަހަރުތައް ފެށިގެން ދިޔައީ ދިވެހި ސިންގާސަނާގައި ވެޑުވުނު އައު ރަސްދަރިކޮޅަކާއި އެކީގައެވެ. އޭގެ ކުރީން ވެރިކަން ކުރަމުން ދިޔަ އިސްދޫ ދަރިކޮޅުން އެންމެފަހަށް ވެރިކަން ކުރެއްވި ރަދުން ހައްޖު ދަތުރުފުޅުގައި ތޫފާނެއްގައި ޖެހި ނައުކޮޅާއެކު ޣަރަގުވެގެންދިޔަ ޚަބަރު މާލެޔަށް ފޯރުމުން ދެން ރަސްކަމުގެ ދާނުގައި ވެޑުވުނީ އެރަދުންގެ ބޮޑުވަޒީރަކަށް ހުންނެވި ދިޔަމިގިލީ މުހައްމަދު ދޮށިމޭނާ ތަކުރުފާނެވެ. މި ތަކުރުފާނު އައްސުލްތާނު މުހައްމަދު އިމާދުއްދީނު ދޭއްގެ ނަންފުޅުގައި ތަޚުތަށް އިސްވެވަޑައިގެންނެވި ހިސާބުން މުޅީން އައު ދަރިކޮޅެއްގެ ވެރިކަމަށް އަލިވިލުނީއެވެ. ވެރިކަމުގެ ދާއިރާއިން ހައްދުންމަތީ އިސްދޫއަށް އިރުއޮއްސި ކޮޅުމަޑުލު ދިޔަމިގިއްޔަށް އިރުއެރީއެވެ. މި ވެރިކަން ބައި ގަރުނަށްވުރެ ގިނަ އަހަރުތަކެއް ވަންދެން ދެމިއޮތުމަށްފަހު އޮއްސިގެންދާން މެދުވެރިކުރުވި ހާދިސާއަށް ވަނުމުގެ ކުރީން އެ ހާދިސާއަށް ޖާގަ ކުރިމަތި ކުރުވި އެހެން ހާދިސާއަކަށް އިހަށް ޖެހިލާން މަޖުބޫރުވެއެވެ. އެއީ ހޮޅީން މާލެ އަރައި ދިވެހީންގެ މިނިވަންކަން ނިގުޅައިގަތް ހާދިސާއެވެ.\nކަންނަންނޫރު އަލީރާޖާގެ ނިޝާން ނުވަތަ ސިއްކަ ---\nހިޖުރައިން 1166 ވަނަ އަހަރުގެ ސަފަރު މަހުން 13 ވީ ބުދަ ވިލޭރޭ (މީލާދީން 20 ޑިސެމްބަރު 1752) ގައި ކަންނަންނޫރު އަލީރާޖާ ފޮނުވި ހޮޅީންގެ ބަޔަކު މާލެ އަރައި އެތައް ތަނެއް އަންދައި އެތައް ބަޔަކަށް ބޮޑެތި އަނިޔާދީ ބޮޑުގަނޑުވަރަށް ވަދެ ރަސްކަމުގެ ކޮއިލުތެރެ އަންދާލައި މާލެ ހިފިއެވެ. އަދި އޭރު ތަޚުތުގައި ވޮޑިގެން އިންނެވި ކޮރުބަންޑާރައިންގެ ގޮތުގައި ތާރީޚުގައި މަޝްހޫރުވެފައިވާ އައްސުލްތާނު މުކައްރަމް މުހައްމަދު އިމާދުއްދީނާއި އެރަދުންގެ ބޭބޭފުޅު އިބްރާހީމް ރަސްގެފާނުންގެ ދަރިކަލުން އަލްއަމީރު މުޙައްމަދު މަނިކުފާނު (މިއީ ފަހުން އައްސުލްތާނު މުހައްމަދު ޣިޔާސުއްދީނު) ރަހީނުކޮށްގެން މަލާބާރުކަރަޔަށް ގެންދިޔައެވެ. އަދި އެ ދެބޭފުޅުންނާއެކީ ކޯލާޑި ސައްޔިދު މުހައްމަދު ހޮޅިނަހާގެ ފަސްމެންދޫ ހަސަން ހަކުރާ ތަކުރުފާނުގެ އަލްވަޒީރު ޙުސައިން ޝާހުބަންދަރުގެ ދަރިކަލުން އަލްވަޒީރު މުހައްމަދު ޝާހު ބަންދަރާއި ހުރާ އަލްވަޒީރު ހުސައިން ދަހަރަދަ ތަކުރުފާނުންގެ ދަރިކަލުން އަލްވަޒީރު މުހައްމަދު ފާމުލަދޭރި މަނިކުފާނާއި މި މުހައްމަދު ފާމުލަދޭރި މަނިކުފާނުގެ ހުސައިން މަނިކުފާނާއި ރަސްގެފާނުގެ ޚާދިމް މުރުއްބާ މުހައްމަދު ކަލޭގެފާނު ވެސް ގެންދިޔައެވެ. ހޮޅީން ރަހީނުކޮށްގެން ގެންދިޔަ ކޮރުބަންޑާރައިންނަކީ ދިޔަމިގިލީ ޚާންދާނުގެ ރަސްކަން ގާއިމުކުރެއްވި ބޮޑުބަންޑާރައިންނަށްވި އައްސުލްތާނު މުޒައްފަރު މުހައްމަދުއިމާދުއްދީނުގެ ދެވަނަ ދަރިކަލުންނެވެ. އަދި ބޮޑުބަންޑާރައިންނަށް ފަހު ރަސްކަންކުރެއްވި އިބްރާހީމް ރަސްގެފާނަށްވި އައްސުލްތާނު އިބްރާހީމް އިސްކަންދަރު ދޭއްގެ ކޮއްކޯފުޅެވެ.\nމާލެ އެރި ހޮޅީންގެ ތެރެއިން އެއްބަޔަކު ދިވެހިރާއްޖޭގެ ކީރިތި މަހާރަދުން އަސީރުކޮށްގެން ގެންދިޔުމަށްފަހު މާލޭގައި ގާއިމުވެ ތިބި ހޮޅީންގެ މީހުން މާލޭގައި ތިބި ރައްޔިތުންނަށް އަނިޔާކޮށް ހީލަތާއި މަކަރުން އެވަގުތު ފަނޑިޔާރަކަށް ހުންނެވި އަލްޤާޟީ ހަސަން ތާޖުއްދީނުގެ ދަރިކަލުން އަލްޤާޟީ މުޙައްމަދު ޝަމްސުއްދީނު އެމީހުންގެ ވެރިޔަކު ކަމުގައި ލައިގެން އެކަލޭގެފާނަށް ބައިއަތު ހިފައިގެން ދުވަސްކޮޅެއް ވާންދެން ތިއްބެވެ. އޭގެ ދުވަސްކޮޅެއް ފަހުން މި ފަނޑިޔާރު ކަލޭގެފާނާއި އެކަލޭގެފާނާ އެއްބަފާ އަހުމަދު މުހްޔިއްދީނު ކަތީބު މަނިކުފާނާއި ދެބެއިން ހިފައި ހައްޔަރުކޮށް އަނިޔާކޮށް އެދެބޭފުޅުން ނިޒާމުން ގެއްލުވާލިއެވެ. މިކަމެއް ހިނގީ ހިޖުރައިން 1166 ވަނަ އަހަރުގެ ރަބީޢުލްއާޚިރު މަހުގެ 21 (މީލާދީން 1753 ވަނަ އަހަރުގެ ފެބްރުވަރީ މަހުގެ 25) ވަނަ ދުވަހުގައެވެ. އޭގެ ފަހުން އެ ދެބޭފުޅުންނަށް ވީނުވީ ގޮތެއް ނޭނގެއެވެ. ކަނޑުފައްތައި ޝަހީދުކޮށްލީ ކަމަށްވެސް ބުނެވެއެވެ. ދެން އެއަށްފަހު ހޮޅީންގެ ފަރާތުން އަލީރާޖާއަށް ތާނިޔާ ކިޔައި މާލޭގައި ދިވެހިރާއްޖޭގެ މައްޗަށް ވެރިވެ ހުރީ މަލިކު މުޙައްމަދު ބަނޑޯރު މަނިކޭ ކިޔުނު މީހެކެވެ. ބެލެވޭ ގޮތުގައި އަލީރާޖާގެ ކަނޑުގެ ސިފައިންގެ ލަޝްކަރަށް އެހާ ފަސޭހަކަމާއެކު ދިވެހިރާއްޖޭގެ އަތޮޅުތަކުގެ ތެރޭގައި ދުއްވާފައި އައިސް މާލެ އެރި އެރުމުގައި މަގުދައްކާން ހުންނާނޭ މީހަކީ މި މަލިކު ބަންޑޯރު މަނިކެވެ. 1752 ގައި އަލީރާޖާގެ ލަޝްކަރު ރާއްޖެއަށް ހަމަލަ ދިނުމާ ހަމަޔަށް މަލިކު އޮތީ ދިވެހިރާއްޖޭގެ ރަށެއްގެ ގޮތުގައެވެ. އެއީ ބޮޑުރަސްގެފާނުންގެ ދަރިކަލުން އިސްކަންދަރު މަހާރަދުން މަލިކު ހިއްޕެވި ހިސާބުން ފެށިގެންނެވެ. ކޮންމެއަކަސް މީލާދީން 1752 މިއީ ދިވެހިރާއްޖޭގެ މިނިވަންކަން ގެއްލުމުގެ އިތުރަށް ދިވެހިރާއްޖެއިން އެއް އަތޮޅު ގެއްލިގެން ދިޔަ އަހަރެކެވެ.\nމަލިކު ޗާޓެއް ---\nމާތް ރަސްކަލާނގެ ހެޔޮ ރަހުމަތުން އަނިޔާވެރި ހޮޅީންގެ މީހުންނަށް މި މާލެ ހިފައިގެން ރާއްޖޭގެ މައްޗަށް ވެރިކަން ހިންގުނީ ތިން މަހެއްހާ ދުވަހުއެވެ. އާދެ، ހިޖުރައިން 1166 ވަނަ އަހަރުގެ ޖުމާދަލްއާޚިރާ މަހުގެ3(މީލާދީން 1753 ގެ އޭޕްރީލް 7) ވީ އާދީއްތަވިލޭރޭ ހޮޅީން ގެންދިޔަ މުހައްމަދު ފާމުލަދޭރި މަނިކުފާނުންގެ ދަރިކަލުން މުލީގޭ ދޮން ހަސަން މަނިކުފާނުގެ ގިޔާދަތުގައި ދިވެހީންގެ ތެރެއިން ހިތްވަރުގަދަ ފަހުލަވާނުންތަކަކާއެކުގައި ނިކުމެވަޑައިގެން ހޮޅީންނާއި ހަނގުރާމަކުރައްވައި ދިވެހިރާއްޖެ މިނިވަންކުރެއްވިއެވެ. އިނގިރޭސީން އިންޑިޔާއޭ ކިޔުނު ބައްރުގެ މައްޗަށް ވެރިވެ އެބައްރުގެ އެކި ގައުމުތައް ހިފަމުން އައިސް އަލީރާޖާގެ ވެރިކަމުގެ ދަށުގައި ހުރި ތަންތަން ހިފައި ބްރިޓިޝް އިންޑިޔާގެ ދަށަށް ގެންގޮސް އެއަށްފަހު ރިޕަބްލިކް އޮފް އިންޑިޔާގެ ދަށަށް ދިޔައެވެ. އާދެ! މުލީގެ ދޮން ހަސަން މަނިކުފާނު އެ ދުވަހު ހޮޅީންނާ ދެކޮޅަށް ނިކުމެވަޑައިގެން ހަނގުރާމަ ނުކުރެއްވި ނަމަ އިންޑިޔާގެ ޔޫނިއަން ޓެރިޓަރީ އޮފް ލަކްޝަދީޕް ފަދައިން މިރާއްޖެވެސް އޮތީހީ ޔޫނިއަން ޓެރިޓަރީ އޮފް މާލްދީޕްގެ ގޮތުގައެވެ. އެކަމަކު ނަމަނަމަޔަކުން ރިހަޔެއް ނުކެއްކޭނެތީއާއި އޯގާވަންތަ މާތް ރަސްކަލާނގެ ހެޔޮރަހުމަތްފުޅުން ދޮން ހަސަން މަނިކުފާނު މެދުވެރި ކުރައްވައި އެފަދަ ހާލަތަކަށް ދިވެހިރާއްޖެ ދިޔުމުން ސަލާމަތްކުރެއްވީއެވެ. އެކަމަށްޓަކައި ދިވެހީން އެމަނިކުފާނަށް ދަރައި އޮތް ދަރަންޏަކީ އަގުނުކުރެވޭނެ ވަރުގެ ބޮޑު ދަރަންޏެކެވެ.\nކޮންމެއަކަސް މުލީގޭ ދޮން ހަސަން މަނިކުފާނު ހޮޅީންގެ އަނިޔާވެރި ވަކިތަކުން ދިވެހިރާއްޖެ ސަލަމާތްކުރައްވައި ހަނގުރާމައިގައި ހޯއްދެވި ކާމިޔާމީގެ ސަބަބުން އެތައް ބައެއްގެ އެދުމަކަށްވީ ދޮން ހަސަން މަނިކުފާނު ރަސްކަމަށް އިސްވެވަޑައިގެންނެވުމެވެ. އެހެންނަމަވެސް ހޮޅީން ގެންދިޔަ ރާއްޖޭގެ ރަދުން ދުނިޔޭގައި އެއިރު ހުންނެވުމާއެކު އެކަމާއި އެމަނިކުފާނު އިންކާރު ކުރެއްވިއެވެ. އަދި ދިޔަމިގިލީ ޚާންދާނުގެ ދެ ރަސްދަރިކަނބަލެއް އިސްކުރައްވައިގެން "ޤާއިމު މަޤާމް" އެއް ފަދައިން ހުންނަވައިގެން ދިޔަމިގިލީ ދަރިކޮޅުގެ ނަމުގައި ވެރިކަން ހިންގެވީއެވެ. މިގޮތުގައި ހުންނަވަނިކޮށް 1757 ވަނަ އަހަރު ހޮޅީން ގެންދިޔަ ރަދުން މަލިކުގައި ހައްޔަރުވެ ހުންނަވައި އަވަހާރަވިއެވެ. ދޮން ހަސަން މަނިކުފާނު ރަސްކަމަށް އިސްވެވަޑައިގެންނެވީ މި ރަދުން އަވަހާރަވުމާއި އަދި ގައުމު އޮތީ އާރާސްތުކޮށް އާބާދުކުރާނެ ވެރިޔަކަށް ބޭނުންވެފައިކަމަށް އެތައް ބަޔަކު ދެންނެވުމުންނެވެ. ރަސްކަމަށް އިސްކުރެވުނީ އައްސުލްތާނު ހަސަން އިއްޒުއްދީންގެ ނަންފުޅުގައެވެ. ތާރީޚުގައި މަޝްހުރުވީ ދޮން ބަންޑާރައިންގެ ނަންފުޅުންނެވެ.\nމަލިކު މާމިސްކިތް ދޮށުގައި ހުރި ކޮރުބަންޑާރައިންގެ މަހާނަގާފުޅުގެ ---\nއާދެ! ދިޔަމިގިއްޔަށް އޮއްސުނު އިރު ހުރައިން އެރީއެވެ. އެހެންނަމަވެސް އަދި ދިޔަމިގިލީން އެއްކޮށް އިރު އޮއްސުނީކީ ނޫނެވެ. ދޮންބަންޑާރައިންގެ ރަސްކަމުގައި ހުންނަވަނިކޮށް ހޮޅީން ގެންދިޔަ ދިޔަމިގިލީ ދަރިކޮޅުގެ ވަލީއަހުދު އިބްރާހިމް ރަސްގެފާނުގެ ދަރިކަލުން މުހައްމަދު މަނިކުފާނަށް އެނބުރި ރާއްޖެ ވަޑައިގެންނެވުނެވެ. މި މަނިކުފާނު ހޮޅީންގެ ކިބައިން މިނިވަން ކުރައްވައި ރާއްޖެ ގެންނެވުމަށް ދޮން ބަންޑާރައިންވެސް މަސައްކަތް ކުރެއްވިއެވެ. ވީމާ ދިޔަމިގިލީ މުހައްމަދު މަނިކުފާނަށް ރާއްޖެ ވަޑައިގެންނެވުގެ ނަސީބު ލިބިވަޑައިގަތުމަކީ ދޮން ބަންޑާރައިންނަށް ލިބިވަޑައިގެންނެވި ވަރަށް ބޮޑު އުފަލެކެވެ. އަދި އެމަނިކުފާނު މާލެ ވަޑައިގަތުމުން ދޮންބަންޑާރައިންގެ ރަސްކަމުގެ ވަލީއަހުދެއް ކަމަށް މި މުހައްމަދު މަނިކުފާނު ހެއްދެވިއެވެ.\nދިޔަމިގިލިން މުޅީން އެކަށް އިރު އޮއްސުމުގެ ކޮޅުމަތި ފެނިގެން ދަނީ މިހާ ހިސާބުންނެވެ. އާދެ! ދޮންބަންޑާރައިންގެ ވަލީއަހުދުކަމުގައި ދިޔަމިގިލީ މުހައްމަދު މަނިކުފާނު ކަނޑައެޅުއްވި ހިސާބުންނެވެ. އެހެނީ އެކަން ވީ ދޮންބަންޑާރައިންގެ އާއިލާގެ ބޭފުޅުން ރުހިވަޑައިގަންނަވާ ކަމަކަށް ނޫނެވެ. ސަބަބަކީ އެބޭފުޅުންގެ ނަޒަރުގައި މިހާރު ރަސްކަމުގެ ހައްގު އޮތީ އެދަރިކޮޅަށެވެ. އާދެ ހުރަވީ ދަރިކޮޅަށް ކަމުގައެވެ. އެހެންނަމަވެސް ދޮން ބަންޑާރައިން އަވަހާރަވުމުގެ ދާންމަތިކޮޅުގައި އޮންނަވައި "ދިވެހި ރަސްކަން މުހައްމަދު މަނިކުފާނާ ހަވާލޭ މަގޭ ދަރީން ﷲ އާ ވަކީލޭ" ވިދާޅުވެ ކުރެއްވި ވަސިއްޔަތްޕުޅާ އެއްގޮތަށް ރަސްކަމަށް އިސްކުރެވުނީ ދިޔަމިގިލީ މުހައްމަދު މަނިކުފާނެވެ. ރަސްކަމަށް އިސްވެވަޑައިގެންނެވީ އައްސުލްތާނު މުހައްމަދު ޣިޔާސުއްދީންގެ ނަންފުޅުގައެވެ. މިދުވަހަށްފަހު ހުރަވީ ދަރިކޮޅުގެ ބޭފުޅުން އަބަދުމެ ތިއްބެވީ އެބޭފުޅުންގެ އަތަށް ވެރިކަން ފިރުކައިގަނެވޭނެ ފުރުސަތަކަށް ބައްލަވަބައްލަވައެވެ. މިކަމުގައި އެންމެ އިސްކޮށް ހަރަކާތްތެރިވެވަޑައިގެންނެވީ ހުރާ މުހައްމަދު މަނިކުފާނެވެ. މިއީ އަވަހަރާވި ދޮން ބަންޑާރައިންނަށް ބޮޑުބޭބޭ ވިދާޅުވާ ބޭފުޅެކެވެ. ޣިޔާސުއްދީން ރަދުންގެ ރަސްކަމުގައި މި ބޭފުޅުން ރަސްކަން ފިރުކާލުމަށް ކިތަންމެ ފަހަރަކު މަސައްކަތްކުރައްވިއެވެ. އެހެންނަމަވެސް އެހުރިހާ ފަހަރަކުވެސް ކުރިމަތިވެ ވަޑައިގެންނެވީ ނާކާމިޔާބީއާއެވެ. ވެރިކަން ފިރުކައިގަތުމަށް ބައްލަވަބައްލަވާ ހުންނެވި މުހައްމަދު މަނިކުފާނާއި ހުރަވީ ދަރިކޮޅުގެ ބޭފުޅުންނަށް އެ ފުރުސަތު ލިބިވަޑައިގެންނެވީ ޣިޔާސުއްދީނު ރަދުން ހައްޖު ދަތުރުފުޅެއްގައި ރާއްޖެއިން ފުރާވަޑައިގެންނެވުމުންނެވެ.\nހުރާ ދަރިކޮޅުން އެންމެ ފަހުން ރަސްކަން ކުރެއްވި ރަސްގެފާނު ޖަލާލާތުލްމަލިކް މުހައްމަދު ފަރީދުލްއައްވަލް. މިއީ ދިވެހިރާއްޖޭގެވެސް އެންމެ ފަހު ރަސްގެފާނު ---\nއާދެ! އައްސުލްތާނު މުހައްމަދު ޣިޔާސުއްދީނު،7އަހަރާއި 35 ދުވަހު ރަސްކަން ކުރެއްވުމަށްފަހު ހިޖުރައިން 1187 ވަނަ އަހަރު ހައްޖު ދަތުރުފުޅަކަށް ނިކުމެވަޑައިގެންނެވިއެވެ. ރަސްކަމުގެ ކަންތައްތައް ހަވާލު ކުރެއްވީ ދައިތާފުޅު އާމިނާ ކަނބާފާނާއި އެކަމަނާގެ ފިރިކަލުން އަލީ ވެލާނާ މަނިކުފާނާއެވެ. ނަމަވެސް ޣިޔާސުއްދީން ރަދުންގެ ރަސްކަމަށް މި ދެބޭފުޅުންވެސް ޚިޔާނާތްތެރިވެ ވަޑައިގަންނަވައި ރަސްކަން ހިއްޕެވިއެވެ. އާމިނާ ކަނބާފާނުގެ ދެމަފިރިކަނބަލުންގެ މި އަމަލުފުޅާއި ވިދިގެން ފުރުސަތުގެ ބޭނުން ހިއްޕަވައި ދޮން ބަންޑާރައިންނަށް ބޮޑުބޭބެ ވިދާޅުވާ ހުރާ މުހައްމަދު މަނިކުފާނުން އޭނާއަށް ވާގިދޭން ތިބި ބަޔަކާއި އެކު ވަޑައިގެން ބޮޑު ކޯއްޓޭ ބުރުޒަށް އަރުއްވައި ބަޑިތަކަށް ބޭސްލައްވައި ތައްޔާރު ކުރެއްވިއެވެ. މުހައްމަދު މަނިކުފާނު ބޮޑު ކޯއްޓޭ ބުރުޒަށް އަރުއްވައި ބަޑިތަކަށް ބޭސްލައްވާ ޚަބަރު ލިބިވަޑައިގެން އެ މަނިކުފާނާ ހަނގުރާމަ ކުރެއްވުމަށް ޣިޔާސުއްދީން ރަދުންނަށް ޚިޔާނާތްތެރިވެވަޑައިގެންނެވި ޅިޔަންބޭބޭފުޅު އަލީ ވެލާނާ މަނިކުފާނު އާކޯއްޓޭ މަތީގައި ބަޑިތައް އަތުރުއްވައި ބޭސްލައްވައި ހެއްދެވިއެވެ.\nއެހެންނަމަވެސް ހަނގުރާމައެއް ނުވެވުނީ އެއިރު އުއްތަމަ ފަނޑިޔާރުކަމުގައި ހުންނެވި އަލްޤާޟީ މުހައްމަދު މުހިއްބުއްދީން ފަނޑިޔާރު ތަކުރުފާނު (ޝައިޚުލް އިސްލާމް) އެތަނަށް ދުރުވެ ދެބުރުޒުންވެސް ބަޑިޖެހުން މަނާކުރެއްވީމައެވެ. އެއިރު ހުރާ މުހައްމަދު މަނިކުފާނު ވަދެވަޑައިގެން ހުންނެވި ބޮޑު ކޯއްޓޭ ބުރުޒުގައި ތިބި މީހުން ގޮވާ ގޮވުމަކީ:  "އަލީ ވެލާނާ މަނިކުފާނު ރަސްކަން ހިއްޕަވައިފިޔޭ ފުރައިވަޑައިގެންނެވި ރަދުންނަށް ވާތްގެއް ދޭންތިބި ބަޔަކު ވިއްޔާ މި ބުރުޒުދޮށަށް އަންނަހަރޭ" އެވެ.  މިއަޑަށް ގިނަ ބަޔަކު އެ ބުރުޒުދޮށަށް ޖަމާވެފައިވެއެވެ. އެތަނަށް ޖަމާވީ މީހުނާއި މުޚާތަބު ކުރައްވައި ހުރާ މުހައްމަދު މަނިކުފާނު ވިދާޅުވި ބަސްފުޅަކީ: "އަލީ ވެލާނާ މަނިކުފާނުންގެ ދެކަނބަލުން ޣިޔާސުއްދީން ރަދުންގެ އަމުރުފުޅު ޚިލާފުކޮށް އެ ވެލާނާ މަނިކުފާނުގެ މައްޗަށް ރަސްކަން ފިރުކައިގެން ރަސްކަން އަމިއްލަކޮށްފިޔޭ! އެކަންތައް އެހެންވިޔަކަ ނުދެއްވާނަމޭ! މަލާބާރީން މި ރާއްޖެ ހިފައި ދަރަނިވެރިވެ ފެތި ފަރާވަންދުވެފައި އޮއްވައި ތިމަންގެ ބޭބޭފުޅު ރާއްޖެ ހިފައި ދަރަނި ދެއްވަވައި ރާއްޖެ މިނިވަން ކުރެއްވެވިއޭ! ރާއްޖޭގެ ރަސްކަމެއް ދެނެއް އެހެން މީހަކަށް ނުދެއްވާނަމޭ! މިރަސްކަން ހައްގުވެގެންހުށީ ތިމަންމަނިކުފާނަށޭ! މިރަސްކަމާއި ހުރެ ތިމަން މަނިކުފާނު މަރުދެއްވައި ތޮޅުއްވާނަމޭ! ތިމަން މަނިކުފާނާއިއެކު ތިޔަބޭކަލުން ދުރުވާނުތޯއެވެ؟"\nބޮޑު ބުރުޒު ---\nމުހައްމަދު މަނިކުފާނު މިފަދަ ވާހަކަތަކެއް ވިދާޅުވެ އެތަނަށް އެއްވެ ތިބި ރައްޔިތުންނާއި ހަވަރުގެ އެހީގައި އާމިނާ ކަނބާފާނުގެ ދެމަފިރިކަނބަލުން ކޮއިލުތެރެއިން ނެރުއްވައި އޮޑިޔަށް ލައްވައި ހައްދުންމަތީ ހުޅިޔަންދުވަށް އަރުވާލެއްވިއެވެ. އަދި ދިޔަމިގިލީ ދަރިކޮޅަށް އޮތް ރަސްކަން ހުރަވީ ދަރިކޮޅަށް ފުރޮޅާލެއްވިއެވެ. އާދެ! ދިޔަމިގިލީން އެކަށް އިރު އޮއްސުނީއެވެ! އަދި ދިޔަމިގިއްޔަށް އެ އިރު އެރިޔަ ނުދޭން ޣިޔާސުއްދީން ރަދުން ހައްޖުން އެނބުރި ވަޑައިގެން މާތް ރަސްކަލާނގެ މިންވަރުފުޅު ގަބޫލުފުޅުކުރައްވައި އަމާންކަމަށް އެދިވަޑައިގެންނެވުމުންވެސް ކަނޑުފައްތައި ޝަހީދުކޮށްލީއެވެ. އެޔަށްފަހު އެރަދުން މަޝްހޫރުވީ ޝަހީދުކުޅަ ބަންޑާރައިންގެ ނަންފުޅުގައެވެ. އަދި އެއާއެކު އެރަދުންގެ ތުއްތު ދަރިކަލުން ފުވައްމުލަކަށް އަރުވާލީއެވެ. ދިޔަމިގިލީ ރަސްކަން ނިމި ހުރާގޭ ރަސްކަން ފެށުނު ހާދިސާ ހިނގައި އައްސުލްތާނު މުހަމައްދު ޝަމްސުއްދީން ދޭއްގެ ނަމުގައި ހުރާގޭ މުހައްމަދު މަނިކުފާނު ރަސްކަމަށް އިސްވެވަޑައިގަތީ މީލާދުން 17 ޑިސެންބަރު 1773 ވަނަ އަހަރުގައެވެ. އާދެ! މީލާދީން 1773 ވަނަ އަހަރުގެ ޑިސެންބަރު 17 ވަނަ ދުވަހު ހުރަޔަށް އެރި އިރު 1968 ވަނަ އަހަރުގެ ނޮވެންބަރު 11 ވަނަ ދުވަހާ ޖެހޭންދެން އަރަމުން ދިޔައީ ހުރައިންނެވެ!\nގުޅޭ ޓެގު މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖް އާދަކާދަ އާއި ސަގާފަތް ރާއްޖޭގެ ރަށްރަށް ސަގާފީ ތަރިކަ ރައްކާކުރާ ގައުމީ މަރުކަޒު ދިވެހިރާއްޖޭގެ ތާރީޚު\nދިވެހި ސަރުކާރުން "ސުވާދީބަށް" އެންމެ ފަހަކަށް ކަނޑައެޅި "ވެރިޔާ"\nމެދުޒިޔާރަތުގެ ތެރެއިން ފެނުނު ނަދުރުފިލާ


Lanka gai maaraamaaree hingi dhivehi kudhin ge bayaan thah nagaifi\nލަންކާގައި މާރާމާރީ ހިންގި ދިވެހި ކުދިންގެ ބަޔާންތައް ނަގައިފި\nލަންކާގެ ޑޭބްރިޖް ސްކޫލްގެ ދަރިވަރުންތަކެއް ހަރަކާތެއްގައި: މިއަދު މާރާމާރީ ހިނގީ އެ ސްކޫލްގައި ކިޔަވާ ދިވެހި ދަރިވަރުންތަކެއްގެ މެދުގައި.\nލަންކާގައި ކިޔަވާ ދިވެހިން ކުދިންތަކެއްގެ މެދުގައި މިއަދު ހިނގި މާރާމާރީގައި ތިން ކުދިން ޒަހަމްވި މައްސަލައާ ގުޅިގެން އެ މައްސަލައިގައި ޝާމިލްވާ އެންމެންގެ ބަޔާންތައް ލަންކާ ފުލުހުން މިއަދު ނަގައިފި އެވެ.\nލަންކާގައި ހުންނަވާ ދިވެހި އެމްބެސެޑަރު މުހައްމަދު ހުސެން ޝަރީފް، މުންދު މިރޭ "އަވަސް"އަށް ވިދާޅުވީ މިއަދު ހަވީރު ޑޭ ބްރިޖް ސްކޫލްގައި ކިޔަވާ ދިވެހި ކުދިންތަކެއްގެ މެދުގައި ހިނގި މާރާމާރީގައި ޒަހަމްވި ތިން ކުދިންގެ އިތުރަށް އެ މާރާމާރީގައި ދެ ފަރާތުން ވެސް ބައިވެރިވި އެހެން ދިވެހި ކުދިންނަށް ވެސް ކުދިކުދި އަނިޔާތައް ވެފައިވާ ކަމަށެވެ. އަށާރަ އަހަރު ނުފުރޭ ކުދިންތަކެއްގެ މެދުގައި ހިނގި މި މާރާމާރީގައި އަނިޔާވީ ދެ ދިވެހި ކުދިންނަށާއި ލަންކާ ކުއްޖަކަށެވެ.\nމުންދު ވިދާޅުވި އެ މާރާމާރީ ހިނގީ ތޫނު އެއްޗިހި ބޭނުންކޮށްގެން ކަމަށް ވާތީ، އަދި އެކަމުގެ ތެރޭގައި ބަޔަކަށް އަނިޔާވެފައިވާތީ ލަންކާ ފުލުހުން ވެސް ކަޅުބޯވިލާ ހޮސްޕިޓަލަށް އައިސް ހަރަކާތްތެރިވަމުން އަންނަ ކަމަށެވެ. އަދި އެ މާރާމާރީ ހިނގި ސަބަބު ސާފުކުރުމަށް އެކަމުގައި ބައިވެރިވި ހުރިހާ ކުދިންގެ ބަޔާންތައް ވެސް ލަންކާ ފުލުހުން ނަގާފައިވާ ކަމަށް އޭނާ ވިދާޅުވި އެވެ. އަދި ލަންކާގައި ހުންނަ ދިވެހި އެމްބަސީގެ އޮފިޝަލުން ވެސް ހޮސްޕިޓަލްގައި ހަރަކާތްތެރިވަމުން އަންނަ ކަމަށް ވެސް އޭނާ ވިދާޅުވި އެވެ.\nމުންދު ވިދާޅުވި ގޮތުގައި ދިވެހިންތަކެއް މިފަދަ ނުރައްކާތެރި ކަމެއް ހިންގުމަކީ ހިތާމަ ކުރަން ޖެހޭ ކަމެއް ކަމެކެވެ. އެ މާރާމާރީ ހިނގާފައި ވަނީ ދިވެހި ދެ ކުއްޖެއްގެ ދެމެދުގައި މީގެ ދުވަސްކޮޅެއް ކުރިން އެފުދުނު ހިޔާލުތަފާތުވުމެއްގައި މައްސަލަ ބޮޑުވެގެން ކަމަށް އެނގިފައިވާ ކަމަށް މުންދު ވިދާޅުވި އެވެ.\n"ބޮޑު އަނިޔާއެއް ނުލިބި، ފުރާނައަށް ނުރައްކާވާވަރުގެ ކަމެއް ދިމާ ނުވެ ނަސީބަކުން ސަލާމަތްވެއްޖެ. އެކަމަކު މިއީ ވަރަށް ނުރައްކާތެރި ކަމެއް. އެއީ މި މާރާމާރީގައި ތޫނު އެއްޗިހި ވެސް ބޭނުންކޮށްފައި ވާތީ. މިއީ ހިތާމަ ކުރަން ޖެހޭ ކަމެއް. ލަންކާ ފުލުހުން ވެސް މިހާރު ދެ ފަރާތުގެ ކުދިންގެ ބަޔާންތައް ވެސް ވަނީ ނަގާފައި،" މުންދު ވިދާޅުވި އެވެ.\nބޮޑަށް އަނިޔާވީ، ގއ ކަނޑުހުޅުދޫ ރީލްމަންޒިލް އުމުރުން 15 އަހަރުގެ ނާސިއު ހަނީފް އަށެވެ. އޭނާގެ ބުރަކައްޓަށް ކަތުރަކުން ހަމަލާދީފައިވާ ކަމަށް މުންދު ވިދާޅުވި އެވެ. އެހެން ނަމަވެސް އެ ކުއްޖާގެ ހާލުވެސް މިހާރު ސްޓޭބަލް ކަމަށް މުންދު ވިދާޅުވި އެވެ. ހޮސްޕިޓަލުން ފަރުވާ ދިނުމަށް ފަހު މިރޭގެ ވަގުތެއްގައި އެންމެން ދޫކޮށްލާނެ ކަމަށް ލަފާ ކުރެވޭ ކަމަށް ވެސް މުންދު ވިދާޅުވި އެވެ.


ދިރާގް އިން 4ޖީގެ ޙިދުމަތް ފުވައްމުލަކަށް ތައާރަފްކޮށްފިMikal News\n4ޖީގެ ޙިދުމަތް ތައާރަފް ކުރުމަށް ބޭއްވި ރަސްމިއްޔާތުގެ ތެރެއިން\nދިރާގް އިން 4ޖީގެ ޙިދުމަތް ފުވައްމުލަކަށް ތައާރަފްކޮށްފި\n17 ޖެނުއަރީ 2015, 13:29 |\nދިރާގްގެ 4ޖީގެ ޚިދުމަތް ފުވައްމުލަކަށް މިއަދު ތައާރަފް ކޮށްފިއެވެ.\nހާފިޒް އަހްމަދު ސުކޫލްގައި މިއަދު ހެނދުނު ބޭއްވި ހާއްސަ ރަސްމިއްޔާތެއްގައި 4ޖީގެ ޙިދުމަތް ތައާރަފްކޮށްދެއްވީ ދިރާގްގެ ޗެއާމަން ރިލްވާން ޝަރީފްއެވެ.\nމިއަދުގެ ރަސްމިއްޔާތުގައި ދިރާގުގެ ޗެއާމަން ރިލުވާން ޝަރީފް ވިދާޅުވީ ރާއްޖޭގެ ހަތަރު ސަރަހައްދެއްގައި މިހާރު 4ޖީގެ ޙިދުމަތް ދޭންފައްޓާފައިވާ ކަމަށާއި އަދި އެޚިދުމަތް ފުޅާކުރަމުން ގެންދާކަމަށެވެ.\n“ފުވައްމުލަކަކީ ދިރާގުގެ ޚިދުމަތްތަކުގައި ވަރަށް ތާރީޙީ ރަށެއް، އެގޮތުން ދިރާގުގެ ޚިދުމަތްދިނުމުގައި އެންމެ އުސް ޓަވަރެއް ޖަހަންޖެހުނީވެސް ފުވައްމުލަކުގައި، އެއީ ގައްދޫއިން ފުވައްމުލަކަށް ޚިދުމަތް ފޯރިކޮށްދިނުމަށް، އެއީ 90ގެ ފަހުކޮޅު ކަމަށްވެފައި އެއީ ދިރާގުގެ ޚިދުމަތްދިނުމުގައި ކުރަންޖެހުނު މަސައްކަތުގެ ތެރެއިން ވަރަށް ބޮޑު ޗެލެންޖެއް،ނަމަވެސް މިއަދު ފައިބާ އޮބްޓިކަލް ކޭބަލް ބޭނުންކޮށްގެން ފުވައްމުލަކަށްވެސް ޚިދުމަތް އެބަދެވޭ” ރިލުވާން ވިދާޅުވިއެވެ.\nމިރަސްމިއްޔާތުގައި ދިރާގުގެ ސީއީއޯ އިސްމާއިލް ވަހީދުގެ އިތުރުން ޑައިރެކްޓަރ ކަސްޓަމަރ ސާރވިސް އެންޑް ސޭލްސް އަލީ ރިޔާޒްވެސް ވާހަކަ ދެއްކެވިއެވެ. ހުރިހާ ބޭފުޅުންގެ ވާހަކައިގައިވެސް ދިރާގުން ދޭ ޚިދުމަތްތައް ފުޅާވަމުންދާ މިންވަރު ފާހަނގަކުރުމުގެ އިތުރުން ޓެކްނޮލޮޖީއަށް އަންނަ ކުރިއެރުމުގެ މައްޗަށް ވާހަކަ ދެއްކެވިއެވެ.\nޑައިރެކްޓަރ ކަސްޓަމަރ ސާރވިސް އެންޑް ސޭލްސް އަލީ ރިޔާޒް ވިދާޅުވީ ދިރާގުގެ ކަސްޓަމަރުންނަށް އަބަދުވެސް އެންމެ ފަހުގެ ޚިދުމަތް ދިނުމުގައި މަސައްކަތް ކުރަމުންދާކަމަށެވެ. އަދި ދިރާގުން ތައާރަފްކޮށްފައިވާ ބައެއް އާލާތްތަކުގެ މައުލޫމާތުވެސް ރިޔާޒް ދެއްވިއެވެ.\n4ޖީ ތަޢާރަފް ކުރުމަށް ބޭއްވި ރަސްމިއްޔާތުގައި ރަސްމިއްޔާތަށް ދައުވަތު ދެވިގެން ވަޑައިގަތް ބޭފުޅުންގެ ތެރެއިން ލަކީޑްރޯއެއް ބާއްވާ ހާއްސަ އިނާމްތަކެއް ދީފައިވެއެވެ. އެގޮތުން އެންމެ ފަހުގެ ފޯންތައް ކަމަށްވާ އައިފޯން6 ޕްލަސް އާއި ސެމްސަންގް ގެލެކްސީ ނޯޓް4 ގެ އިތުރުން އިތުރު ފޯންތަކެއް ގުރުއަތުން ހޮވުނު ފަރާތްތަކަށް ދީފައިވެއެވެ. އަދި މީގެ އިތުރުން 4ޖީ ޑޮންގުލްވެސް ގުރުއަތުން ހޮވުނު ފަރާތްތަކަށް ދީފައިވެއެވެ.\nމިރަސްމިއްޔާތުގައި 4ޖީ ތައާރަފް ކުރިކަމުގެ ހަނދާނީ ފިލައެއް ދިރާގުގެ ފަރާތުން ދިނުންއޮތެވެ. ފިލަޔާއި ހަވާލުވެވަޑައިގަތީ އަތޮޅު ކައުންސިލްގެ ރައީސް އަބްދުﷲ ފަލާހް ޝަރީފް އެވެ.\nފުވައްމުލަކު ރައްޔިތުންނަށް ދިރާގް އިން ތައާރަފްކޮށްފައިވާ 4ޖީގެ ޚިދުމަތާއި ބެހޭ މައުލޫމާތު ދިނުމުގެ ހަރަކާތްތަކެއް މިއަދު ހަވީރު “މާނޭރެ” ސަރަހައްދުގައި އޮންނާނެކަމަށް ދިރާގުން ވިދާޅުވިއެވެ. އަދި މިހަރަކާތުގައި 4ޖީ ޚިދުމަތްދޭ ސިމް ހިލޭ ލިބޭނެކަމަށްވެސް ދިރާގުން ބުންޏެވެ.\nފުވައްމުލަކުގެ އިތުރުން މާލެއާއި ކުޅުދުއްފުށި، ގދ.ތިނަދޫ އަދި ގއ. ވިލިގިލީގައިވެސް 4ޖީގެ ޙިދުމަތް މިހާރު ލިބޭނެކަމަށް ދިރާގުން ބުންޏެވެ.


Miee Leonardo DiCaprio ge kureege photo eh noon!\nމިއީ ލިއަނާޑޯ ޑިކެޕްރިއޯގެ ކުރީގެ ފޮޓޯއެއް ނޫން!\nއެކްޓަރު ލިއަނާޑޯ ޑިކެޕްރިއޯއާ ވައްތަރު ކަމަށް ބުނެ މަޝްހޫރުކަން ލިބިފައިވާ ސްވިޑެންގެ ޒުވާނާ އޭނާގެ އިންސްޓަގްރާމްގައި ޝެއާކޮށްފައިވާ ފޮޓޯއެއް.\nމިއީ 1997 ވަނަ އަހަރު ނެރުނު ފިލްމު "ޓައިޓޭނިކް" އިން އަންހެން ކުދިންގެ ހިތްތައް ފަތަހަކޮށް ސުޕަސްޓާރަކަށް ބަދަލުވި އެމެރިކާގެ އެކްޓަރު ލިއަނާޑޯ ޑިކެޕްރިއޯ އަށް 22 އަހަރުގައި ނަގާފައިވާ ފޮޓޯތަކެއް ނޫނެވެ.\nމިއީ ސްވިޑެން އަށް އުފަން 21 އަހަރުގެ ޒުވާނެކެވެ. އޭނާ އެކްޓަރެއް އަދި މޮޑެލްއެއް ވެސް ނޫނެވެ. ބާޓެންޑާއެކެވެ.\nނަމަވެސް އޭނާ މި ވަނީ "ލިއަނާޑޯ ޑިކެޕްރިއޯ" އެއްގެ ގޮތުގައި ދުނިޔެ އަށް މަޝްހޫރުވެފަ އެވެ. އަމިއްލަ އަށް މޮޑެލްކޮށް އިންސްޓަގްރާމްގައި ޝާއިއުކުރަމުންދާ ފޮޓޯތަކުން ފެންނަ މި ޒުވާނާ ހޮލީވުޑްގެ ސުޕަސްޓާ ލިއަނާޑޯ ޑިކެޕްރިއޯއާ އާދަޔާހިލާފަށް ވައްތަރުވީމަ އެވެ.\nއޭނާގެ އިންސްޓަގްރާމަށް 150،000 އަށް ވުރެ ގިނަ ފޮލޯވަރުން މިހާރު ލިބިފައިވާއިރު މި ފޮޓޯތަކުން ފެންނަ ޒުވާނާ އާއި ޑިކެޕްރިއޯ ވަކިކުރަން އުނދަގޫވާ މިންވަރަށް އެއްވައްތަރު ކަމެވެ. މި ޒުވާނާގެ ނަމަކީ ކޮންރަޑް އެނާރުޑް އެވެ.\nލިއަނާޑޯ ޑިކެޕްރިއޯ (ކ) ގެ ޒުވާން ދުވަސްވަރުގެ ފޮޓޯއަކާއި ސްވިޑެންގެ މޮޑެލް.\nއޭނާ އަދި ފޮޓޯނަގައި ޝާއިއުކުރަމުން ދަނީ ވެސް ލިއަނާޑޯ ޑިކެޕްރިއޯ އެންމެ މަޝްހޫރުވި 90ގެ ސްޓައިލްތަކުގަ އެވެ. ލިއަނާޑޯގެ ހާއްސަ "ޕޯޒް" ތަކުގަ އެވެ.\nމި ފޮޓޯތައް ބަލައި ހައިރާންވެފައި ތިބި މީހުން ބުނަނީ މިއީ ލިއަނާޑޯ ޑިކެޕްރިއޯގެ ޒުވާން ދުވަސްވަރު ނަގާފައިވާ ފޮޓޯތަކެއް ކަމަށާއި މި ފޮޓޯތަކުން ފެންނަ ޒުވާނާ މިހާރުގެ ލިއަނާޑޯ އަށް ވުރެ ލިއަނާޑޯއާ މާ ވައްތަރު ކަމަށެވެ.


ބޯކޮށް ވާރޭވެހި ޗައިނާގެ ބައެއް ހިސާބުތަކުގައިވެސް ފެންބޮޑުވެއްޖެ ބޯކޮށް ވާރޭވެހި ޗައިނާގެ ބައެއް ހިސާބުތަކުގައިވެސް ފެންބޮޑުވެއްޖެ\nބޯކޮށް ވާރޭވެހި ޗައިނާގެ ބައެއް ހިސާބުތަކުގައިވެސް ފެންބޮޑުވެއްޖެ\nޗައިނާގައި ބޯކޮށްވާރޭ ވެހި ފެންބޮޑުވި ހިސާބުތަކުން މީހުން ސަލާމަތްކުރުމުގައި ސަލަމާތީ ބާރުތަކުން މަސައްކަތްކުރަނީ.- ފޮޓޯ:ރޮއިޓަރސް\nޗައިނާގެ އިރުމައްޗާއި ދެކުނުގެ ބައެއް ސަރަޙައްދުތަކަށް ހުއްޓުމެއްނެތި ބޯކޮށް ވާރޭ ވެހި ފެންބޮޑުވުމާ ގުޅިގެން، އެ ސަރަޙައްދުތަކުގައި ދިރިއުޅޭ ރައްޔިތުން ރައްކާތެރި ހިސާބުތަކަށް ބަދަލު ކުރުމުގެ މަސައްކަތް ފަށައިފިއެވެ. ފެންބޮޑުވުމާ ގުޅިގެން ދެ ސަރަޙައްދެއްގައި ކޯރުތަކުގެ ފެންގަނޑު ބޮޑުވެ، ބަންޑުންވެދާނެކަމުގެ ބިރު ހީވެފައިވާއިރު، ފަރުބަދަމަތީ ބައެއް ސަރަހައްދުތަކުގައި ކިސަޑު ފޭބުމުގެ ހާދިސާތައްވެސް ވަނީ ހިނގާފައެވެ.\nމިއީ، 1961 ވަނަ އަހަރަށް ފަހު ޗައިނާގެ އިރުމައްޗާއި ދެކުނުގެ ސަރަޙައްދުތަކުގައި މިހާ ބޮޑަށް ފެންބޮޑުވި ފުރަތަމަ ފަހަރެވެ. ފެންބޮޑުވުމުގެ އަސަރު އެންމެ ބޮޑަށް ކޮށްފައި ވަނީ ގުއަންޑޮންގް ޕްރޮވިންސުގެ ދެ ރަށެއް ކަމުގައިވާ ޝައުގޮއާންއާއި ކިންގްޔޫންއަށެވެ. ފެންބޮޑުވުމުގެ ސަބަބުން އެ ރަށްތަކަށް މުދާ ފޯރުކޮށްދިނުމަށް ވެސް ވަނީ ހުރަސް އެޅިފައެވެ.\nމީގެ އިތުރުން، އިރުދެކުނުގައިވާ ޖިއާންގްޝީ ޕްރޮވިންސުގެ ބައެއް ސަރަޙައްދުތަކުގައި ވެސް ފެންބޮޑުވެ، އެ ސަރަޙައްދުގައި ދިރިއުޅޭ 485,000 މީހުންނަށް އަސަރު ކޮށްފައިވާ ކަމަށް ޗައިނާއިން ބުނެއެވެ. އަދި، 43,000 ހެކްޓަރުގެ ދަނޑުބިން ހަލާކުވެފައި ވާއިރު، އެ ސަރަޙައްދަށް ލިބުނު އިޤްތިޞާދީ ގެއްލުމުގެ އަގު 70 މިލިޔަން ޑޮލަރަށް އަރާނެ ކަމަށް އެ ޤައުމުން އަންދާޒާ ކުރެއެވެ.\nކުރިއަށް އޮތް ހަފުތާތަކުގެ ތެރޭގައި އެ ސަރަޙައްދުތަކުގެ މޫސުން އިތުރަށް ގޯސްވާނެ ކަމަށް އެ ޤައުމުގެ މޫސުމާ ބެހޭ އިދާރާއިން ލަފާކުރެއެވެ. އަދި މޭ މަހާއި ޖޫން މަހުގެ ތެރޭގައި ގުއަންޑޮންގްއާއި ފުޖިއާން އަދި ގުއާންގްޝީ ޕުރޮވިންސްތަކަށް އެވުރެޖުކޮށް 621 މިލިމީޓަރުގެ ވާރޭ ވެހޭނެ ކަމަށް ވެސް އެ އިދާރާއިން ބުނެއެވެ.\nހޫނު މޫސުމަކީ ޗައިނާގެ ދެކުނުގެ ސަރަޙައްދުތަކަށް ޢާންމު ގޮތެއްގައި ވެސް ވިއްސާރަކުރާ މޫސުމެއް ނަމަވެސް، ހުއްޓުމެއް ނެތި ބޯކޮށް ވާރޭ ވެހުމަކީ، މޫސުމަށް އަންނަމުންދާ ނޭދެވޭ ބަދަލުތަކުގެ ސަބަބުން ކުރިމަތިވާ ކަމެއް ކަމުގައި ސައިންސްވެރިން ޤަބޫލު ކުރެއެވެ.


ވޫހާންގައި އޮތް ޕާރޓީއެއްގައި އެއްވެސް މީހެއްގެ މޫނަކު މާސްކެއް ނެތް؟ - DhiDaily\nވޫހާންގައި އޮތް ޕާރޓީއެއްގައި އެއްވެސް މީހެއްގެ މޫނަކު މާސްކެއް ނެތް؟\nކޮރޯނާ ވައިރަސް އެންމެ ފުރަތަމަ ފެނިފައިވާ ވޫހާންގެ ފެނުގެ ކުޅިވަރު ކުޅޭ ޕާރކެއްގައި އޮތް ޕާރޓީއެއްގައި އެއްވެސް މީހެއްގެ މޫނަކު މާސްކެއްނެތެވެ.\nވޫހާންގެ މަޝްހޫރު މާޔާ ބީޗް ޕާރކުގައި އޮތް މިޔުޒިކު ފެސްޓިވަލަކުން ފެންނަ ގޮތުގައި ގިނަ ޢަދަދެއްގެ ބަޔަކު ވަނީ މިތަނަށް އެއްވެފައެވެ. ފޮޓޯ ތަކުން ފެންނަ ގޮތުގައި ބައެއް މީހުން ތިބީ ސްވިމިންގ ރިންގް ތަކުގައި އަދި އަނެއްބަޔަކު ތިބީ ކަރުތާ ފެނަށް ޕޫލަށް އެރިއެވެ.\nމި ޕާރކު ހުޅުވާފައިވަނީ ވޫހާންގެ ޙާލަތު އިތުރަށް ރަނގަޅުވުމުން މިދިޔަ ޖޫން މަހުގައެވެ. 76 ދުވަހުގެ މެދު ކެނޑުމަކަށްފަހު އަލުން މި ޕާރކު ހުޅުވާފައިވާއިރު، އެ ޕާރކުގެ އިސް ވެރިން ބުނާ ގޮތުގައި މިހާރު މި ޕާރކުގެ 50% ކެޕޭސިޓީ ކޮންމެ ދުވަހަކު ފުރެއެވެ. އަދި މީހުން އައުން ގިނަ ކުރުމުގެ ގޮތުން އަންހެން ކަނބަލުންނަށް މި ޕާރކަށް ވަނުމަށް ޑިސްކައުންޓެއްވެސް ލިބެއެވެ.\nޕާރކުގެ ކުރިމަތީގައިވާ ސްޓޭޖަކުން ލަވަތަކާއި މިޔުޒިކު ކުޅެމުން ދިޔަ އިރު ބައެއް މީހުން ޕޫލް ތެރޭގައިތިބީ ލައިފް ޖެކެޓުވެސް އަޅައިގެންނެވެ. ނަމަވެސް، ގިނަ ބަޔެއްގެ ލޮލުގައި އަޅައިގަތީ އެއްވެސް މީހެއް ގައިދުރުކަން އިސް ނުކުތް މޫނުގައި މާސްކު ނެތުމުންނެވެ.\nމުޅި ދުނިޔޭގައި ހަލުވިކަމާއިއެކު ކޮރޯނާ ވައިރަސް ފެތުރެމުންދާއިރު، އެންމެ ފުރަތަމަ ކޮރޯނާ ވައިރަސް ފެނުނު ސަރަހައްދުން މިފަދަ މަންޒަރު ފެންނާތީ ގިނަ ބަޔަކު ތިބެނީ ހައިރާންވެފައި ކަމަށް ގިނަ ބަޔަކު ބުނެއެވެ. 11 މިލިޔަން މީހުން ދިރިއުޅޭ ވޫހާންގައި ފުރަބަންދު އުވާލާފައިވަނީ މިދިޔަ އޭޕްރީލް މަހުގައެވެ. އަދި އޭގެ ފަހުން ހޫބެއި ޕްރޮވިންސްގައި އެކަކު އަނެކަކު ގަޔަށް ކޮރޯނާ ވައިރަސް އަރައިގެން ރިޕޯޓުކޮށްފައެއް ނުވެއެވެ. ހޫބެއިގެ އިޤްތިޞާދު ކުރިއެވުމަށް 400 ޓޫރިސްޓުންނަށް ހިލޭ އެރޭނެކަމަށް މިހާރުވަނީ އިޢުލާންކޮށްފައެވެ.\n1000 އަށް ވުރެ ގިނަ ރޮކެޓު ހަމަލާ ގައްޒާއިން އިޒްރޭލަށް\nކޯވިޑް 19: އިންޑިއާއިން ރެކޯޑް އަދަދަކަށް މީހުން މަރުވެއްޖެ\nރަޝިޔާގެ ސްކޫލެއްގައި ދިން ބަޑީގެ ހަމަލާއެއްގައި7މީހުން މަރުވެއްޖެ\nފަލަޞްޠީން އިޒްރޭލުގެ ހަމަނުޖެހުންތަކަށް އދ އިން ކަންބޮޑުވުން ފާޅުކޮށްފި


Habeys Boduberu Group ge exclusive Online Media partner akah One Online - One Online\nވަން އޮންލައިންގެ އެސިސްޓަންޓް މާކެޓިން މެނޭޖަރު މަރިޔަމް ހަޝްމާ ޔޫސުފް އަދި ހަބޭސްގެ ވެރިޔާ އަލީ ޝިފާގް އެއްބަސްވުމާ އެކު --- (ހަބޭސް އައްޔަ)\nހަބޭސް ބޮޑުބެރު ގުރޫޕު\nހަބޭސް ބޮޑުބެރު ގުރޫޕުގެ އެކްސްކްލޫސިވް އޮންލައިން މީޑިއާ ޕާޓްނަރަކަށް ވަން އޮންލައިން\nރާއްޖޭގެ މަޝްހޫރު ބޮޑުބެރު ގުރޫޕު، ހަބޭސް ގެ އެކްސްކްލޫސިވް އޮންލައިން މީޑިއާ ޕާޓްނަރަކަށް "ވަން އޮންލައިން" ހަމަޖައްސައިފިއެވެ.\nމިއަދު ބޭއްވި ރަސްމިއްޔާތެއްގައި ވަން އޮންލައިންގެ ފަރާތުން މި އެއްބަސްވުމުގައި ސޮއިކުރެއްވީ އެސިސްޓަންޓް މާކެޓިން މެނޭޖަރު މަރިޔަމް ހަޝްމާ ޔޫސުފް އެވެ. ހަބޭސްގެ ފަރާތުން އެއްބަސްވުމުގައި ސޮއިކުރެއްވީ ހަބޭސްގެ ވެރިޔާ އަލީ ޝިފާގް (ހަބޭސް އައްޔަ) އެެވެ.\nހަބޭސް ބޮޑުބެރު ގުރޫޕުގެ ބޮޑުބެރު އައިޓަމެއްގެ ތެރެއިން --- ފޮޓޯ: ހަބޭސް\nއެންމެ ހަތް މެންބަރުންނާއެކު ފަށައިގެން ދިވެހީންގެ ހިތްތަކުން ޖާގަހޯދަމުންދިޔަ ހަބޭސް ބޮޑުބެރު ގުރޫޕުގައި މިހާރު ތަފާތު އެކި ހުނަރު ތަކުގެ 27 މެންބަރުން ތިބެއެވެ. ހަބޭސް ގެ ކުޑައިގެ ދަށުން ބޮޑުބެރު ގުރޫޕުގެ އިތުރުން މިޔުޒިކީ އިތުރު ދެ ގުރޫޕެއް ވެސް މިހާރު އަންނަނީ ހިންގަމުންވެ. އެއީ ލެވިޓޭޝަން ބައި ހަބޭސް އަދި ހަބޭސް ފިއުޝަން އެވެ. ހަބޭސްގެ ސްޓޫޑިއޯއިން ވަނީ ހަތަރު ބޮޑުބެރު އަލްބަމާއި ތިން މަދަހަ އަލްބަމް ވެސް ނެރެފަ އެވެ.\nމިބޮޑު އީދުގައި ހަބޭސްގެ ޝެޑިއުލް ވަރަށް ބިޒީއެވެ. މިފަހަރުގެ ބޮޑު އީދުގައި ހަބޭސް ބޮޑުބެރު ގުރޫޕުން ހއ. ހޯރަފުށްޓާއި ހއ. ދިއްދުއާއި ނ. ވެލިދޫގެ އިތުރުން އެ އަތޮޅު ހޮޅުދޫގެ އަދި ގދ. ގައްދުއަށް ދިޔުމަށް ހަމަޖައްސާފައިވާއިރު، އެ ރަށްތަކުގައި ބޮޑުބެރުގެ އަޑު ގުގުމާލުމުގެ އިތުރުން ދިވެހިންގެ ސަގާފީ އައިޓަމްތަކާއެކު ތަފާތު ހަރަކާތްތައް ފެނިގެންދާނެ ކަމަށް ވެސް ހަބޭސް ބޮޑުބެރު ގުރޫޕުން ބުނެ އެވެ.\nހަބޭސް ގެ އެކްސްކްލޫސިވް އޮންލައިން މީޑިއާ އަކަށް ވަން އޮންލައިން ހަމަޖެހުމުން، އެ ގުރޫޕު އިޝްތިހާރުކޮށް އިތުރަށް ޕްރޮމޯޓު ކުރުމުގެ ގިނަ ހަރަކާތްތަކެއް ވަން އޮންލައިން އިން ކުރިޔަށް ގެންދާނެ އެވެ. އެ ގޮތުން ހަބޭސްގެ މުހިންމު ހަރަކާތްތައް ވީހާވެސް ފުޅާ ދާއިރާއެއްގައި ރައްޔިތުންނާ ހަމަޔަށް ގެނެސްދިނުމަށް ވަން އޮންލައިން އިން މަސައްކަތް ކުރާނެ އެވެ.\nގުޅޭ ޓެގު ވަން އޮންލައިން ހަބޭސް ބޮޑުބެރު ގުރޫޕު\nކޮވިޑް 19 : އަތް ދޮންނަން ހަނދާންކޮށްދީ "ހަބޭސް" އިން ހެދި ލަވައަށް ރެކޯޑެއް\nއުރީދޫގެ ބްރޭންޑް އެމްބެސެޑަރުންނަށް މާޒިޔާ އާއި ހަބޭސް\nދިވެހި ފިލްމު އެވޯޑްސްގައި ހަބޭސްގެ ހުށަހެޅުން ހަމަ ހަބޭސް!\nހަބޭސްގެ އަހަރީ ދުވަހާ ގުޅިގެން ފޭނުންނަށް ހާއްސަ ހަދިޔާއެއް


SunOnline: Islam dheenugai anhen kudhin hithaanu kurumeh noavey: Maumoon\nޝަފްނާ ހުސައިން 25 Jun 2021, 16:39\nރައީސް މައުމޫން -- ސަން ފަޔާޒު މޫސާ\nއިސްލާމް ދީނުގައި އަންހެންކުދިން ހިތާނުކުރުން ނޯންނަ ކަމަށް ދީނީ އިލްމުވެރިޔާ އަދި ކުރީގެ ރައީސް މައުމޫން އަބްދުލްގައްޔޫމް ވިދާޅުވެއްޖެއެވެ.\nއަންހެން ކުދިން ހިތާނުކުރުމުގެ ސަގާފާތް އަލުން ރާއްޖޭގައި އާލާވަމުން އަންނަކަން ދިރާސާތަކުން ދައްކާފައިވާ ކަމަށް ހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗްއާރްސީއެމް) އިން މިފަހުން ވަނީ ބުނެފަ އެވެ.\nއެއާއެކު އަންހެން ކުދިން ހިތާނުކުރުން ނުވަތަ ފީމޭލް ޖެނިޓަލް މިއުޓިލޭޝަން އަކީ ދީނީ ކަމެއްތޯ ވަނީ ހިޔާލުތަފާތުވުން އުފެދިފަ އެވެ. އެއީ ދީނީ ކަމެއް ކަމަށް ދޭހަވާ ފަދަ މޭރުމަކުން ބައެއް ދީނީ އިލްމުވެރިން އަންނަނީ ވާގަކަދައްކަމުންނެވެ.\nއެ މައްސަލައިގައި ރައީސް މައުމޫން މިއަދު ކުރެއްވި ޓުވީޓެއްގައި ވިދާޅުވީ އިސްލާމްދީނުގައި ހިތާނުކުރުން ޝަރްއު ކުރައްވާފައިވަނީ ހަމައެކަނި ފިރިހެން ކުދިންނަށް ކަމަށެވެ.\n"އަންހެންކުދިން ޚިތާން ކުރުމެއް ނޯވޭ. ޚިތާން ކުރުމުގެ ނަމުގައި އަންހެން ކުދިންގެ ޖިންސީ ގުނަވަނަށް ގެއްލުން ދިނުމަކީ ލާއިސްލާމީ ނާތަހުޒީބީ އަމަލެއް،" އެމަނިކުފާނު ވިދާޅުވި އެވެ.\nރައީސް މައުމޫން ވިދާޅުވީ އެއީ އެމަނިކުފާނުގެ އަމިއްލަފުޅު ރައުޔު ނޫން ކަމަށާއި، މިސުރުގެ ފަތުވާ އިދާރާއިން އިއްޔެ ނެރުނު ބަޔާނެއްގައި ވެސް އަންހެނުން ޚިތާންކުރުމަކީ ދީނުގައި ކަނޑައެޅިގެން ހަރާމްކުރައްވާފައި ކަމެއްކަމުގައި ބުނެފައިވާ ކަމަށެވެ.\nއަންހެނުން ހިތާނުކުރުމަށް ހިތްވަރުދޭ ބީދައިން ދީނީ އިލްމުވެރިޔާ ޑރ. މުހައްމަދު އިޔާޒް ކުރެއްވި ޓުވީޓަކާއި ގުޅިގެން އެމައްސަލަ ބަލައިދިނުމަށް އެދި ގަލޮޅު ދެކުނު ދާއިރާގެ މަޖިލިސް މެންބަރު މީކާއިލް އަހުމަދު ނަސީމް ވަނީ މަޖިލީހަށް ސިޓީއެއް ފޮނުވައިފަ އެވެ.


SunOnline: Aharen fikuraavi islaamdheen: Islaamdheen fethurumaai kandi\nއަބްދުﷲ ފާރޫގް ހަސަން 14 May 2018, 11:50\nތަރުޖަމާކުރީ: އަބްދުﷲ ފާރޫޤް ޙަސަން\nއަޅުގަނޑު ލިޔަމުން މިގެންދާ ސިލްސިލާޔަށް އިޢުތިރާޟު ކުރައްވާ ފަރާތްތަކުން ކުރައްވާ އެއްސުވާލަކީ އިސްލާމްދީން ފެތުރުނީ ކަނޑީގެ ބާރުގައެއްނޫންހެއްޔެވެ؟ އެދީނުގެ ޒާތީ ފުރިހަމަކަމުގެ ސަބަބަކުން ނޫނެއްނޫންހެއްޔެވެ؟ މިސުވާލެވެ.\nޝައްކެއްނެތެވެ. އިސްލާމްދީން ފެތުރުނީ ކަނޑީގެބާރުގައޭ ބުނާމީހުން އެބުނާ ބުނުމަކީ އެއްވެސް އަސްލެއްނެތް ހަމައެކަނި ދައުވާއެކެވެ. އެދައުވާ ސާބިތު ކުރެވޭނެ އެއްވެސް ހެއްކެއް ދަލީލެއްނެތެވެ. ކަމުގެ ޙަގީޤަތަށް ބަލާއިރު ދީންފެތުރުމުގައި އެއްވެސްކަހަލަ މަޖްބޫރުކަމެއް ބޭނުން ނުކުރުމަށް ޚުދު ކީރިތި ޤުރުއާނުގައިވަނީ ސަރީޙު ބަސްފުޅުން އަމުރުކުރައްވައިފައެވެ.\nއިސްލާމްދީނަށް އިއުތިރާޟުކުރާ ފަރާތްތަކުން ދުނިޔޭގެ ތާރީޚްގެ މައްޗަކުން ހަނދާނެއް ނުހުރެއެވެ. އެމީހުން އަނގަހުޅުވަނީ އެއްވެސް ހެއްކެއްނެތް އިލްޒާމުތަކެއް އިސްލާމްދީނަށް ނިސްބަތްކުރުމަށެވެ. އަނެއްކޮޅުން ދުނިޔޭގެ ތާރީޚަށް ނަޒަރުހިންގާއިރު ވަރަށް ގިނަ ދައުލަތްތަކުން ވަނީ ބާރުގެބޭނުންކޮށްގެން އެދައުލަތްތަކުގެ ދީނާއި މަޒްހަބު ފަތުރައިފައެވެ. އަޅުގަނޑުމެން މާދުރަށް ދާންވީ ކީއްކުރަންތޯއެވެ. އަޅުގަނޑުމެން ޚުދު ހިންދުސްތާނުގެ ތާރީޚުނަގަމާ ހިންގަވާށެވެ.\nމިތާނގައި ބުދުދީން ފެތުރުނީ އަޝޯކާއި ހަރިޝަންގެ ސަރުކާރުގެ ބާރުގައެވެ. ސަމްނަރު މަޒުހަބުގެ ތާރީޚުވެސް އޮތީ ހަމައެގޮތަށެވެ. އިންޑިޔާގެ ހުރިހާ ރާޖާއިންނާއި މަހާރާޖާއިން ސަމްނަރ މަޒްހަބު ޤބޫލުކުރެއްވި ދުވަސްވަރެއް ވެސްދިޔައެވެ. އެދުވަސްވަރު އިންޑިޔާއަށް ފެތުރިފައިއޮތީ އެދީނެވެ. އެމަޒުހަބެވެ. އެއަށްފަހު އައީ ވެދަކު ދަރަމް ( ހިންދޫ މަޒުހަބު) ގެދައުރެވެ. ހިންދީންވެރިކަމުގެ ބާރުގައި އެހެނިހެންދީންތަކުގެ މީހުންތައް ހުސްކޮށްލިއެވެ. މިކަމުގައި އެތައްބަޔަކުވަނީ ދަންޖައްސައި މަރައިފައެވެ. މިއީ އިންޑިޔަން ސަބްކޮންޓިނެންޓު ހިންދީ ދީނުގެ ޤައުމަކަށް ހެދިގޮތެވެ. މީގެއިތުރަށް އިންޑިޔާގެވެރީންވަނީ އެހެނިހެން ޤައުމުތަކަށް ސިފައިން ފޮނުއްވައިގެންވެސް ހިންދީ ދީންފަތުރައްވައިފައެވެ. ކޮމްބޯޑިޔާފަދަ ޤައުމުތަކަކީ އޭގެ މިސާލުތަކެވެ. ހަމައެފަދައިން ކުރިސްޓިޔަން ދައުލަތްތަކުން އެހެނިހެން ޤައުމުތައް ފަތަހަކުރުމަށްފަހު އެތަންތާނގައި ދީންފަތުރަން ވަނީ މަސައްކަތް ކޮށްފައެވެ.\nކަންމިހެންހުރުމާއެކު މުސްލިމުންގެ ބައެއް ރަސްރަސްކަލުން އިސްލާމްދީން ފަތުރުއްވަން އެބޭފުޅުންގެ އަމިއްލަފުޅު ހައިޘިއްޔަތު ބޭނުން ކުރެއްވިކަން ސާބިތުވިކަމުގައިވިޔަސް އެއީ ބަޔަކު އަންތަރީސްވާފަދަ އައުކަމެއް ނޫނެވެ. އެކަމެއްގެ އެވާހަކަ ފަތުރައިގެން އިސްލާމްދީން ބަދުނާމުކުރެވޭތޯ މަސައްކަތްކުރާފަދަ ކުށެއްނޫނެވެ. އެހެނީ މުސްލިމުއެއްވެސް ވެރިޔަކު ދީންފަތުރުއްވަން އެއްވެސްކަހަލަ މަޖްބޫރީއެއް ބޭނުންކުރެއްވިކަމެއް ތާރީޚުން ސާބިތުވާކަށެއްނެތެވެ. ހަމައެފަދައިން އެބޭފުޅުންގެ ރަސްމީ ހައިޘިއްޔަތު ބޭނުންކުރައްވައިފައެއްވެސްނެތެވެ.\nޙައިރާންވެ އަންތަރީސްވާފަދަ ކަމެކެވެ. މިފަދަ އިލްމީ ޒަމާނެއްގައިވެސް އިސްލާމްދީންފެތުރުނީ ކަނޑީގެ ބާރުގައެވެ. ކިޔައިފައި ބައެއްމީހުން އެބައަޑުއަރުވައެވެ. އަޖައިބުވާން ޖެހެނީ މިވާހަކަ ދައްކާ މީހުންގެ ތެރޭގައި ރޯމާދުވާލު ބަޑީގެބާރުގައި ތިމާމެންގެ އުސޫލުތަކާއި ނަޒަރިއްޔާތައް ފަތުރާން މަސައްކަތްކުރާ ބާރުހުރިފަރާތްތައްވެސްހިމެނޭކަމެކެވެ. އެމީހުންގެ މަސައްކަތަށް އެއްވެސް މީހަކު ހެޔޮބަހެއް ބުނެނުލާއިރުވެސް، އެމީހުންގެ ލޯތައް ތިމާގެ އަމިއްލަ އަތާދިމާޔަކަށް ނުހުއްޓެއެވެ.\n(މިޒަމާނަކީ ދީންފެތުރުމުގައި ބާރުގެ ބޭނުންކުރުމުގެ ސުވާލެއްވެސް އުފެދޭ ދުވަސްވަރެއް ނޫނެވެ. މިޒަމާނަކީ ފިކުރާއި ޚިޔާލުގައި ސާބިތުވެހުރުމާއި އެހެންމީހުންނާހަމަޔަށް އެކަންކަން ގެންގޮސްދިނުމަކީ ކޮންމެ މީހެއްގެވެސް އަސާސީ ޙައްޤެއްކަމުގައި ޤަބޫލުކުރެވިފައިވާ ޒަމާނެވެ. އެކަމަކު މިޒަމާނުގައިވެސް އަލުން އިސްލާމްވާ މީހުންގެ އަދަދު ތަންކޮޅެއްވެސް މަދެއް ނުވެއެވެ. އަދި ކީއްތޯއެވެ. ހައްތާވެސް ވަނީ ގިނައެވެ. މުސްލިމުންނަށް ވެރިކަމުގެ އެއްވެސް ބާރެއް ލިބިފައިނުވާ ޔޫރަޕާއި އެމެރިކާގައި ވެސް މިހާރު އެންމެ ހަލުވިކަމާއެކު ފެތުރޭ ދީނަކީ އިސްލާމްދީނެވެ. އިސްލާމްދީން ފެތުރެމުންދާ ހަލުވިމިނާއި، އިސްލާމްވާ މީހުންގެ އަދަދަށް ބަލާއިރު އިސްލާމީތާރީޚްގެ އެއްވަނަ ސައްތަފިޔަވައި މިޒަމާނުގައި މިފެތުރޭ ވަރަކަށް އިސްލާމްދީން ފެތުރިފައެއް ނުވެއެވެ.\nއިސްލާމްދީނަކީ އެދީނުގެ މިޒާޖަށް ބަލާއިރުވެސް ބައިނަލް އަޤްވާމީ ދީނެއްކަމުގައިވާ ފަދައިން އިސްލާމްދީން މިހާރުވަނީ އަމަލީގޮތުންވެސް ބައިނަލްއަޤުވާމީ ދީނަކަށްވެފައެވެ. މިހާރު ދުނިޔޭގެ ކޮންމެ ކަންކޮޅަކަށް ނަޒަރުހިންގިކަމުގައި ވިޔަސް މުސްލިމުން އެބަތިއްބެވެ. އެތަނަކުން މައްކާ އާ ދިމާޔަށް ކުރިމަތިލައި ރުކޫޢުކޮށް ސަޖިދަކޮށް ނަހަދާ އެއްވެސް ކަންކޮޅެއް ދުނިޔެއަކު ނުވެއެވެ. ދުނިޔޭގެ އެކިކަންކޮޅުތަކަށް ވިސްނާއިރު ކޮންމެތަނެއްގައިވެސް ދެވަނަޔަށް އެންމެ ބައިގިނަ ދީނަކީ އިސްލާމްދީނެވެ. މީގެކުރިން ހަމައެކަނި އެންމެދީނެއް އޮތް ޤައުމުތަކަށްވެސް މިހާރުވަނީ އިސްލާމްދީން ވާސިލުވެފައެވެ. މިސާލެއްގެ ގޮތުން ދަންނަވާނަމަ އޮސްޓްރިޔާ އާއި ބެލްޖިޔަމުފަދަތަންތަނެވެ. ސްޕޭންވެސް އަލުން އިސްލާމީ އައުފަތިހަކަށް އަލިވިލެމުންދަނީއެވެ. ހަމައެކަނި ޖަރުމަނަށް ބަލާއިރުވެސް ތިންހާހަށްވުރެ ގިނަ މިސްކިތް އެބަހުއްޓެވެ. ކޮންމެއަހަރަކުވެސް ޖަރުމަނުގެ އެތައްހާސް ބަޔަކު އިސްލާމްވެއެވެ. އައުމުސްލިމުންގެތެރޭގައި އެންމެގިނައީ އަންހެނުންނެވެ. ފަރަންސޭސިވިލާތާއި، އިނގިރޭސީވިލާތުގައިވެސް މިކަންއޮތީ މިގޮތަށެވެ. އެމެރިކާގެ ސިފައިންގެތެރޭގައިވަނީ އިމާމުންގެ ވަޒީފާ އުފައްދައިފައެވެ.)\nއެތަންތާނގެ މީހުންގެ ހިތްތައް ފަތަޙަކުރުމުން އެގެންދަނީ ކޮންކަނޑިޔެއްގެބާރުގައިތޯއެވެ؟ ޝައްކެއްނެތް ގޮތުގައި އެއީ ދަނގަޑާއި އެކަތައިގެ ކަނޑިތަކެއް ނޫނެވެ. ޙައްގާއި ބާތިލު ވަކިކޮށް ގަތުމުގެ ކަނޑިއެވެ. މުޅިދުނިޔޭގައި ޙައްޤުގެ ދީން ފާޅުވަމުން އެދަނީ އެދީނުގެ އަމިއްލަ ދަގައްފާނީ ބާރުގައެވެ. އެބާރު މީސްތަކުންގެ ހިތްތައް ދަމައިގަންނަނީއެވެ. ސިކުނޑިތައް ފަތަހަ ކުރަމުން ގެންދަނީއެވެ.\nނޯޓް: ކޮންމެ ހޯމަ ދުވަހެއްގެ ސަންގައި އަޅުގަނޑު ޝާއިއުކުރަމުން އައި ސިލްސިލާ "އަހަރެން ފިކުރާވި އިސްލާމްދީން" ( އަޅުގަނޑުމެންގެ އައު މުސްލިމުއަޚް އަބްދުﷲ އަޑްޔާރުގެ - އިސްލާމް ޖިސްސޭ މުޖޭ ޢިޝްޤުހޭ) ގެ ތަރުޖަމާ މިހައިތަނުން ނިމުނީއެވެ.\nއަޅުގަނޑަށް މިމަސައްކަތް ފަށައިގަނެވުނީވެސް ނިންމައިލެވުނީވެސް އަރަހުށި ހުސްތާހިރުވަންތަ މާތްﷲ ދެއްވި ހެޔޮތައުފީޤުގެބާރުގައެވެ. އެހެންކަމުން ފެށުމުގައިވެސް ނިމުމުގައިވެސް އެ މާތްޙަޟްރަތަށް ހަމްދާއި ޘަނާގެ ބަސްތަކާއިގެން ކުއްތަންވަމެވެ. އަޅުގަނޑުގެ މިއުނި މަސައްކަތަކީ އަޅުގަނޑުގެ ހެޔޮއަމަލެއްކަމުގައްޔާއި، ދެމިހުންނަނިވި ސަދަޤާއެއްކަމުގައި ލެއްވުންއެދި ދުއާކުރަމެވެ. ސަންގެ ކިޔުންތެރީން މިސިލްސިލާއާމެދު ބެހެއްޓެވި ޝައުޤުވެރިކަމަށްޓަކައި ވެސް ފަށްފަށުން ޝުކުރުވެރިވަމެވެ.


އެެ.ސް.ޓީ.އޯ ހއ.ހޯރަފުށި ފިހާރައިގެ ވިޔަފާރިއަށް ގެންދެވޭ މުދާ ބޯޓުތަކުން ބާލައިގެން އެސް.ޓީ.އޯ ހއ. ހޯރަފުށި ފިހާރައިގެ ގުދަނުގައި ނުވަތަ ފިހާރައިގެ ފަރާތުން ދައްކާތަނެއްގައި ގުދަން ކުރުމުގެ މަސައްކަތް ކޮށްދޭނެ ފަރާތެއް ހޯދުމަށް ބޭނުންވެއްޖެ\nއެސް.ޓީ.އޯހއ.ހޯރަފުށިފިހާރައިގެވިޔަފާރިއަށްގެންދެވޭމުދާބޯޓުތަކުންބާލައިގެންއެސް.ޓީ.އޯހއ. ހޯރަފުށި ފިހާރައިގެގުދަނުގައިނުވަތަފިހާރައިގެފަރާތުންދައްކާތަނެއްގައިގުދަންކުރުމުގެމަސައްކަތް ކޮށްދޭނެ ފަރާތެއްހޯދުމަށްބޭނުންވެއްޖެ.\nވީމާ މިކަމަށް ޝައުޤުވެރިވެލައްވާ ފަރާތްތަކަށް ބީލަން ހުށަހެޅުމުގެ ފުރުސަތު ހުޅުވާލަމެވެ.\nމަސައްކަތުގެ މުއްދަތު: 01 އަހަރު\nރަޖިސްޓަރީކުރުން: ރަޖިސްޓަރީ ކުރައްވަން ބޭނުންފުޅުވެލައްވާ ބޭފުޅުން 2020 މާރޗް 18 ވަނަ ދުވަހު 1100 ގެ ކުރިން އެސް.ޓީ.އޯ ހއ. ހޯރަފުށި ފިހާރައަށް ދުރުވެ ރަޖިސްޓަރީ ކުރައްވަންވާނެއެވެ.\nބީލަންކަރުދާސްދޫކުރުން: ރަޖިސްޓަރީ ކުރަައްވާފައިވާ ފަރާތްތަކަށް ބީލަންކަރުދާސް ދޫކުރާނީ 2020 މާރޗް 18 ވަނަ ދުވަސް ނިމުމުގެ ކުރިން އީމެއިލުންނެވެ.\nމައުލޫމާތުދިނުން: ރަޖިސްޓަރީ ކުރައްވާފައިވާ ފަރާތްތަކަށް 2020 މާރޗް 19 ވަނަ ދުވަހު 1400 ގައި މަޢުލޫމާތު ދިނުމުގެ ބައްދަލުވުމެއް އެސް.ޓީ.އޯ ހއ. ހޯރަފުށި ފިހާރަގައި އޮންނާނެއެވެ.\nސުވާލާއިޖަވާބު: ރަޖިސްޓަރީ ކުރެއްވުމަށްފަހު ހުށަހަޅުއްވަން ބޭނުންފުޅުވެލައްވާ ސުވާލުތައް 2020 މާރޗް 22 ވާ ދުވަހުގެ 1000 ގެ ކުރިން އީމެއިލް މެދުވެރިކޮށް ފޮނުވަންވާނެއެވެ. އަދި 2020 މާރޗް 23 ވަނަ ދުވަހުގެ ކުރިން ޖަވާބުދާރީ ވެވޭނެއެވެ.\nބީލަންކަރުދާސް: ބީލަންކަރުދާސް ހުޅުވުން އޮންނާނީ 2020 މާރޗް 26 ވަނަ ދުވަހު 1400 ގައި އެސް.ޓީ.އޯ ހއ. ހޯރަފުށި ފިހާރަައިގައެވެ.\nސުންގަޑި: 26 މާރިޗު 2020 1400


ހުރާ ޞިއްޙީ މަރުކަޒު، ކ. ހުރާ\nމި އިޢުލާންވަނީ 17 އޭޕްރިލް 2019 1110 ގައި ބާތިލް ކުރެވިފައެވެ.\nސަޕޯޓް ސްޓާފް ގރ 2\nކ. ހުރާ ސިއްޙީމަރުކަޒު\nއަދި ރިސްކުއެލަވެންސް ފައިސާ.\n3- ސަޕޯޓިންގ ކޯ އެލަވަންސް ( މަހަކު -/1200 ރ )\nމަޤާމްގެ މަސްއޫލިއްޔަތުތަކާއި ވާޖިބްތަށ މަޤާމުގެ މައިގަނޑު މަސްއޫލިއްޔަތުތަކާއި ވާޖިބުތައް:\nއެމްބިއުލާންސްގައި ކުރެވޭ ދަތުރުތަކުގައި ބަލިމީހުނަށް އޯގާތެރި ކަމާއެކު އެހީތެރިވުން\nކުރެވޭ ދަތުރު ތަކުގެ ރެކޯޑް ފޮތެއްގައި ލިޔެ ބެލެހެއްޓުން\nއެމްބިއުލާންސް ދުއްވުމުގައި ބޭނުންވާ ތެޔޮ އޮފީހުގެ ބަޖެޓް ބަލަހައްޓާ ފަރާތާއިގުޅިގެން ހޯދުން.\nއެމްބިއުލާންސް ޚިދުމަތް މެދު ކެނޑިފައިވާ ވަގުތުތަކުގައި ސްޓްރެޗަރ އަދި ވީލް ޗެއަރގައި ބަލިމީހުން އުފުލުން.\nއެމްބިއުލާންސްގެ ތެޔޮބަދަލު ކުރުމާއި، ފިލްޓަރުތައް ބަދަލުކުރުން އަދި ކުރަންޖެހޭ މަރާމާތްތަކައި، ދިމާވާ މައްސަލަތައް ކަމާބެހޭ ފާރާތްތަކާއި ވާހަކަ ދައްކައިގެން ޙައްލުކުރުން.\nއެމްބިއުލާންސްގެ ޚިދުމަތަކީ 24 ގަޑިއިރު ޚިދުމަތްދޭ ތަނަކަށްވާތީ ރަސްމީގަޑީގެ އިތުރުން ނުރަސްމީގަޑީގައިވެސް އިމަރޖެންސީ ދަތުރެއް ކުރަންޖެހިއްޖެ ޙާލަތެއްގައި އެފަދަ ދަތުރުތައް ކުރުން.\nމުވައްޒަފަކު ޗުއްޓީ ނަގައިފި ޙާލަތެއްގައި ހަވާލުކުރެވޭ ބައެއް މަސައްކަތްތައް ކުރުން.\nމީގެއިތުރުން މަޤާމުގެ ހައިޘިއްޔަތުން ކުރަންޖެހޭ މަސައްކަތްތައް ކުރުމާއި، ހުރިހާ މުވައްޒަފުން ގުޅިގެން ކުރަންޖެހޭ މަސައްކަތްތަކުގައި ބައިވެރިވުން.\n1- މޯލްޑިވްސް ޓްރާންސްޕޯރޓް އޮތޯރިޓީއިން ގަބޫލުކުރާ B1 ކެޓެގަރީ ލައިސަންސް ހާސިލްކޮށްފައިވުމާއި އެކު، ލިޔަންކިޔަން ދަތުމާއި،މަޤާމުގައިކުރަންޖެހޭ މަސައްކަތްތައްކުރަންއެނގުމާއި އަދި މަސައްކަތް ކުރެވޭފަދަ ޞިއްޙަތެއްގައި ހުރި މީހަކު ކަމުގައިވުން.\nޙާސިލްކޮށްފައިވާ ތަޢުލީމާއި، ތަމްރީނަށް ބަލައިގެން ( މަޤާމުގެ މަސައްކަތު ދާއިރާ އާއި ގުޅޭ )\nމަސައްކަތުގެ ދާއިރާއިން ލިބިފައިވާ ތަޖުރިބާ އަށް ބަލައިގެން ( މަޤާމުގެ މަސައްކަތުގެ ދާއިރާ އާއި ގުޅޭ)\nނޯޓް: މަޤާމަށް އައްޔަން ކުރުމަށް ވަޒީފާއަށް އެދިފައިވާ މީހާއަށް ކްރައިޓީރިއާގެ ހުރިހާ ބަޔަކުން ލިބުނު ޕޮއިންޓް ޖުމްލަ %35(ތިރީސް ފަހެއް ) އިންސައްތައަށްވުރެ މަތިވާން ޖެހޭނެއެވެ.\nފުރިހަމަކޮށްފައިވާ ސިވިލް ސާރވިސްގެ ވަޒީފާއަށް އެދޭ ފޯމް ( މިފޯމް ސިވިލް ސަރވިސްގ ކޮމިޝަނުގެ www.csc.gov.mv ވެބަސައިޓުންނާއި ، ހުރާ ސިއްޙީމަރުކަޒުންނެވެ. )\n)ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު / ލެވެލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓުތަކާއި ޓްރާންސްކްރިޕްޓްގެ ކޮޕީ، ނުވަތަ ކޯސް ފުރިހަމަވިކަމުގެ ލިޔުމާއިއެކު ކޯހުން ލިބޭ ސެޓްފިކެޓު ވަކި ފެންވަރެއްގައި ޤަބޫލު ކުރެވޭނެކަމަށް މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ ލިޔުމުގެ ކޮޕީ.\nހ) ދަޢުލަތުގެ މުއައްސަސާއެއްގައި ނުވަތަ ސަރުކާރު ހިއްސާވާ ކުންފުންޏެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n9. އެއްގަމުގައި ދުއްވާ ތަކެތި ދުއްވުމުގެ ލައިސަންސްގެ ކޮޕީ .\nމަޤާމަށް އެދެންވީ ގޮތައި ސުންގަޑި:\nވަޒީފާއަށް އެދޭ ފޯމު ހުރާ ޞިއްހީމަރުކަޒު ލިބެން ހުންނާނެއެވެ. އަދި ސިވިލް ސާރވިސްގެ ވެބްސައިޓް www.csc.gov.mv އިން މިފޯމް ޑައުންލޯޑްވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 25 އޭޕްރީލް 2019 ވާ ބުރާސްފަތި ދުވަހުގެ 13:00 ގެ ކުރިން، ހުރާ ޞިއްހީމަރުކަޒު އަށެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nއިންޓަވިއު އޮންނާނެ ތަނާއި މުއްދަތު :\nއިންޓަވިއު އޮންނާނީ، 28 އޭޕްރީލް 2019 އާއި 30 އޭޕްރީލް 2019 އާ ދެމެދު، ހުރާ ޞިއްހީމަރުކަޒު ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nޝޯޓް ލިސްޓް ކުރުން.\nމި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ10 ފަރާތް ޝޯޓްލިސްޓް ކުރެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6640412 ނަންބަރު ފޯނާއެވެ. އީ-މެއިލް ކުރާނީ [email protected] އަށެވެ.\nސުންގަޑި: 29 އޭޕްރިލް 2019 1300


Arabiyya School ah othee beyinsaafuge inthihaa!\nއަރަބިއްޔާ ސުކޫލަށް އޮތީ ބޭއިންސާފުގެ އިންތިހާ!\nއަލްމަދްރަސަތުލް އަރަބިއްޔަތުލް އިސްލާމިއްޔާގެ އައު އިމާރާތް ހުޅުވުމުގެ ރަސްމިއްޔާތު: އައު އިމާރާތް ބޮލަށް ވެއްޓެން ކައިރިވުމުން އެ ސުކޫލުގެ ދަރިވަރުން ވަނީ މަގުމަތިވެފައި\nއަރަބި ބަހުން ކިޔަވައިދޭ އެންމެ ބޮޑު މުއައްސަސާއަކަށް ރާއްޖޭގައި މި ވަގުތު ހުރީ އަލްމަދްރަސަތުލް އަރަބިއްޔަތުލް އިސްލާމިއްޔާ (އަރަބިއްޔާ ސްކޫލް) އެވެ. ފެބްރުއަރީ 8، 1987 ގައި އަރަބިއްޔާ ސުކޫލު ހުޅުވިގެން ދިޔައީ ކީރިތި ގުރްއާނާއި މާތް ރަސޫލާގެ ސުންނަތުގެ މައްޗަށް ތައުލީމާއި ތަރުބިއްޔަތު ބިނާކުރުމަކީ މުހިންމު ކަމެއް ކަމަށް އޭރުގެ ސަރުކާރަށް ގަބޫލު ކުރެވޭތީއެވެ. 90 ދަރިވަރުންނާއެކު ފެށުނު އަރަބިއްޔާ ސުކޫލަށް 34 އަހަރުވީއިރު މިއަދު އެ ސުކޫލުގައި 800 ވުރެ ގިނަ ދަރިވަރުން ދަނީ ކިޔަވަމުންނެވެ. މިދިޔަ މުއްދަތުގައި ގުރޭޑް އެކަކުން ބާރަށް ބަރާބަރަށް ކިޔަވައި ދެމުން އައި ނަމަވެސް ރައީސް މައުމޫންގެ ވެރިކަމަށް ފަހު މި ހޭދަވި 13 އަހަރުގެ ތެރޭގައި އަރަބިއްޔާއަށް މުޅީންހެން ކުރިމަތިވެފައިވަނީ ގޮންޖެހުމާއި ބޭއިންސާފެވެ.\nމަޖީދީމަގުގައި ޓާޓާ ފްލެޓްތައް ހުރި ސަރަހައްދަކީ އަރަބިއްޔާ ސުކޫލުގެ ފެށުމެވެ. އެތަނުގައި އެ ސުކޫލު ހިންގަމުން ދަނިކޮށް އެތަނުން ނިކުންނަން ޖެހުނީ އިމާރާތް ބާވެ ބޮލަށްވެއްޓެން ކައިރިވުމުންނެވެ. މައުމޫންގެ ވެރިކަމުގެ ފަހުކޮޅުން ފެށިގެން ސުކޫލުގެ ހާލަތު ދިޔައީ ސަރުކާރުގެ ކަމާބެހޭ އިދާރާތަކާއި ހަމައަށް ހިއްސާކުރަމުންނެވެ. ރައީސް ނަޝީދުގެ ވެރިކަމުގައިވެސް އެ ޝަކުވާ އާއި ކަންބޮޑުވުން ސަރުކާރުގެ ސަމާލު ކަމަށް ގެނައެވެ. ނަމަވެސް އެކަމަށް ސަމާލު ކަމެއް ނުދީ ވަނިކޮށް އެއް ރެއެއްގައި އަރަބިއްޔާގެ އިމާރާތުން ބޮޑު ކޮންކްރީޓްގަނޑެއް ކަނޑައިގެން ނިކަގަސް މަގަށް ވެއްޓުނެވެ.\nއަރަބިއްޔާގެ ދަރިވަރުން އެ އިމާރާތުން ނެރެން މަޖުބޫރުވީ އެ ހާދިސާގެ ފަހުންނެވެ. އޭގެ ފަހަށް އެ ދަރިވަރުންގެ ކިޔެވުން ވަގުތީ ގޮތުން ފެށުނީ މާލޭ އިންގްލިސް ޝުކޫލް (އެމްއީއެސް) ހިންގި އިމާރާތުގައެވެ. ނަމަވެސް އޭރު މާލޭގައި އެންމެ ނަން ވިދާލި އެމްއީއެސްގެ ތާރީހު ލިޔެ ނިމި އެ ސުކޫލު ބަންދުވެއްޖެ އެވެ. އޭރު އެ ތަނުގައި ހިނގަމުން އައީ މަންދު ކޮލެޖެވެ. އިންޓަނޭޝަނަލް ސުކޫލެއް ހިންގަން އެ ކޮލެޖަށް އިމާރާތް ހަވާލުކުރި ނަމަވެސް ވަރަށް އާދައިގެ ގޮތަކަށް އަހަރު ދުވަހަށް ނޫނީ ސުކޫލެއް އެ ތަނުގައި ނުހިންގައެވެ.\nއަރަބިއްޔާގެ ދަރިވަރުންނަށް އެ ފަހަރު ޖެހުނީ މަންދު ކޮލެޖްގައި ކިޔަވާ ދަރިވަރުންނާއެކު އެ އިމާރާތް ޝެއާ ކޮށްގެން ބޭނުން ކުރާށެވެ. ދެ މެނޭޖްމަންޓް އެއް އިމާރާތެއްގައި މަސައްކަތް ކުރާށެވެ. އެކަމުގެ ސަބަބުން ދިމާވި ގޮންޖެހުންތަކާއި ކުރިމަތިވި އެތައް އެތައް މައްސަލަތަކެއް އިއްޔެވީ ކަމެއް ފަދައިން އަރަބިއްޔާގެ ދަރިވަރުންނާއި ބެލެނިވެރިން އަދި ސުކޫލުގެ ޓީޗަރުން ހަނދާން ހުންނާނެ އެވެ.\nއަރަބިއްޔާގެ ދަރިވަރުންނަށް އޭރު އޮތްހާވެސް ފުރުސަތަކީ މަޑުމަޑުން ހިނގާލާފައި ގޮސް ކުލާހަށް ވަދެ ތިބެ ކިޔެވުމުގެ ފުރުސަތެވެ. ސުކޫލު ހޯލާއި ގްރަންޑް ބޭނުން ކުރުން މަނަލެވެ. ކެންޓީނުގެ ހިދުމަތް ފަދަ ދަރިވަރުންނަށް މުހިންމު ހިދުމަތްތައް ދެވޭނެ ގޮތެއް ނެތެވެ. ލައިބްރަރީގެ ހިދުމަތާއި ކޮމްޕިއުޓަރު ލެބްގެ ހިދުމަތް ދެވޭނެ ޖާގައެއް ނުލިބެއެވެ.\nމުޅި ރާއްޖޭގައިވެސް އެންމެ ހަރަކާތްތެރި ސުކައުޓް ގްރޫޕެއް އޮތް އެ ސުކޫލުގެ ސްކައުޓުން އަދި އެހެން ހަރަކާތްތަކުގެ ދަަރިވަރުންވެސް ހޯލްގައި އެއްވެސް ކަމެއް ކުރަން ބޭނުން ނަމަ ދެ ހަފްތާ ކުރީން ބައެއް ފަހަރު މަސް ދުވަސް ކުރީން މަންދުގެ ހުއްދަ ހޯދަން ޖެހެއެވެ. ހޯލް ލިބެނީ ކަމެއް ނެތް ނަމައެވެ. އޭގެ ފަހުން ހޯލް ދޫކުރެވޭނީ ކަނޑައެޅިފައިވާ އަގެއް ދެއްކުމުން ކަމަށްވެސް އަރަބިއްޔާގެ މެނޭޖްމަންޓަށް އެ ކޮލެޖުން އެންގިއެވެ.\nރައީސް ވަހީދުގެ ވެރިކަމުގައި އަރަބިއްޔާ ސުކޫލަށް އައު އިމާރާތެއް ހެދުމުގެ މަސައްކަތް ފެށިއެވެ. އޭގެ ކުރީން އަރަބިއްޔާގެ އައު އިމާރާތް އަޅަން ދޭނެ ބިމަކާމެދުވެސް އެހާ ބޮޑު ބަހުސެއް ހިނގިއެވެ. ރައީސް ނަޝީދުގެ ސަރުކާރުން ބޭނުންވީ އަރަބިއްޔާ ހިންގި ބިން ސަރުކާރަށް ނަގާ އެތަނުގައި ފްލެޓް އަޅާށެވެ. އެ ނިންމުމާއި އެއްގޮތަށް ފްލެޓް އަޅާ މިހާރު އެއީ އެތައް ބަޔަކު ދިރިއުޅޭ ތަނެކެވެ. ބިމެއް ދޭން ސަރުކާރުން ފާޅުގައި ދެކޮޅު ހެދިއެވެ. ސަރުކާރުގެ ނުފޫޒު ގަދަ ބައެއް ބޭފުޅުން އަރަބިއްޔާއަކީ އިސްލާމީ ތައުލީމު ދޭ ތަނެއް ކަމަށްވާތީ އަރަބިއްޔާއަށް ބިން ލިބޭނީ އުޑުން ކަމަށްވެސް ވިދާޅުވެ ފުރައްސާރައިގެ ބަސްތައް ރައްދުކުރިއެވެ.\nއެންމެ ފަހުން އަމީނިއްޔާ ސުކޫލުގެ ކުރީމަތީން އަރަބިއްޔާގެ އައު އިމާރާތް އަޅަން ބިން ދިނީ އެތައް ޖެެއްސުމަކާއި ބަހުސަކަށް ފަހު އެވެ. ވަހީދުގެ ވެރިކަމުގައި އެ އިމާރާތް އަވަހަށް ނިންމަން މަސައްކަތްތަކެއް ކުރިއެވެ. އަދި އިމާރާތުގެ މަސައްކަތް މުޅީން ނުނިމެނީސް އެތަނަށް ދަރިވަރުން ކިޔަވަން ދާން ފެށިއެވެ. އެއީ އެމްއީއެސް ހިންގި އިމާރާތުގައި ކުރާން ޖެހުނު ހިތްދަތި ތަޖުރިބާގެ ސަބަބުންނެވެ.\nއެމްއީއެސްގައި މަންދު ކޮލެޖް ހިންގި ދުވަސްވަރު: އަރަބިއްޔާ ވަގުތީ ގޮތުން ފުރަތަމަ ބަދަލުކުރީވެސް މި އިމާރާތަށް --\nއަރަބިއްޔާގެ އައު އިމާރާތް ރަސްމީކޮށް ހުޅުވީ ސެޕްޓެންބަރު 19، 2013 ގައެވެ. އެއީ ރައީސް މައުމޫންގެ ވެރިކަމުގައި އަރަބިއްޔާގެ އިމާރާތް ހުޅުވުމަށް އެމަނިކުފާނު ވަޑައިގެންނެވި ފަހުން ރައީސަކު އަރަބިއްޔާ ސުކޫލަށް ވަޑައިގެންނެވި ފުރަތަމަ ފަހަރެވެ. ރައީސް ވަހީދު އެ އިމާރާތް ހުޅުވައިދެއްވުން ތާރީހުގެ ތެރެއަށް ވަންނަނީ އެ ސަބަބާއި ގުޅިގެންނެވެ.\nއަރަބިއްޔާއަށް ދާއިމީ އިމާރާތެއް ލިބުމަކީ އެ ސުކޫލާމެދު ފޮނި އުންމީދެއް ކުރާ އަދި އެ ސުކޫލުގެ ވެރިންނާއި މުދައްރިސުން އަދި ދަރިވަރުންނާއި ބެލެނިވެރިންނަށް ލިބުނު ވަރަށް ބޮޑު ހިތްހަމަޖެހުމެެކެވެ. ނަމަވެސް އެ ހިތްހަމަޖެހުން އެ ގޮތުގައި އޮތީ މަދު ދުވަސްކޮޅަކުއެވެ. ވިއްސާރަވެއްޖެނަމަ ސީލިންކުން ފެން ފައިބައެވެ. އިމާރާތުގެ ފެންވަރު ދަށްވެ ބޮޑެތި ރެނދު އަޅައި އެއީ ތިބެން ނުރައްކާތެރި ތަނަކަށް ބަދަލުވެގެންދާން ނެގީ ދެތިން އަހަރެވެ.\nރައީސް ޔާމީންގެ ވެރިކަމުގައި އޭރުގެ ނާއިބު ރައީސް ޑރ. މުހައްމަދު ޖަމީލް އަހުމަދާއި އެޑިއުކޭޝަން މިނިސްޓަރު ޑރ. އައިޝަތު ޝިހާމް އެ ސުކޫލަށް ވަޑައިގެން ސުކޫލުގެ ހާލަތު ބައްލަވާލެއްވިއެވެ. އެއީ ވަރަށް ބޮޑަށް ވިއްސާރަވި ދުވަހެއްގައި ސުކޫލުގެ ބައެއް ކްލާސްރޫމްތަކަށް ވާރޭވެހި ސީލިންގް ވެއްޓުމުގެ ނުރައްކާތެރި ހާދިސާއެއް ހިނގުމުންނެވެ. ވަގުތީ ހައްލުތަކެއް ގެނެސް ދިނުން ފިޔަވާ މާބޮޑު ކަމެއް އެ ސަރުކާރަކަށްވެސް ކުރެވޭ ގޮތެއް ނުވިއެވެ.\nއޭގެ ފަހުން މިއަދާ ހަމައަށް ދުވަހެއް ދުވަހަކަށް އިމާރާތުގެ ހާލަތު ގޯސްވެ އެންމެ ފަހުން އެތަނުގެ އެސެސްމަންޓެއް ހަދަން މަޖުބޫރު ހާލަތަށް ދިޔުމުން އެސެސްމަންޓެއް ހެދިއެވެ. އޭގެ ނަތީޖާއަކީ އެ ތަނަކީ ދަރިވަރުން ތިބެން ހެޔޮވާވަރަށް ވުރެ މާ ނުރައްކާތެރި ތަނެއް ކަމެވެ. ކޮންމެ ވަގުތެއްގައިވެސް ނުރައްކާތެރި ހާދިސާއެއް ހިނގާފާނެ ކަމެވެ. ނަމަވެސް އެ ރިޕޯޓް އާންމުކުރުމުގެ ބަދަލުގައި ސަރުކާރުން ބެލީ ރިޕޯޓް ފޮރުވައިގެން ގެންގުޅެވޭތޯ އެވެ. ބުނަމުން އައީ އިމާރާތުގައި އަދި ދުވަސްކޮޅަކު ތިބެވިދާނެ ކަމަށެވެ. ތިބެން ހެޔޮނުވާ ވަރަށް އިމާރާތް ދެރަ ނޫން ކަމަށެވެ.\nއެސެސްމަންޓް ރިޕޯޓްގައި އޮތް އެއްވެސް ސާފުކޮށްދިނީ ބަޔަކު އެ ރިޕޯޓްގެ ބައެއް އާންމުކުރުމުންނެވެ. އެހެން ވީމަ އަނެއްކާވެސް އަރަބިއްޔާގެ ދަރިވަރުން މަގުމަތި ވުމުގެ ބިރު އުފެދުނިއްޔެވެ. ބޭއިންސާފުގެ ނިމުމެއް ނެތް ދަތުރު އަރަބިއްޔާއިން އަލުން ފަށަން ޖެހުނީއެވެ.\nއަރަބިއްޔާގެ ދަރިވަރުންގެ ބެލެނިވެރިން އިހުތިޖާޖު ކުރަނީ: އަރަބިއްޔާ ސުކޫލުގެ ދަރިވަރުން އިއްޒުއްދީން ސުކޫލަށް ބަދަލުކުރަން ނިންމުމުން ބެލެނިވެރިން ވަނީ ނުރުހުން ފާޅުކޮށް އެ ނިންމުމަށް އަމަލު ނުކުރާނެ ކަމަށް ބުނެފައި -- އަވަސް ފޮޓޯ\nސަރުކާރުން ނިންމީ އަރަބިއްޔާގެ ދަރިވަރުން ވަގުތީ ގޮތުން އަނެއްކާވެސް އެމްއީއެސް ހިންގި އިމާރާތަށް ބަދަލު ކުރާށެވެ. އަރަބިއްޔާ މަގުވުމުން އެ ނޫން ހައްލެއް އޮތް ކަމަކަށް ފެނުނު ސަރުކާރެއް ނެތެވެ. މިފަހަރު އެ އިމާރާތަށްދާން ޖެހުނުއިރު ކުރީން އޮތް ހާލަތަށް ވުރެވެސް ހާލަތު އޮތީ ގޯސްކޮށެވެ. އެއީ މިހާރު އެތައް ސަތޭކަ ދަރިވަރުން ކިޔަވާ ސުކޫލެވެ. މާލޭގެ އިއްޒުއްދީން ސުކޫލެވެ.\nކުރީން ކުރަން ޖެހުނު ތަޖުރިބާގެ އަލީގައި އަރަބިއްޔާގެ މެނޭޖްމަންޓާއި ޓީޗަރުން އަދި ބެލެނިވެރިން އެޑިއުކޭޝަންގެ އެ ނިންމުމާ ފާޅުގައި ދެކޮޅު ހެދިއެވެ. އަދި ދަރިވަރުން އިއްޒުއްދީން ސުކޫލަށް ނުފޮނުވާން ނިންމިއެވެ. އިއްޒުއްދީން ސުކޫލާއި އަރަބިއްޔާ ސުކޫލުގެ ދަރިވަރުންނަށް އެއް އިމާރާތެއް ހިއްސާ ކުރެވޭނެ އެއްވެސް ގޮތެއް އޮންނާނެ ކަމަކަށް ބެލެނިވެރިން ނުދެކެއެވެ. އެކަން އެހެން ކޮށްފިނަމަ ދެ ސުކޫލުގެ ދަރިވަރުންނަށްވެސް އޮތީ ގެއްލުމެވެ.\nބެލެނިވެރިން އެގޮތުގައި އާދޭސް ކުރަނިކޮށް އެޑިއުކޭޝަނުން ބަޔާނެއް ނެރެ ސަރުކާރުގެ ރަސްމީ ނިންމުން ހާމަކުރިއެވެ. މިދިޔަ ބުރާސްފަތި ދުވަހުގެ ރޭ ނެރުނު ބަޔާނުގައި ބުނާ ގޮތުން އަރަބިއްޔާގެ ދަރިވަރުން ވަގުތީ ގޮތުން ކިޔަވަން ދާންވީ އިއްޒުއްދީން ސުކޫލް ހިންގާ އިމާރާތެވެ. ދެ ސުކޫލުގެ ދަރިވަރުން އެ އިމާރާތް ހިއްސާކޮށްގެން ބޭނުން ކުރާނީއެވެ. އަރަބިއްޔާއަށް އޮތް ދާއިމީ ހައްލަކީ ހުޅުމާލެ ދެވަނަ ފިޔަވަހީގައި ހަދަމުންދާ ސުކޫލުތަކުގެ ތެރެއިން ސުކޫލެކެވެ.\nއެ ނިންމުމާ ދެކޮޅު ހަދާ އަރަބިއްޔާގެ ބެލެނިވެރިން ހުކުރު ދުވަހުގެ ހަވީރު އެ ސުކޫލުގައި ހާއްސަ ބައްދަލްވުމެއް ބޭއްވިއެވެ. އަދި ބައްދަލްވުމަށް ފަހު އެޑިއުކޭޝަންގެ ނިންމުން ބަދަލުކޮށްދޭން އެދި ހިމޭން އިހުތިޖާޖެއް ކުރިއަށް ގެންދިޔައެވެ. އަދި ދެ ފަހަރު ސިޓީ ހުށައަޅައިގެންވެސް ރައީސް ސޯލިހާ ބައްދަލްވާން އެދުނު އެދުމަށް އެންމެ ކުޑަމިނުން ޖަވާބެއްވެސް ނުދެއްވާތީ ކަންބޮޑުވުން ފާޅުކުރިއެވެ. އަދި ހޮނިހިރު ދުވަހުގެ ރޭ ނާއިބު ރައީސާއެކު ހިލާލީގޭގައި އަރަބިއްޔާގެ ޕީޓީއޭގެ އިސް ބޭފުޅުން ބައްދަލުކޮށް ޝަކުވާތައް އޮއްސާލިއެވެ. އަރަބިއްޔާގެ ދަރިވަރުންނަށް އަބަދުވެސް ބޭއިންސާފުން ކަންކަން ކުރިމަތިކުރުވާތީ ޝަކުވާކުރިއެވެ. އެ ބައްދަލްވުމުގައި ނާއިބު ރައީސް ވަނީ އިތުރު ގޮތެއް ނެތުމުން އެޑިއުކޭޝަންގެ ނިންމުން މުރާޖައާ ކުރައްވާނެ ކަމަށް ވިދާޅުވެފައެވެ.\nއޭގެ ފަހުން އާދިއްތަ ދުވަހު އަރަބިއްޔާ ސުކޫލަށް އެޑިއުކޭޝަނުން އެންގުމެއް އައެވެ. ބެލެނިވެރިންގެ ބައްދަލްވުންތައް ބޭއްވުން މަނާ ކަމުގެ އެއްގުމެވެ. އެކަމުން މައްސަލަ އިތުރަށް ހޫނުވެ ހާލަތު ގޯސްވާތީ އެ ފުރުސަތު ނުދޭން މެނޭޖްމަންޓަށް އެންގިއެވެ. މިއީވެސް އަރަބިއްޔާއަށް ވީމަ ދިމާވި ގޮތެވެ. އަރަބިއްޔާއަށް އޮތް ބޭއިންސާފާ ދެކޮޅަށް ހިޔާލުފާޅުކޮށް ވާހަކަ ދެއްކުންވެސް މަނާވީއެވެ.\nއަރަބިއްޔާގެ ބެލެނިވެރިން އިއްޔެ އިހުތިޖާޖު ކުރަމުން ދިޔަ ވަގުތު އެޑިއުކޭޝަން މިނިސްޓަރު ޑރ. އައިޝަތު އަލީ އެ ސަރަހައްދަށް ވަޑައިގެން ނޫސްވެރިންނާއި ބައްދަލު ކުރައްވަނީ: އަރަބިއްޔާ ސުކޫލަށް އިހުމާލުވާ ކަމުގެ ޝަކުވާ އަބަދުވެސް ބެލެނިވެރިން ކުރޭ -- އަވަސް ފޮޓޯ\nއަރަބިއްޔާ ސުކޫލަށް އޮތް ބޭއިންސާފުގެ މިސާލެއް އެ ސުކޫލުގެ ބެލެނިވެރިން ގެންނަނީ މި ގޮތަށެވެ. ދަރުމަވަންތަ ސުކޫލު ހިންގި އިމާރާތުގެ ހާލަތު ގޯސްވެ އެ އިމާރާތުގެ ފެންވަރު ދަށްވުމުގެ ސަބަބުން އެތަނުން ނިކުންނަން ޖެހުނެވެ. ސަރުކާރުން ވަނީ ވަރަށް ކުރު މުއްދަތެއްގެ ތެރޭގައި ވަގުތީ އިމާރާތެއް ހަދާ އެ ދަރިވަރުން ފެންވަރު ދަށް އިމާރާތުން ނެރެ ރައްކާތެރިކަން ކަށަވަރުކޮށްދީފައެވެ. އެ ހާލަތުގައި އެހެން އިމާރާތަކަށް ބަދަލުކޮށް ދެ ސުކޫލެއްގެ ދަރިވަރުންނަށް އެއް އިމާރާތެއް ބޭނުން ކުރާކަށް ނުޖެހުނެވެ.\nދައުލަތުން ފައިސާ ހަރަދުކޮށްގެން ފެންވަރު ރަނގަޅު އެހެނަސް ވަގުތީ އިމާރާތެއް ހެދީއެވެ. އަދި މާލެ ޖަލާ އިންވެގެން އޮތް ބޮޑު ބިން ދަރުމަވަންތަ އައު އިމާރާތް އެޅުމަށް ހާއްސަކޮށް މަސައްކަތް ފެށީއެވެ. އިމާރާތުގެ މަސައްކަތް އެހެރަ ބާރަށް ކުރިއަށް ދަނީއެވެ. މައްސަލައެއް ޝަކުވާއެއް ނެތެވެ. ހައްލު ހޯދާ ނުދެވުނު ކަމެއް ނެތެވެ. ނަމަވެސް އަރަބިއްޔާވީމަ އެހެނެއް ނުވެއެވެ. ވަރަށް ތަފާތެވެ.\nމިއީ ހަމައެކަނި މި ސަރުކާރުގައި އަރަބިއްޔާއަށް ކުރިމަތި ކުރުވި ބޭއިންސާފެއް ނޫނެވެ. ކޮންމެ ސަރުކާރެއްގައިވެސް ކަން ވަނީ އެއް ގޮތަކަށެވެ. ކުޑަ ތަފާތެއް އައިނަމަ އެކަމަކީ ބައެއް ސަރުކާރުތަކުން އަރަބިއްޔާ އިތުރަށް ނިކަމެތިކޮށްލަން މަސައްކަތް ކުރުމެވެ. އިތުރު އަނިޔާތަކާއި ތުރާ އެ ސުކޫލުގެ ދަރިވަރުންނަށް ކުރިމަތި ކުރުމެވެ. އަރަބިއްޔާއަށް އޮތީ ނިމުމެއް ނުވާ ބޭއިންސާފުގެ ދަތުރެއް ކުރާން ޖެހިފައެވެ.\nމިއަދުވެސް ސުކޫލުގެ 800 ވުރެ ގިނަ ދަރިވަރުންގެ ބެލެނިވެރިން އެ ތިބީ އެ ދަރިވަރުންނަށް ދެން ވާނެ ގޮތެއް ނޭންގި ކަންބޮޑުވުމުގައެވެ. ކުރިއަށް ދެން އޮތީ ކިހާ ވަރެއްގެ ބޭއިންސާފެއްކަން ނޭންގި ބިރުވެރި ކަމެއްގެ ތެރޭގައެވެ.\nނަމަވެސް މިއީ ކަން ހިނގައިގެންވާނެ ގޮތެއް ނޫނެވެ. އަރަބިއްޔާ ސުކޫލަކީ ހުރިހާ ގޮތަކުންވެސް ރާއްޖޭގައި ފުރުސަތު އޮންނަން ޖެހޭ ސުކޫލެވެ. އެއީ ރާއްޖެ އޮތްހާ ހިނދަކު ހިނގަ ހިނގާ ހުންނަން ޖެހޭ ސުކޫލެކެވެ. އަރަބިއްޔާއަށް އޮތް ބޭއިންސާފުން އެ ސުކޫލު ސަލާމަތްކުރާން ޖެހެއެވެ.\nރައީސް އަބްދުﷲ ޔާމީން ރައީސް މުހައްމަދު ނަޝީދު ރައީސް މައުމޫން އަބްދުލްގައްޔޫމް + ރައީސް އިބްރާހިމް މުހައްމަދު ސޯލިހު މިނިސްޓްރީ އޮފް އެޑިއުކޭޝަން ރައީސް ޑރ. މުހައްމަދު ވަހީދު ހަސަން މަނިކު ޑރ. އައިޝަތު އަލީ އަރަބިއްޔާ ސްކޫލް


Dhuniyeyge Enme Agubodu Mathindhaa Boat Ge Ticket Agu Engeytha? - Vaguthu\nދުނިޔޭގެ އެންމެ އަގުބޮޑު މަތިންދާބޯޓުގެ ޓިކެޓް އަގު އެނގޭތަ؟\n10 ގަޑިއިރު ކުރިން ( ޖޫން 3, 2021 )\nދުނިޔޭގެ އެންމެ އަގުބޮޑު މަތިންދާބޯޓު ޓިކެޓްގެ އަގަކީ ކޮބަކަން އެނގެން ބޭނުންވާ މީހުންވެސް އުޅޭނެކަން ޔަގީނެވެ. ދަތުރުކުރާހިތްވާ އަދި އާ ތަޖުރިބާއެއް ކޮށްލަން ބޭނުންވާ ފަރާތްތަކަށް މިއީ ފައިދާހުރި މައުލޫމާތަކަށް ވާނެކަން ޔަގީނެވެ.\nދުނިޔޭގެ އެންމެ އަގުބޮޑު މަތިންދާބޯޓު ޓިކެޓް ވިއްކަނީ އިއްތިހާދް އެއާލައިނުންނެވެ. މި ޓިކެޓުގެ އަގު އުޅެނީ އެއްލައްކަ ރުފިޔާއިން މަތީގައި އެވެ. ދުނިޔޭގެ ވައިގެ އުދުހުމެއްގައި ލިބޭނެ އެންމެ ފުރިހަމަ ހިދުމަތެއް މި އެއާލައިނުން ދަތުރުކޮށްގެން ލިބޭއިރު މި ބަލާލަނީ މި ޓިކެޓް ބޭނުންކޮށްގެން ދަތުރުކޮށްގެން ލިބޭނެ ހިދުމަތްތަކަށެވެ.\nއަގުބޮޑު ޓިކެޓެއް ގަތުމުން ހިދުމަތްތައްވެސް ވަރަށް ފުރިހަމަވާންޖެހޭނެ ކަން ޔަގީނެވެ. އަދި އެއީ އެހެން ޓިކެޓެއް ގަތުމުން ނުލިބޭނޭ ފެންވަރުގެ ފުރިހަމަ އަދި ހަނދާނުން ނުފިލާނޭ ހިދުމަތަކަށް ވާންޖެހޭނޭކަން ގިނަބަޔަކު ގަބޫލު ކުރާނެ އެވެ.\nއިއްތިހާދުގެ މި ޓިކެޓް ގަނެގެން ދަތުރުކުރާ ފަރާތްތަކަށް ނިދުމާއި މަތިންދާ ބޯޓުތެރޭގައި ހުރުން ވަރަށް ތަފާތުވެފައި ފުރިހަމަ ވާނެ އެވެ. އެގޮތުން މި ޓިކެޓް ނަގައިގެން ދަތުރުކުރާއިރު، 123 އަކަ ފޫޓުގެ ތިން ކޮޓަރީގެ ރެސިޑެންސް އެއް ލިބޭއިރު މި ތަނުގައި ބޭނުންކުރަން ހުންނާނީ ލަކްސަރީ ފެންވަރުގެ ފަރުނީޗަރެވެ.\nލެދަރު ސޯފާ އާއި ހާއްސަ ބަޓްލަރ އެއް އަދި މުނިފޫހިފިލުވުމަށް ބޮޑު ސްކްރީނެއްގެ ޓީވީއެއް ހުންނާނެ އެވެ. ހަތަރުގަޑިއިރުގެ ކެއުން ފްލައިޓުން ލިބޭއިރު ފްލައިޓް ފުރުމުން ކެޕްޓަންގެ ފަރާތުން ހާއްސަ ސިޓީއެއްވެސް ލިބެ އެވެ.\nމި ފްލައިޓަށް ޓިކެޓް ނަގާ ފަރާތްތަކުން ޗެކިން ކުރެވޭނީ ވަކި ހާއްސަ ތަނަކުންނެވެ. އަދި ވީއައިޕީ ލައުންޖުގެ ހިދުމަތް ލިބޭއިރު އެކި ކަންކަމުގެ އެހީތެރިވުމަށް ހާއްސަ މީހަކުވެސް ހުންނާނެ އެވެ.\nދެއަ އާ ބެޓާ ވަނސް\nޖޫން 4, 2021 03:07\nއެއްލައްކަ ރުފިޔާއިންމަތީގަ އެއީ ރާއްޖޭން ލަންކާއަށް ދާއިރުވެސް ނަގާވަރުތަ؟ ޢަދި ސިންގަޕޯއިން ނިއުޔޯކަށްވެސް ހަމަ އެވަރުތަ؟


Baathil visnumugai jahaa penalty goal akah nuvannaane: Shaheem | Mihaaru\nޝަހީމް މިއަދު ވައިކަރަދުއަށް ވަޑައިގަތުމުން އެ ރަށުން އޭނާއަށް މަރުހަބާ ދަންނަވަނީ\nބާތިލު ވިސްނުމުގައި ޖަހާ ޕެނަލްޓީ ގޯލަކަށް ނުވަންނާނެ: ޝަހީމް\n03 ސެޕްޓެމްބަރ 2018 - 15:18 44 comments\nއިސްލާމް ދީނުގެ އަދާވާތްތެރިންނަށް ރާއްޖޭގެ ބާރުވެރިކަން ދިނުމަށް، ބާތިލު ވިސްނުމުގައި ޖަހާ ޕެނަލްޓީ ގޯލަށް ނުވަންނާނެ ކަމުގައި، ރައީސް އަބްދުﷲ ޔާމީންގެ ރަނިންމޭޓު ޑރ. މުހައްމަދު ޝަހީމް އަލީ ސައީދު މިއަދު ވިދާޅުވެއްޖެ އެވެ.\nމި މަހު 23ގައި އޮންނަ ރިޔާސީ އިންތިހާބަށް ކެމްޕޭން ކުރުމަށް، ހދ. ވައިކަރަދު އަށް ވަޑައިގެން ވާހަކަ ދައްކަވަމުން ޝަހީމް ވަނީ، ރޭ އިދިކޮޅު ކޯލިޝަނުން ބޭއްވި ޖަލްސާގައި، ދީނީ އިލްމުވެރިޔާ ޝައިޚް އިލްޔާސް ހުސައިން ދެއްކެވި ވާހަކަތަކަށް ރައްދު ދެއްވައި، ވަރަށް ބޮޑަށް ފާޑު ވިދާޅުވެފަ އެވެ.\nއަދާލަތު ޕާޓީގެ ދީނީ އިލްމުވެރިންގެ މަޖިލީހުގެ ރައީސް، އިލްޔާސް ވިދާޅުވީ އޭނާ ކުރިން ދައްކަވާފައި ހުރި ވާހަކަތަކާ މެދު އެއްވެސް މީހަކަށް ރައްދު ނުދެއްވާނެ ކަމަށާއި އޭނާގެ ވާޖިބަކީ "ޕެނަލްޓީ ޖެހުން" ކަމަށެވެ. އަދި ފުރާނަ ހުރިހާ ހިނދަކު ޕެނަލްޓީ ޖަހާނެ ކަމަށާއި އެ ކަންތައްތައް ދިފާއު ކުރައްވާނީ އެ ބޭފުޅުން ކަމަށް އޭނާ ވިދާޅުވި އެވެ.\n"ޔަހޫދީ ދީން ފަތުރާ މީހެކޭ ޔަހޫދީންނާ ބައިވެރިވެގެންނޭ ބުންޏަސް އަޅުގަނޑުގެ މައްސަލައެއް ނެތް. ހަމަ އެއްވެސް ކަހަލަ އަސަރެއް ނުކުރާނެ. އަޅުގަނޑު ހުރިހާ ކަމަކަށް ޕްރޫފް ދައްކާނީ ގުރުއާނާއި ހަދީސުން." އައްޑޫގައި ބޭއްވި ޖަލްސާގައި އިލްޔާސް ވިދާޅުވި އެވެ.\nމި ވާހަކަތަކަށް ރައްދު ދެއްވައި، ޝަހީމް ވިދާޅުވީ ގުރުއާނަށާއި ސުންނަތަށް އިހްތިރާމް ކުރަން ޖެހޭނެ ކަމަށާއި އެއީ ޕެނަލްޓީ ޖަހަން ބޭނުންކުރާ އެއްޗެއް ނޫން ކަމަށެވެ. އަދި، ބާތިލު ވިސްނުން ބޭނުންކޮށް، އިސްލާމް ދީނުގެ އަދުއްވުންނަށް ވެރިކަން ހޯދައިދިނުމަށް ޖަހާ ޕެނަލްޓީ ގޯލަށް ނުވަންނާނެ ކަމަށް ތަކުރާރުކޮށް އޭނާ ވިދާޅުވި އެވެ.\nޝަހީމް، ވައިކަރަދޫގައި ތިބި ޕީޕީއެމްގެ ސަޕޯޓަރުންނާ މިއަދު ވާހަކަ ދައްކަވަނީ.---ފޮޓޯ: ޝަހީމްގެ ފޭސްބުކް ޕޭޖް\n"ރާއްޖޭގެ އިލްމުވެރިންނަށް އަޅުގަނޑު ދަންނަވާނީ، ސާބިތުކަމާ އެކީގައި ރައީސް ޔާމީންގެ ފަހަތްޕުޅުގައި ހުންނަވާށޭ. ބާތިލް ފަލްސަފާ އިން ރާއްޖެ މިނިވަން ކުރުމަށްޓަކައި މި ކުރާ މަސައްކަތުގައި އެންމެ ފިޔަވަަޅެއް ވެސް ފަހަތަކަށް ނުޖެހޭނަމޭ،" ޝައިހް އިލްޔާސްއާ އެކު ކުރިން އަދާލަތު ޕާޓީގައި މަސައްކަތް ކުރެއްވި ކުރީގެ އިސްލާމިކް މިނިސްޓަރު ވިދާޅުވި އެވެ.\nއޭނާ ވިދާޅުވީ ދަންވަރު ދަޅައިގައި، އިލްމުވެރިންގެ ގެތަކަށް ވަދެ، ދަމާފައި ނެރެގެން ގޮސް ތުނބުޅި ބާލައި، ޖަލުގެ ކުޑަގޮޅީގައި އަނދަގޮނޑި ޖެހި ޒަމާން ހިނގައްޖެ ކަމަށެވެ. އަދި މިހާރު އަނެއްކާ ވެސް މަސައްކަތް ކުރަންވީ އެ ޒަމާން އަލުން ގެންނަންތޯ ސުވާލު ކުރެއްވި އެވެ.\nއަދާލަތު ޕާޓީ އަށް ނިސްބަތްވާ މީހުން ގިނަ، ވައިކަރަދޫގައި ވާހަކަ ދައްކަވަމުން ޝަހީމް ވަނީ އެ ރަށުގައި ތިބި އެ ޕާޓީގެ މެމްބަރުންނަށް، އިތުރު ސުވާލުތަކެއް ވެސް ކުރައްވައިފަ އެވެ.\n"މި ރަށުގައި އުޅޭނެ އަދާލަތު ޕާޓީގެ މީހުން ވެސް. އެ މީހުންނަށް އަޅުގަނޑު މި ސުވާލުކުރަނީ. އަލުން ކީއްވެގެން ހެއްޔޭ އެ މީހުން (އިދިކޮޅު ކޯލިޝަންގައި ހިމެނޭ މީހުން) ވެރިކަމަށް ގެނައުމަށް ތި މަސައްކަތް ކުރަނީ. އިސްލާމް ދީނަށް ފުރައްސާރަ ކުރި މީހުންގެ ސަފުތެރެ އަށް ވަދެގެން ތި އުޅެނީ ކީއްވެގެންތޯއޭ. މުސްތަގިއްލު ކަމާއެކު އެކަމަށް ކުރިމަތިނުލީ ކީއްވެގެންތޯއޭ،" ޝަހީމް ވިދާޅުވި އެވެ.\nއޭނާ ވިދާޅުވީ އެއްވެސް ކުށެއް ނުކުރާ މީހަކަށް، ކޯޓަކުން ހުކުމެއް ނުކުރާނެ ކަމަށާއި އެކަމަކު މާޒީ އަށް ބަލާއިރު، އޭރު އޮތް ސަރުކާރުތަކުން އިލްމުވެރިންނަށް ބޮޑެތި އަނިޔާތަކެއް ދީފައިވާ ކަމަށެވެ. އަދި ދީނީ ވައުޒު ބުނުމާއި ނަސޭހަތް ދިނުމަށް މިއަށް ވުރެ ފަހި ދުވަސްތަކެއް ރާއްޖެ އަށް ނާންނަ ކަމަށް ވެސް ޝަހީމް ވިދާޅުވި އެވެ.\nއެހެންވެ، އެއްވެސް ފަސްޖެހުމެއް ނެތި ރައީސް ޔާމީނަށް ވޯޓު ދިނުމަށާއި އެއީ އިސްލާމް ދީން މަތިވެރިކުރުމަށް ދޭ ވޯޓެއް ކަމަށް އޭނާ ވިދާޅުވި އެވެ.\nޝަހީމް ވަނީ އިދިކޮޅުން ކޯލިޝަން ސަރުކާރަކަށް ކެމްޕޭން ކުރާތީ އެކަމަށް ވެސް ފާޑު ވިދާޅުވި އެވެ.\nއޭނާ ވިދާޅުވީ ރާއްޖޭގައި ގޮނޑިކޮއްކޮ ސަރުކާރެއް އޮންނަން ރައްޔިތުން ބޭނުން ނުވާނެ ކަމަށާއި ތަފާތު މިޒާޖުތަކެއް ހިމެނޭ ކޯލިޝަން ސަރުކާރަކީ ދިގު މުއްދަތަކަށް އޮންނާނެ އެއްޗެއް ނޫން ކަމަށެވެ. ޝަހީމް ސިފަ ކުރެއްވި ގޮތުގައި އެ ފަދަ ކޯލިޝަނެއް ދެމި އޮންނަން ނަގާނީ 21 ނުވަތަ 18 ދުވަހަށެވެ.\nއިތުރު ލިޔުންތައް އަދާލަތު ޕާޓީ ޝައިޚު އިލްޔާސް ހުސައިން ޑރ. މުހައްމަދު ޝަހީމް އަލީ ސައީދު ޕީޕީއެމް ހދ. ވައިކަރަދޫ އިދިކޮޅު އިއްތިހާދު އިދިކޮޅު ފަރާތްތައް ޕީޕީއެމް ކެމްޕޭން


SunOnline: Laamu gai aa zaatheh ge Dhaduverikameh!\nލާމުގައި އާ ޒާތެއްގެ ދަނޑުވެރިކަމެއް!\nއަހުމަދު ޖައިޝަން 08 Oct 2019, 09:15\nސިކްސް ސެންސް ލާމުގައި ގަސް ހައްދާފައިވާ ދަނޑެއް -- ފޮޓޯ : ސިކްސް ސެންސް\nރިސޯޓުތަކަށް ކުރާ އިމްޕޯޓް ވީހާ ވެސް ކުޑަކޮށް "ސެލްފް ސަސްޓެއިނަބިލިޓީ" ނޫނީ އަމިއްލައަށް ފުދިގެން އުޅޭ ރިސޯޓަކަށް ވުމަށް ކޮންމެ ރިސޯޓަކުން ވެސް އާ ގޮތްތަކެއް ހޯދަ އެވެ. ލ. އަތޮޅުގައި އޮންނަ ސިކްސް ސެންސް ލާމުންވެސް އެ ލަނޑުދަނޑިއަށް ވާސިލުވުމަށް އެ މީހުން ކުރާ މަސައްކަތް ތަފާތެވެ. އެ ރިސޯޓުން ދިރުވަނީ ތަފާތު ދަނޑުވެރިކަމެކެވެ. ބޭނުމަކީ، އެ ރިސޯޓްގެ ބަދިގެއަށް ބޭނުންވާ ބާވަތްތައް އެ ރިސޯޓްގައި ހައްދައިގެން ފޯރުކޮށްދިނުމެވެ.\nއެ ރިސޯޓްގައި އޮތީ "ޕާމަކަލްޗާ" ނޫނީ ތިމާވެށްޓާ ރަހުމަތްތެރި ދަނޑުވެރިކަމެކެވެ. އެއީ، އިޔާދަކުރަނިވި މާއްދާތަކާއި ސެލްފް ސަސްޓެއިނިބިލިޓީ މާހައުލަށް ވަރަށްބޮޑު އިސްކަމެއް ދީގެންް ކުރާ ދަނޑުވެރިކަމުގެ ބާވަތެކެވެ. އެކަމަށް ޓަކައި ޕާމަކަލްޗަރަލިސްޓެއް އެ ރިސޯޓަށް ވަނީ ގެނެސްފަ އެވެ.\nދަނޑުވެރިކަމާ ގުޅޭ ގޮތުން، ވަޑީ މައުލޫމާތު ދެނީ --- ފޮޓޯ : ސިކްސް ސެންސް\n"ސަން" އާ ވާހަކަ ދައްކަމުން ސިކްސް ސެންސް ލާމުގެ ޕާމަކަލްޗަރަލިސްޓް ވަޑީވަޒަގަން ސެލްވަމް، ރިސޯޓްގެ އެންމެންގެ ނަމުން ނަމަ ވަޑީ ބުނި ގޮތުގައި އޭނާ ހައްދާ ދަނޑުގައި 30 އާއި 40 އާ ދެމެދުގެ އަދަދަކަށް ތަފާތު ވައްތަރުގެ ގަސް ހުންނާނެ އެވެ.\nއެ ދަނޑުގައި ހައްދާ ތަފާތު ވައްތަރުގެ ގަސްތަކުގެ ތެރޭގައި ޓެރަގަން އާއި ބޭސިލް އާއި ސްޕްރިންގް އޮނިއަން އަދި އޮރެގަނޯ ފަދަ ތަކެތި ހިމެނެ އެވެ. މިއީ ރާއްޖެއިން އާންމުކޮށް ފެންނަ އަދި ހައްދާ ޒާތުގެ ތަކެއްޗެއް ވެސް ނޫނެވެ.\nވަޑީ ބުނާ ގޮތުގައި އެތަނުގައި ގަސްތައް ހައްދާފައިވަނީ ތިމާވެށްޓާއި ރަށްޓެހި ގޮތްތައް ބޭނުންކޮށްގެން އެވެ. ގަސް ހެއްދުމަށް ޕެސްޓިސައިޑްތައް ބޭނުމެއް ނުކުރެ އެވެ. ގަސް ކާނާ ހޯދަނީ ގުދުރަތީ ތަފާތު ބާވަތްތައް ބޭނުންކޮށްގެން އެވެ. ނަތީޖާ، އަކަށް ވަނީ ވިހައިން އެ ގަސްތައް ސަލާމަތްވުމެވެ.\n"މިއީ ހަމަ އޯގެނިކް މެޓީރިއަލް ބޭނުންކޮށްގެން ބަލަހައްޓާ ތަނެއް. އެއްވެސް ކަހަލަ ވިހަ މާއްދާތަކެއް މިތަނަކު ނުގެންގުޅޭނެ އެއްޗެހި ހައްދާކަށް،" ވަޑީ ބުންޏެވެ.\nއެތަނުގައި ތަކެތި ހައްދަނީ ރިސޯޓްގެ ބަދިގެއަށް އެންމެ ބޮޑަށް ބޭނުންވާ ބާވަތްތައް ބަލައިގެން ވަޑީ ފާހަގަ ކުރެ އެވެ. މީގެ އިތުރުން ރާއްޖޭގައި އާންމުކޮށް ނުކުރާ ޒާތެއްގެ ދަނޑުވެރިކަމެއް ވެސް ވަޑީ ގެންދަނީ ތަޖުރިބާ ކުރަމުން އެވެ.\nދަނޑުގައި ހަދާފައިވާ ހަޓެއް ހާއްސަކޮށްފައި ވަނީ، މަޝްރޫމް ހެއްދުމާއި ރައްކާކުރުމަށެވެ.\nސިކްސް ސެންސްގައި ހުރި ބަގީޗާގައި މަޝްރޫމް ހައްދާ ކޮޓަރި --- ފޮޓޯ : ސިކްސް ސެންސް\n"މި ހަޓްގައި ދެވައްތަރެއްގެ މަޝްރޫމް ހައްދާނެ. މިއީ ރިސޯޓުގައި ހަމަ ބޭނުންކުރުމަށް ހައްދާ މަޝްރޫމް،" ވަޑީ ބުންޏެވެ.\nމަޝްރޫމް އަކީ ވަރަށް ބޮޑަށް އަޅާލުން ބޭނުންވާ އެއްޗެއްކަން ފާހަގަކޮށް ވަޑީ ބުނީ، އެ ބަހައްޓަން ޖެހޭނީ ފިނި އަދި އަނދިރި ތަނެއްގައި ކަމަށެވެ. އެ ހެދިބޮޑުވުމަށްޓަކައި ކޮންމެ ދުވަހަކު ދެ ފަހަރު ފެން ޖަހަން ޖެހެ އެވެ.\nކޮންމެއަކަސް އެ ބުރަ މަސައްކަތުގެ ނަތީޖާ ވަރަށް ފޮންޏެވެ. އަދި ވަޑީ ވަނީ އެ ބަގީޗާ ދަމަހައްޓާ ބެލެހެއްޓުމަށް ވަރަށް ގިނަ އަދި ބުރަ މަސައްކަތްތައް ކޮށްފަ އެވެ.\nއެ ދަނޑުވެރިކަން މިއަދު ވެފައި ވަނީ، ސިކްސް ސެންސް އަށް ކޮންމެހެން ބޭނުން ކަމަކަށެވެ. މިއީ ރިސޯޓުގެ ސެލްފް ސަސްޓެއިނަބިލިޓީީ ލަނޑުދަނޑިއަށް ހާސިލުވުމަށް އެޅުނު ބޮޑު ފިޔަވަޅެކެވެ.\nސިކްސް ސެންސެސް ލާމު


Kulhudhuffsuhi gon'du nagaa saafu kuraane faraatheh hoadhanee\nކުޅުދުއްފުށީ ކުނިކޮށި-- ފޮޓޯ ކޭއޯ\nކުޅުދުއްފުށީ ގޮނޑު ނަގައި ސާފުކުރާނެ ފަރާތެއް ހޯދަނީ\nކުޅުދުއްފުއްޓަށް ޖަމާވެފައިފާ ކުނިތައް ނަގައި ސާފުކޮށްދޭނެ ފަރަތެއް ހޯދުމަށް ފިނޭންސް މިނިސްޓްރީން އިއުލާނުކޮށްފި އެވެ.\nއެ މިނިސްޓްރީން އިއްޔެ ކޮށްފައިވާ އިއުލާނެއްގައި ބުނެފައިވަނީ މިނިސްޓްރީ އޮފް އެންވަޔަރަންމަންޓްގެ އެދިލެއްވުމުގެ މަތިން ކުޅުދުއްފުއްޓަށް ޖަމާވެފައިވާ ކުނިތައް ނަގައި ސާފުކޮށްދޭނެ ފަރާތެއް ހޯދަން ބޭނުންވާ ކަމަށެވެ.\nމި މަސައްކަތްތަކަށް ޝަރުތުހަމަވާ ފަރާތެއް ހޯދުމުގެ ކަންތައް ކުރިޔަށް ގެންދެވޭނީ ނެޝަނަލް ކޮމްޕެޓިޓިވް ބިޑިންގ (އެން.ސީ.ބީ) އުސޫލުގެ މަތިނެވެ.\nކުޅުދުއްފުށީ ކުނިގޮނޑުގެ މައްސަލާގައި މީގެ ކުރިން ކޭއޯއަށް ދެއްވި އިންޓަވިއުއެއްގައި އެންވަރަޔަމަންޓް މިނިސްޓަރު ޑރ ހުސެއިން ރަޝީދު ހަސަން ވިދާޅުވެފައިވަނީ ކުޅުދުއްފުށީ ކުނިކޮށީގައި ހުރި ކުނިތައް ނަގައި ސާފުކުރުމަށް ނިންމާފައިވާކަމަށް ވިދާޅުވެފަ އެވެ. އެގޮތުން ކުނި ފުރަތަމަ ގެންދިއުމަށް ހަމަޖެހިފައިވަނީ ކުނބުރޫދޫއަށެވެ.\nކުނީގެ މައްސަލަ ހައްލުކުރުމަށް ކައުންސިލުން އިސްނަގައިގެން މިދިޔަ އޮގަސްޓް މަހު ވަނީ އެންވަރަޔަމަންޓް މިނިސްޓަރާއި ކުޅުދުއްފުށި މަޖިލިސް ދެ މެމްބަރުން ހިމަނައިގެން ވީޑީއޯ ބައްދަލުވުމެއްވެސް ބާއްވާފައެވެ.\nމިބައްދަލުވުމުގައި މަޝްވަރާކުރެވުނީ ކުނިގޮނޑު ނެގުމާއި ކުޅުދުއްފުއްޓަށް ގެންނަ ނިންމާފައިވާ އިންސިނަރޭޓަރު ނުގެނެވި ލަސްވާ ސަބަބު ހޯދުމަށާއި ކައުންސިލުން މިނިސްޓްރީއަށް ފޮނުވި ސިޓީތަކުގެ ޖަވާބު ނުލިބޭތީ އެވެ.\nއެގޮތުން މިނިސްޓަރު ޑރ ހުސެއިން ރަޝީދު ހަސަން ވިދާޅުވީ ކައުންސިލުން އެދުނުގޮތަށް ސީދާ މިނިސްޓްރީން ކުނިގޮނޑު ނަގަން ނިންމާފައިވާ ކަމަށާ އަދި އިންސިނަރޭޓަރު ގެނެސް ބެހެއްޓުމުގެ މަސައްކަތްވެސް ކުރިން ރާވާފައިވާ ގޮތަށް ސީދާ މިނިސްޓްރީން ކުރަން ނިންމާފައިވާ ކަމަށެވެ.\nފިނޭންސް މިނިސްޓްރީގެ އިއުލާނުގައި ބުނެފައިވަނީ ކުރިމަތިލާ ފަރާތްތަކުގައި ހުންނަންޖެހޭ ޝަރުޠުތަކާއި އިވެލުއޭޓްކުރެވޭ ކްރައިޓީރިއާ ބީލަން ފޮތުގައި ބަޔާންކުރެވިފައިވާނެ ކަމަށާ އެގޮތުން ކޮންމެ ބީލަމެއްގައި ބައިވެރިވުމަށް  ފަސްސަތޭކަ ރުފިޔާގެ ނޮން-ރިފަންޑަބަލް ރަޖިސްޓްރޭޝަން ފީއެއް ދައްކަޖެހޭނެ ކަމަށެވެ.\nފައިސާ ބަލާގަތުން އޮންނާނީ 20 ސެޕްޓެމްބަރުން ފެށިގެން 04 އޮކްޓޯބަރުގެ ނިޔަލަށް ފިނޭންސް މިނިސްޓްރީގެ އޮންލައިން ޕޯޓަލް (https://bandeyripay.finance.gov.mv) މެދުވެރި ކޮށެވެ\nފައިސާ ދެއްކުމަށްފަހު، ބީލަމަށް ރަޖިސްޓްރީވުމަށް އެދޭ ފަރާތުގެ ނަމާއި އެޑްރެސް، ގުޅޭނެ ނަންބަރާއި އީ-މެއިލް އެޑްރެސް އަދި ފައިސާ ދެއްކި ރަސީދުގެ ކޮޕީ [email protected] މި މެއިލްއަށް ފޮނުވުމަށް ވަނީ އެދިފައެވެ.\nމި މަސައްކަތާއި ބެހޭ އެންމެހައި ލިޔެކިޔުންތައް 20 ސެޕްޓެންބަރު 2020 އިން ފެށިގެން ސޮފްޓްކޮޕީ ފޯރމެޓުގައި މި މިނިސްޓްރީގެ ވެބްސައިޓް www.finance.gov.mv އިން ޑައުންލޯޑް ކުރެވެން ހުންނާނެއެވެ.\nމީގެ އިތުރުން މި ޕްރޮޖެކްޓްގެ ބިޑް ސެކިއުރިޓީގެ ގޮތުގައި -/75,000 (ހަތްދިހަ ފަސްހާސް) ދިވެހި ރުފިޔާ ހުށަހަޅަން ޖެހޭއިރު ބިޑް ސެކިޔުރިޓީގެ މުއްދަތަކީ ބިޑް ހުޅުވާ ތާރީޚުން ފެށިގެން 148 ދުވަހެވެ. ބީލަން ހުޅުވުން އޮންނާނީ5އޮކްޓޫބަރު 2020 ވާ ހޯމަ ދުވަހުގެ 10:00 ގައި މިމިނިސްޓްރީގެ ނެޝަނަލް ޓެންޑަރގެ ޖަލްސާކުރާ މާލަމުގައެވެ.


Gang thakaa fandiyaarun aa gulhun oi tho balaa committee ge raees akah AG Riffath hama jassaifi | Mihaaru\nއެޓާނީ ޖެނެރަލް ރިފްއަތު: ސުއޫދުގެ ތުހުމަތުތަކުގެ ހަގީގަތް ބަލާ ކޮމެޓީގެ ރައީސަކަށް ރިފްއަތު ވަނީ ހަމަޖައްސާފައި --ފޮޓޯ/މިހާރު\nގޭންގްތަކާ ފަނޑިޔާރުންނާ ގުޅުން އޮތްތޯ ބަލާ ކޮމެޓީގެ ރައީސަކަށް ބަންޑާރަ ނައިބު\n10 ޖެނުއަރީ 2019 - 16:559comments\nގޭންގްތަކާއި ފަނޑިޔާރުންނާ ގުޅުން އޮތްތޯ ބެލުމަށް ޖުޑިޝަލް ސާވިސް ކޮމިޝަން (ޖޭއެސްސީ) އިން އެކުލަވާލި ކޮމެޓީގެ ރައީސަކަށް ބަންޑާރަ ނައިބު އިބްރާހިމް ރިފްއަތު ހަމަޖައްސައިފި އެވެ.\nގޮތް ނޭނގޭ މަރުތަކާއި ގެއްލުވާލާފައިވާ މީހުންގެ މައްސަލަތައް ބެލުމަށް ރައީސް އެކުލަވާލެއްވި ރިޔާސީ ކޮމިޝަންގެ ރައީސް ހުސްނުއްސުއޫދު ދާދިފަހުން ވަނީ ފަނޑިޔާރުން އައްޔަން ކުރުމުގައި ގޭންގްތަކުގެ ނުފޫޒު އޮތް ކަމަށް ތުހުމަތު ކުރައްވައިފަ އެވެ. އެ ތުހުމަތާ ގުޅިގެން ޖޭއެސްސީން ވަނީ އެކަމުގެ ހަގީގަތް ބެލުމަށް ޚާއްސަ ކޮމެޓީއެއް ކުރިން އެކުލަވާލައިފަ އެވެ.\nޖޭއެސްސީން ބުނީ އެ ކޮމެޓީގެ ރައީސަކަށް ރިފްއަތު ހަމަޖެއްސެވީ މިއަދު ބޭއްވި އެ ކޮމެޓީގެ ބައްދަލުވުމުގައި ކަމަށެވެ. އެކަމަކު ރިފްއަތުގެ އިތުރުން ކޮމެޓީގައި ދެން ހިމެނިވަޑައިގަންނަވާ ބޭފުޅުންގެ މައުލޫމާތެއް ޖޭއެސްސީން ހާމައެއް ނުކުރެ އެވެ. ރިފްއަތަކީ ބަންޑާރަ ނައިބުގެ ހައިސިއްޔަތުން ޖޭއެސްސީގެ މެމްބަރެއް ވެސް މެ އެވެ.\nޖޭއެސްސީން ބުނިގޮތުގައި އެ ތުހުމަތާ ގުޅޭ މައުލޫމާތު ހޯދުމަށާއި އެކަމުގެ މައުލޫމާތު ސުއޫދުގެ އިތުރުން ތަހުގީގީ އިދާރާތަކުން ހޯދުމަށް ވެސް އެ ކޮމެޓީން ނިންމި އެވެ. އަދި އެ ކޮމެޓީގެ މަސައްކަތް ބާރަށް ކުރިއަށް ގެންދިއުމުގެ އިތުރުން އެކަމުގެ މައުލޫމާތު އާންމު ކުރަމުން ގެންދިއުމަށް ވެސް އެ ކޮމެޓީން ނިންމި ކަމަށް ޖޭއެސްސީން ބުންޏެވެ.\nސުއޫދުގެ އެ ތުހުމަތުތައް ޖޭއެސްސީން ބަލަމުންދާއިރު، އެ ތުހުމަތުތަކާ ގުޅޭ މައުލޫމާތު ހިއްސާކުރަން ސުޕްރީމް ކޯޓުން ވެސް ކުރިން އެދުނެވެ. އެކަމަކު އެ މައުލޫމާތުތައް ސުޕްރީމް ކޯޓަށް ދޭން އޭނާ ދެކޮޅު ހެއްދެވި ކަމަށް ޑިޕާޓްމެންޓް އޮފް ޖުޑިޝަލް އެޑްމިނިސްޓްރޭޝަން (ޑީޖޭއޭ) އިން އިއްޔެ ބުންޏެވެ.\nއެކަމަކު ކްރިމިނަލް ކޯޓުން ވަނީ ސުއޫދުގެ އެ ތުހުމަތުތައް ދޮގުކޮށް، އެކަމަށް ފާޑު ކިޔައިފަ އެވެ.\nއިތުރު ލިޔުންތައް ފަނޑިޔާރުން ޖުޑީޝަލް ސާވިސް ކޮމިޝަން އެޓާނީ ޖެނެރަލް އިބްރާހިމް ރިފްއަތު، އެޓާނީ ޖެނެރަލް ހުސްނުއް ސުއޫދު ޖުޑީޝަރީ\nޝަރުއީ ދާއިރާގެ ދިރާސާ ހެދުމަށް ބޭރުގެ ފަނޑިޔާރެއް


Anhenakah miahaaru ivenee ahnenun ge adu ekani | Mihaaru\nމީހެއްގެ ކަންފަތުގެ ޓެސްޓެއް ހަދަނީ.\n12 ޖެނުއަރީ 2019 - 07:44\nޑެއިލީ މެއިލް އިން ރިޕޯޓްކޮށްފައިވާ ގޮތުގައި ޗައިނާގެ ޒިއަމެން ސިޓީގައި ދިރިއުޅޭ، ޗެން ކިޔާ މީހާ އަށް މިހާރު އެއްވެސް ގޮތަކަށް ފިރިހެނުން ދައްކާ ވާހަކައެއް އަޑެއް ނީވެ އެވެ.\nމި މައްސަލަ އަށް އޭނާ ދިމާވިކަން އެނގުނީ ހެނދުނު ހޭލި ވަގުތު ލޯބިވެރިޔާ ގުޅާފައި ވާހަކަ ދެއްކި ނަމަވެސް އޭނާ ދެއްކި އެއްވެސް ވާހަކައެއް ޗެން އަށް އަޑު ނީވިގެން އެކަމާ ކަންބޮޑުވެގެން އީއެންޓީ ޑޮކްޓަރަކަށް ދެއްކުމުންނެވެ. ޗެންގެ ޓެސްޓްތައް ހެދި ޑރ. ލިން ޒިއާއޮގިންގް ވިދާޅުވި ގޮތުގައި ޗެން އަށް ދިމާވެފައި ވަނީ ވަރަށް މަދުން ނޫނީ ދިމާ ނުވާ ކަންފަތުގެ މައްސަލައެެއް ކަމަށްވާ ރިވާޒް-ސްލޯޕް ހިއަރިން ލޮސް (އާރްއެސްއެލް) އެވެ. މިކަމުގެ ސަބަބުން އިވޭނީ ހައި ފްރިކްއެންސީ އަޑުތަކެވެ.\n"އަހަރެން ދެއްކި ހުރިހާ ވާހަކައެއް ޗެން އަށް ވަރަށް ސާފުކޮށް އިވުނު ކަމަށް ބުނި. އަދި އަހަރެން ދެއްކި ހުރިހާ ވާހަކައަކަށް އޭނާ ހަމަ އާދައިގެ މީހަކަށް އަޑު އިވޭ އުސޫލުން އިޖާބަ ވެސް ދިން،" ލިން ވިދާޅުވި އެވެ. "އެކަމަކު ޕޭޝަންޓް ރޫމްގައި ފިރިހެން ޕޭޝަންޓަކު ގެނެސްގެން ވާހަކަ ދެއްކުވީމަ އެއްގޮތަކަށް ވެސް ޗެންއަކަށް އޭނާގެ އަޑެއް ނީވޭ."\nދިރާސާތަކުން ދައްކާ ގޮތުގައި މި މައްސަލަ ދިމާވުމުގެ ފުރުސަތު އޮންނަނީ ކޮންމެ 13،000 މީހުންގެ ތެރެއިން އެކަކަށެވެ.\nޑރ. ލިން ވިދާޅުވި ގޮތުގައި އާރްއެސްއެލް ދިމާވެދާނެ ސަބަބުތަކުގެ ތެރޭގައި ޖެނެޓިކުން ދިމާވާ މައްސަލަތަކާއި މާ ބުރަކޮށް އުޅެން ހަދައިގެން ސްޓްރެސް ބޮޑުވެ، ހަށިގަނޑަށް އަރާމު ލިބުން މަދުވުން ހިމެނެ އެވެ.\n"މި ކަހަލަ މައްސަލައެއް ދިމާވެއްޖެ ނަމަ ވީހާ ވެސް އަވަހަކަށް ޑޮކްޓަރަކަށް ދެއްކުން ވަރަށް މުހިއްމު." އޭނާ ވިދާޅުވި އެވެ.\nޗެން ޑޮކްޓަރަށް ކިޔައި ދިން ގޮތުގައި ހެނދުނު ހޭލި އިރު، ކަންފަތަށް ދިމާވި މައްސަލައިގެ ކުރިން، އޭގެ ކުރީ ރޭ އޭނާ ނިދީ މަސައްކަތުގައި ވަރަށް ބުރަކޮށް އުޅެފައި ވަރަށް ލަހުންނެވެ. އަދި ބިޒީވެގެން ހަމަނިދި ނުލިބޭތާ ދުވަސްކޮޅެއްވެފައިވާ ކަމަށާއި ނިދި އިރު ކަންފަތުގައި ރިހުމެއް ވެސް ހުރި ކަމަށް ބުންޏެވެ.\nއެހެންވެ ޑރ. ލިން ވިދާޅުވީ ޗެން މަސައްކަތް ލުއިކޮށްފައި، ހަށިގަނޑަށް ބޭނުންވާ އަރާމު ހޯދަން ފެށުމުން ކަންފަތަށް ދިމާވި މައްސަލަ މާ ލަހެއް ނުވެ ހައްލުވުމުގެ ފުރުސަތު ބޮޑު ކަމަށެވެ.\nއިތުރު ލިޔުންތައް ސިއްހަތު އަންހެނުން ޗައިނާ\nރަނގަޅު ކާނާ ނުކައި ނަމަ އިވުމުގެ ހިއްސަށް ގެއްލުން


Meehunge Mudhaa Kai Ulhey Meehunnah Jeheynee Sunppaa Kankan: Huthuba\nމީހުންގެ މުދާ ކައި އުޅޭ މީހުންނަށް ޖެހޭނީ ސުންޕާ ކަންތައް: ހުތުބާ\nދުނިޔެ މަތީގައި މީހުންގެ މުދާ ކައި އުޅޭ މީހުންނަށް ޖެހޭނީ ސުންޕާ ކަންތައް ކަމަށް މިއަދުގެ ހުކުރު ހުތުބާގައި ބުނެފިއެވެ.\nމިއަދުގެ ހުކުރު ހުތުބާ ހާއްސަ ކޮށްފައި ވަނީ “ހަލާލު ގޮތުގައި މުދާ ހޯދުން” އެ މައުލޫއަށެވެ. ހުކުރު ހުތުބާގައި ބުނެފައި ވަނީ ފައިސާ އާއި ދުނިޔޭގެ އެދުންތަކާއި ދަޅަތަކަކީ ދާދި އަވަހަށް ނެތި ފަނާވެދާނެ ތަކެތި ކަމަށެވެ. ބާތިލް ގޮތުގައި މީސްތަކުންގެ މުދާ ކައި އުޅޭ މީހުންނަށް ދުނިޔެމަތީގައި ވެސް ސުންޕާ ކަންކަން ޖެހޭނެ ކަމަށް ހުތުބާގައި ބުންޏެވެ.\nއެގޮތުން އެމީހެއްގެ ސަބަބުން އަނިޔާ ލިބިފައިވާ މީހުންގެ ބަދު ދުއާ އިން އެމީހަކު ސަލާމަތް ނުވުން ހިމެނެއެވެ. ބާތިލް ގޮތުގައި އެހެން މީހުންގެ މުދާ ކައި އުޅޭ މީހުންނާއި މާތް ރަސްކަނލާގެ އާއި ދެމެދު އޮންނަ ގުޅުން ކެނޑިގެން ދާނެ ކަމަށާއި ކިތަންމެ ބޮޑު ކަމެއް ވެގެން އެކަނލާގެ ހަޟްރަތުގައި ދެންނެވިއަސް ހަރާމް ތަކެތި ކައިގެން މަސް ޖަހާފައި އުފެދިފައިވާ ހަށިގަނޑެއް ހުރިހާ ހިނދަކު އޭނާގެ ދުއާ އިޖާބަ ނުކުރައްވާނެ ކަމަށް ހުތުބާގައި ބުންޏެވެ.\nހުތުބާގައި ބުނެފައި ވަނީ ވައްކަމާއި ފޭރުމާއި ހީލަތުން މީސްމީހުންނާއި ދައުލަތުގެ މުދަލަށް އަރައިގަތުމަކީ މުޖްތަމައުގައި އަށަގެނެފައިވާ ބޮޑު އިޖުތިމާއި ބައްޔަކަށް ވެފައިވާ ކަމަށެވެ. އަދި އެ ބަލީގެ ސަބަބުން ގެއްލިގެން ހަމައެކަނި ދަނީ ވަކިވަކި ފަރުދުންގެ ހައްގުތައް ނޫން ކަމަށްވެސް ހުތުބާގައި ބުންޏެވެ. އެބޮޑު ޖަރީމާގެ ސަބަބުން ވިޔަފާރިތަކާއި ކުންފުނިތަކާއި ދައުލަތުގެ އޮފީސްތަކާއި މުއައްސަސާތަކަށް ވެސް ގެއްލުމުގެ އެކި މިންވަރުތައް ލިބެމުންދާ ކަމަށް ބުންޏެވެ.\n“ލޮބުވެތި މުސްލިމް އަހުންނޭވެ! ވައްކަމާއި ނަހަމަ ގޮތްގޮތުން ފައިސާ އާއި މުދާ ހޯދާ މީހާއަށް، އެ ހޯދާ ތަކެތިން ވަގުތީ އުފަލެއް ލިބުނުކަމުގައި ވިޔަސް، އެ ތަކެތި ވެގެންދާނީ އޭނާ އާއި އަނބިދަރިންގެ ހަލާކަށެވެ. އެހެނީ އެފަދަ މުދަލުގައި މާތް ރަސްކަނލާގެ ބަރަކާތެއް ނުލައްވާނެއެވެ،” ހުތުބާގައިވެއެވެ.\nއަދީބު ފުއްޖައްސާ މީހުން ނަށް ވެސް އެދުވަސް އަންނާނެ..\nބޭންކު އޮފް މޯލްޑިވްސް އިން މީހުންގެ އެކައުންޓު ތަކުން ވަގަށް ކަމުން ގެންދާ ފައިސާ އަމިއްލަ އަށާއި ތިމާގެ ދަރިންނަށް ކާންދޭ މީހުންނަށް ﷲ ތަބާރަކަ ވަތަޢާލާގެ ޢުޤޫބާތް އައުމުގެ ކުރިން އެކަން ހުއްޓާލާ ތައުބާވޭ.އެފަދަ ޢަމަލު ހިންގާ މީހުންނަށް ހެޔޮ ގޮތް މިންވަރު ނުކުރައްވާނދޭވެ.آمین


Aithila adhi faige handgandu reethikuran beynuntha? Aithila adhi faige handgandu reethikuran beynuntha?\nއަތްތިލަ އަދި ފައިގެ ހަންގަނޑު ރީތިކުރަން ބޭނުންތަ؟\nއާންމުކޮށް ސްކިންކެއަރގެ ނަމުގައި އަޅުގަނޑުމެން ކޮންމެ މީހަކުވެސް ސަމާލުކަން މިދެނީ ހަމައެކަނި މޫނުގެ ހަންގަނޑަށެވެ. މިހެންވެ މީހާގެ އަތްތިލަ އަދި ފައިގެ ހަންގަނޑަށް އެހާ ސަމާލުކަން ނުދިނުމުގެ ސަބަބުން ހަމުގެ މައްސަލަތައް ދިމާވާތަން އާދެއެވެ.\nފައިގެ ފުންނާބުގެ ހަންގަނޑު ކުރަކިވުމާ، ކަނޑައިގެން ދިއުން، އަދި އަތްތިލައިގެ ހަންގަނޑު ބޯވެ ހަރުވުމަކީ ބައެއް ފަހަރު ފަރުވާކުޑަވުމުގެ ސަބަބުން ދިމާވާ ކަންކަމެވެ. ނަމަވެސް ގޭގައި ގެންގުޅޭ އެކި ތަކެތި ބޭނުންކޮށްގެން މިކަމަށް ހައްލުހޯދުމަށް ވަރަށް ފަސޭހަ ގޮތްތައް ހުރެއެވެ. ނަމަވެސް ފިހާރަތަކުގައި މިހާރު ހުންނަ ގިނަ ކްރީމްތަކާއި، އެހެނިހެން ބޭސްފަދަ ތަކެއްޗަކީ ވަގުތީ ހައްލެއްކަމުގައިވިޔަސް ހަންގަނޑަށް ގެއްލުންވާ ތަކެއްޗެވެ. ނަމަވެސް ގޭގައި އާންމުކޮށް ގެންގުޅޭ ބައެއް ތަކެތި ބޭނުންކޮށްގެން މިކަމަށް ބޮޑުހައްލެއް ގެނެވިދާނެއެވެ.\nމިގޮތުން އަތްތިލަ އަދި ފައިގެ ހަންގަނޑު ރީތި ކުރުމަށް ގޭގައި ކުރެވިދާނެ ބައެއް ކަންތައްތަކަށް ބަލާލާނަމެވެ.\nތާފަނާ ފެނުގައި އަތްތިލަ އަދި ފައި ސޯކް ކުރުން :\nތާފަނާ ފެނުގައި އަތްތިލަ އަދި ފައި ސޯކްކުރުމަކީ ހަންގަނޑު މަޑުކޮށް، ހަލާކުވެފައިވާ ހަންތައް ނައްތާލުމަށް ކުރެވިދާނެ ވަރަށް ފަސޭހަ ކަމެކެވެ. ފުރަތަމަ ފެން ހޫނުކޮށްފައި ދެ ފައި ލެވޭވަރުގެ ބާލިދީއަކަށް ފެންއަޅާށެވެ. ފެން ހިހޫވުމުން ދެފައި މީގެތެރެއަށްލާ 10 މިނެޓު ސޯކްކުރާށެވެ. އަދި ސޯކްކޮށްނިންމާފައި ފައި އުނގުޅާ ބުރުހަކުން މަޑުމަޑުން ފައިތިލަ އުގުޅާލާށެވެ. ފައިއެކުގައި އުގުޅާލުމަށްފަހު ފެންއެތިންނަގާ ތުވާލިކޮޅަކުން މަޑުމަޑުން ފޮހެލާށެވެ. ދެން ދެ އަތްތިލަ ތާފަނާފެން އަޅާފައިވާ ތަށިތެރެއަށްލާށެވެ. ލުމަށްފަހު 10 މިނެޓު ސޯކްކޮށްފައި ކުޑަ ތުވާލިކޮޅަކުން ފޮހެލާށެވެ.\nލުނބޯ ފޮއްޗަކުން ފައި ސްކްރަބް ކުރުން :\nދެން ލުނބޯ ފޮތި ކޮޅެއްގައި ހަކުރުއުގުޅާލާފައި އަތްތިލަ އަދި ފައި ސްކްރަބްކޮށްލާށެވެ. ސްކްރަބްކުރަންވާނީ ތަންކޮޅެއް މަޑުމަޑުންނެވެ. ސްކްރަބްކުރުމަށްފަހު ތާފަނާ ފެންކޮޅަކުން އަތްތިލަ އަދި ފައި ދޮވެފައި، ތުވާލިކޮޅަކުން މަޑުމަޑުން ފޮހެލާށެވެ.\nތެޔޮ އުގުޅުން :\nއަތްތިލަ އަދި ފައި ސްކްރަބްކޮށް ދޮވުމަށްފަހު، ކަފަކޮޅެއްގައި ތެޔޮލުމަށްފަހު އަތްތިލަ އަދި ފައިގައި ކާތާލާށެވެ. މިއީ އަތް އަދި ފައިގެ ހަންގަނޑު މަޑުކޮށްބަހައްޓަން ކުރެވިދާނެ ވަރަށް މުހިންމުކަމެކެވެ.\nމީގެއިތުރުންވެސް ގޭގައި އުޅޭއިރުވެސް އަތްތިލަ އަދި ފައިގެ ހަންގަނޑު މަޑުކޮށް ބެހެއްޓުމަށް ކުރެވިދާނެ އެކިއެކި ކަންކަންހުރެއެވެ. މިގޮތުން ނިދުމުގެ ކުރިން ވެސްލިން، ޒައިތޫނި ތެޔޮ ނުވަތަ ކާށި ތެޔޮ އަތްތިލަ އަދި ފައިގައި އުގުޅާށެވެ. މީގެއިތުރުންވެސް ފެންވަރާއިރު ފައި ސްކްރަބްކުރުމަށް މިކަމަށް ހާއްސަކޮށް ހުންނަ އެއްޗެއް ބޭނުންކުރެވިދާނެއެވެ. ނަމަވެސް ފައި ސްކްރަބްކުރާނަމަ، ހަންގަނޑު ރީތިކޮށް ބަހައްޓަން ބޭނުންނަމަ ސްކްރަބްކޮށް ނިމުމާއެކު ވެސްލިން އަދި ކޮންމެސް ކަހަލަ ތެލެއް ބޭނުންކުރުން ރަގަނޅުވާނެއެވެ.


Dr. Waheed ge column: Male ge aslu verinnakee Giraavaru meehuntha? Raees Nasir emeehunnah vaki Village eh dhevvi - One Online\nޑރ. ވަހީދުގެ ކޮލަމް: މާލޭގެ އަސްލު ވެރިންނަކީ ގިރާވަރު މީހުންތަ؟ ރައީސް ނާސިރު އެމީހުންނަށް ވަކި ވިލެޖެއް ދެއްވި\nގިރާވަރު އަންހެނެއް މާލޭގައި --- ފޮޓޯ: ހަސަން ނަޖްމީ\nތުންތުން މަތިން ކިޔަމުން އަންނަ ގޮތުން ގިރާވަރު މީހުންނަކީ ރާއްޖޭގައި އެންމެ ކުރިން ވަޒަންވެރިވި އެއް ޖަމާޢަތެވެ. މާލެއަކީ އެމީހުންގެ ރަށެއް ކަމަށް ގިރާވަރު މީހުން ދައުވާ ކޮށް އުޅުނު ކަމަށް ވެއެވެ.\nވިހިވަނަ ޤަރުނުގެ މެދާ ހަމައަށް އަންނަންދެން އެމީހުން ދިރިއުޅެމުން އައީ މާލެއާ ދާދި ކައިރީގައި އޮތް ކުޑަ ރަށެއް ކަމަށްވާ ގިރާވަރުގައެވެ. އެ ރަށުގައި އެމީހުން ދިރި އުޅުނު ގޮތަކީ ރާއްޖޭގެ އެހެން ހުރިހާ ރަށެއްގެ ޘަޤާފަތާ ތަފާތު ގޮތެކެވެ. އެ ޘަޤާފަތުގެ އެންމެ ޚާއްޞަ ކަމަކީ ތާރަޖެހުމެވެ. އެމީހުންގެ ތާރައިގެ ހަމައާއި ލަވަތަކަކީ އާދައާ ޚިލާފަށް މޮޅު އަދި ރީތި މިއުޒިކެކެވެ. ތާރައާ އެކީގައި ނެށުމާއި ވަޖިދުވުން ވެސް ހިމެނުނެވެ. ގިރާވަރު މީހުންނާ އެއް ފެންވަރަށް ތާރަޖެހޭ ބަޔަކު އޭރަކުވެސް އަދި މިހާރަކު ވެސް ނުއުޅޭ ކަމަށް ދިވެހީން ޤަބޫލުކުރެއެވެ.\nތާރީޚު ދިރާސާ ކުރައްވާ ބޭފުޅެއް ކަމަށްވާ ޒޭވިއަރ ރޮމެރޯ ފްރިއާސް (2003) ވިދާޅުވާގޮތުން ރާއްޖޭގައި އުޅޭ ކުޑަ ޖަމާއަތެއް ކަމަށް ވާ ގިރާވަރު މީހުންނަކީ އެންމެ ކުރިން އެ ޖަޒީރާތަކުގައި ވަޒަންވެރިވި މީހުން ކަމަށް ބެލެވެއެވެ. އެމީހުން އައީ ކޮއިމަލާއަށް ވުރެން މާކުރިން ކަމަށް ވެސް ބެލެވެއެވެ. ފްރިއާސްގެ ދިރާސާ އިން އެނގޭގޮތުގައި ގިރާވަރު މީހުންނަކީ އިންޑިއާގެ ހުޅަނގު ދެކުނު އައްސޭރިފަށުގައި އުޅުނު ތަމަޅައިންގެ ތެރެއިން އައި ބައެކެވެ. ރާއްޖެއަށް އައުމުގެ ކުރިން އެ މީހުން މީލާދީ ގޮތުން 300 ބީ.ސީ. އާއި 300 އޭ.ޑީ. އާ ދޭތެރޭގައި ސިލޯނުގައި ވަޒަންވެރިވި އެވެ.\n20 ވަނަ ޤަރުނާ ޖެހެންދެން ގިރާވަރު މީހުންނަކީ ރާއްޖޭގެ އެހެން ރަށްރަށު މީހުންނާ ޘަޤާފީ އަދި އުފެދުމުގެ ގޮތުން ތަފާތު ބައެކެވެ. އެގޮތުން ހަށިގަނޑާއި ބަހާއި އާދަކާދައިގެ ތަފާތުތައް ފާހަގަ ކުރެވުނެވެ. އެމީހުންގެ ބަހުގައި ތަމަޅަ އާއި މަލަޔާޅަމާއި އެއްގޮތް ކަންކަން ހުއްޓެވެ.\nގިރާވަރު މީހުންނަކީ އެމީހުން ދައުވާ ކުރިގޮތުން ރާއްޖޭގެ ޤަދީމީ ވެރިންނެވެ. އަދި ވެރިކަން ހިންގި މީހުން ވެސް މެއެވެ. ބޭރު ޤައުމެއްގެ އަމީރަކަށް ރާއްޖޭގައި އުޅުއްވަން ހުއްދަ ދިނީ އެމީހުންނެވެ.\nޤަބޫލު ކުރެވޭގޮތުން ޤަދީމީ ޒަމާނުގައި ގިރާވަރަކީ މިހާރަށް ވުރެ މާ ބޮޑު، އިމާރާތްތަކާއި ފައްޅި ހުރި ތަނެކެވެ. ރަށް ކުރިން ބޮޑު ވެދާނެކަން ދައްކައިދޭ އެއް ކަމަކީ ވަށައިގެން ވާ ފަޅުގެ ބޮޑުކަމެވެ. ގިރާވަރަކީ މާލެ އަތޮޅު އުތުރު ބުރީގެ ހުޅަނގު ބިތުގައި ވާ ބޮޑު ފަޅެއްގައި އޮންނަ ރަށެކެވެ.\nގިރާވަރަށް އެ ނަން ކީފައިވަނީ "ގިރާ،" މި ބަހުން ކަމަށް ބެލެއެވެ. 1960 ގެ އަހަރުތަކުގެ ތެރޭގައި ގިރާވަރުން މީހުން ބަދަލުކުރި އިރުވެސް އެއީ ވަރަށް ބޮޑަށް ގިރަމުންދިޔަ ރަށެކެވެ.\nމާލެއާ އެހާ ކައިރީގައި އޮތް ރަށަކާ ބަލާފައި ގިރާވަރު ބަސް ވަރަށް ތަފާތެވެ. އެ ރަށުގައި ރަސްމީ ދިވެހިބަހުގައި ނުހުންނަ ލަފްޒުތަކާއި އަކުރުތައް ހުރެއެވެ. މިސާލަކަށް "ޅ"ގެ ބަދަލުގައި އެމީހުން ބޭނުންކުރަނީ "ރ"އެވެ. ފޮޅިއަށް ކީ ފޮރިއެވެ.\n20 ވަނަ ޤަރުނުގެ ފަހުކޮޅުގައި ހެދި ދިރާސާއަކުން ދައްކާ ގޮތުގައި ރާއްޖޭގެ އާބާދީގެ %18 އަކީ ތެލަސީމިއާ ކެރިއަރުންނެވެ. އެހެނަސް ގިރާވަރު މީހުންގެ ތެރޭގައި ކެރިއަރ ނިސްބަތް އުޅެނީ ގާތްގަނޑަކަށް0ގައެވެ. މިއިން ދައްކަނީ ގިރާވަރު މީހުންނަކީ ޖެނެޓިކް ގޮތުން ތަފާތު ބައެއް ކަމެވެ. އަދި ޤަރުނުތަކުގެ ތެރޭގައި އެ ތަފާތު ދެމެހެއްޓިފައިވާ ކަމެވެ. މިކަމަށް ހެކިދޭ އަނެއްކަމަކީ އުމުރުން ދޮށި ވީމާ ބޮލުން އިސްތަށި ވެރި ފިރިހެނުން ތަލަވާގޮތަށް އަންހެނުން ވެސް ތަލަވާކަމެވެ.\nގިރާވަރު މީހުންނަކީ އެހެން ދިވެހީންނާ ވަރަށް ތަފާތު ބަޔެކެވެ. އެމީހުން މާލެ ފިޔަވައި އެހެން ރަށަކަށް ދަތުރެއް ނުކުރެއެވެ. ރަށުން ބޭރު މީހުންނާ ކައިވެންޏެއް ނުކުރެއެވެ. އެމީހުން ވަރިއެއް ނުކުރެއެވެ. ހުވަފަތް އަންހެނުންނަށް އަލުން ކައިވެނި ނުކުރެވެއެވެ. މިއީ އެމީހުންގެ މެދުގައި ބަލައިގެންފައި އޮތް ގަބޫލުކުރުމެވެ. އަންހެނުން ބޮލުގައި ހުޅިޖަހަނީ ވައަތް ފަރާތުގައެވެ. (އެހެން ދިވެހި އަންހެނުން ހުޅިޖަހަނީ ކަނައަތް ފަރާތުގައެވެ.) ގިރާވަރު މީހުން ގަހަނާގެ ގޮތުގައި ގެންގުޅޭ ނޫކުލައިގެ މިނާ ފުއްތަކާއި ރިހި އުޅާ ވެސް ތަފާތެވެ. ގިރާވަރު މީހުންނަކީ އަވައްޓެރިކަން ވަރަށް ބޮޑަށް ފާހަގަ ކުރި ބަޔެކެވެ. މާލެއިން ލިބޭ ހުރިހާ އެހީއެއް އެންމެންނަށް ހަމައަށް ބަހަނީއެވެ.\nގިރާވަރުގެ ރަށް ވެރިއަކަށް އަބަދުވެސް ހުންނަނީ އަންހެނެކެވެ. ރާއްޖޭގެ އެހެން އެއްވެސް ރަށެއްގައި އަންހެން ވެރިއަކު ނުހުރެއެވެ. ގިރާވަރު ބަހުގައި އާދެ ވަޑައިގެންނެވުން ކިޔުމެއް ނޯވެއެވެ. އެމީހުން މާލޭ ބޭފުޅުންނަށް ވެސް މުޚާތަބުކުރަނީ އާދައިގެ ބަހުރުވައިންނެވެ. ގިރާވަރު ނޫން އެހެން މީހުންނަށް އެއީ ވަރަށް ބޮޑު ކުށެކެވެ.\nތާޜިޚީ ފުލޯކު ވާހަކަތަކަށް ބަލާއިރު ގިރާވަރު މީހުންނަކީ ޚާއްސަ ބައެކެވެ. ބުނެވޭގޮތުން މާލޭގައި މީހުން ވަޒަންވެރި ވުމުގެ ކުރިން އެ ރަށަކީ ގިރާވަރު މީހުން ބަލަހައްޓަމުން އައި ކުޑަ ރަށެކެވެ. އެ ރަށަށް އެމީހުން މާލެއޭ ކިޔައިފައިވަނީ ލެޔަށް ނިސްބަތް ކޮށްފައެވެ. މާލޭގައި މީހުން ވަޒަންވެރިވީ ގިރާވަރު މީހުންގެ ހުއްދަ ހޯދައިގެންނެވެ. މާލޭގައި ތިއްބަވާ ރަސްރަސްކަލުން އަބަދުވެސް ގިރާވަރު މީހުންނަށް ޚާއްސަ އިމްތިޔާޒުތަކެއް ދެއްވާފައި ވެއެވެ.\nގިރާވަރު އަންހެނުންގެ ހެދުމަކީ ތިރިން އަންނަ ރޫނެގި އަންނަ އެއްޗަކާއި މަތިންލާ ކުރު ހެދުމެކެވެ. ކަރުގެ ކައިރީގައި ހުދު ރޮނގުތަކެއް ފަހާފައި ހުރެއެވެ. އަތު ކުރީގައި ވެސް ހުދު ރޮނގެއް ހުރެއެވެ. ހެދުން ފުރިހަމަވަނީ ނޫ މިނާފުއް ލީ ފަށެއް ކަރުގައި އެޅީމައެވެ. އަދި އަތުކުރީގައި އުޅާ އެޅީމައެވެ.\nގިރާވަރު މީހުން އުޅެމުން އައީ ވަރަށް ފަޤީރު ނިކަމެތި ދިރިއުޅުމެކެވެ. އެމީހުން މަހަށް ގޮސް އުޅުނެވެ. ނަމަވެސް ހިއްކައިގެން މާލެއަށް ގެންނަ މަސްކޮޅު ނުއަގުގައި ގަންނަނީ އޭރު މާލޭގައި އުޅުނު ވޯރާ ވިޔަފާރި ވެރިންނެވެ. ގިރާވަރު މީހުންނަށް އިތުރު އާމްދަނީއެއް ލިބެނީ އެ ރަށުގައި ހެދޭ ކުއްޅަވައް މާލެއަށް ވިއްކައިގެންނާއި ތާރަޖަހާތަން ބައްލަވަން މާލެއިން ވަޑައިގަންނަވާ ބޭފުޅުން ދެއްވާ ހަދިޔާއިންނެވެ.\n1922 ގައި އެޗް.ސީ.ޕީ. ބެލް ލިޔުއްވި ގޮތުން އެއިރު ގިރާވަރުގައި އުޅުނީ 150 މީހުންނެވެ. އެމީހުން ތިބެނީ ރަށްވެރިޔާގެ ފުރިހަމަ ބާރުގެ ދަށުގައެވެ. އެމީހުންނަކަށް ދެ އަނތްބަށް މީހުންނާ ނީނދެވެއެވެ. ހުވަފަތް އަންހެނުންނަށް މިހުންނަކާ ނީނދެވެއެވެ. މާލެއަށް މަސް ވިއްކަން އަންނަ އައުން ފިޔަވައި އެމީހުންނަށް ބޭރު މީހުންނާ މުއާމަލާތެއް ނުކުރެވެއެވެ.\nގިރާވަރަކީ ވަރަށް ބޮޑަށް ގިރާރަށެކެވެ. އަދި ފެންވެސް ލޮނު ރަށެކެވެ. ބޯފެން ބޭނުން ވީމާ ކޮންމެފަހަރަކު ވަގުތީ ވަޅެއް ކޮނެފައި އެންމެ މަތީގައި އޮންނަ މީރު ފެން ފަށަލަ ނަގަނީއެވެ. އެރަށުގައި އެކަށީގެންވާ ވަރަށް ކުއްޅަވައް ހެދެއެވެ. ކުއްޅަވައް ވިއްކަނީ މާލެއަށް އަންނަ ދަތުރުތަކުގައެވެ. ގިރާވަރު މީހުން ބާނާ މަސް ވެސް ވިއްކަނީ މާލެއަށެވެ. ވޯރާ ވިޔަފާރިވެރިން ތިބި އިރު އެމީހުންނަށެވެ. މި ވިޔަފާރި ހިންގީ ބާރޓަރ ނުވަތަ ތަކެއްޗާއި ތަކެތި ބަދަލު ކުރާ އުސޫލުންނެވެ. ގިރާވަރު މީހުންނަށް ފާއިސާގެ ބޭނުމެއް ނުކުރެވެއެވެ. އެއީ ރަށުގައި ފިހާރައެއް ނުހުންނާތީއެވެ. ގިރާވަރު މީހުންނާ ވިޔަފާރި ކޮށްގެން ބުމްބައި މީހުން ނާޖާއިޒު ފާއިދާ ވަރަށް ނެގިއެވެ.\nމި ދަތިހާލުގައި ގިރާވަރު މީހުން އުޅޭތީ އެމީހުންނަށް އެއަށްވުރެ ރަނގަޅު ގޮތެއް ހޯދައި ދެއްވުމުގެ ގޮތުން 1960 އިގެ އަހަރުތަކުގެ ތެރޭގައި އޭރުގެ ވަޒީރުލް އަޢުޡަމް އިބުރާހީމް ނާސިރު އެމީހުން އެހެން ރަށަކަށް ބަދަލުކުރައްވަން ގަސްދުކުރެއްވިއެވެ. ގިރާވަރު މީހުން ފުރަތަމަ ބަދަލުކުރެއްވީ ހުޅުލެއަށެވެ. ބަދަލު ކުރަން ފެށުނީ 1968 ގައެވެ. އެއީ ހުކުރު ހަމަ ނުވާ ރަށް ރަށުގެ މީހުން އެހެން ރަށްރަށަށް ބަދަލުކުރުމުގެ ސިޔާސަތާ ގުޅުވައިގެންނެވެ. ހަޤީޤަތުގައި ގިރާވަރުގައި އޭރުވެސް ހުކުރު ކުރެވެއެވެ. ހުކުރު ހަމަ ނުވާ އިރެއް އައިކަމެއް އެނގޭކަށް ނެތެވެ.\nހުޅުލޭގައި އިބުރާހީމް ނާސިރު ގިރާވަރު މީހުންނަށް "ވިލެޖެއް" ހައްދަވައިދެއްވިއެވެ. އެއީ އެމީހުން، އެމީހުންގެ ރަށުގައި ވެސް އުޅެމުން އައީ ވިލެޖެއްގައި ކަމަށް ވީތީއެވެ. ގިރާވަރުގެ ވިލެޖް ހުރީ ފަންފުޅަފަކުން ވަށައި ބަންދު ކޮށްފައެވެ. ވިލެޖް ތެރެއަށް ބޭރު މިހަކަށް ވަދެވޭނީ، އަދި ވިލެޖް މިހަކަށް ބޭރަށް ނުކުމެވޭނީ ރަށްވެރިޔާގެ ޚާއްޞަ ހުއްދައެއް ލިބިގެންނެވެ.\nނާސިރު ހުޅުލޭގައި ހެއްދެވި ވިލެޖްގައި އާއިލާތަކަށް ވަކި ގޭގެ އަޅުއްވައި އެ ގޭގެއަށް ބޭނުންވާ ފަރުނީޗަރާއި ތެލި ތަށި ފަދަ ތަކެތި ހަމަކޮށް ދެއްވިއެވެ. މި ހުރިހާ ކަމެއް ކޮށްދެއްވާފައި އެ ތަނަށް ބަދަލުވާން އެންގެވުމުން ވެސް އެއީ ގިރާވަރު މީހުން ރުހޭ ކަމަކަށް ނުވިއެވެ. އެ މީހުން ބުނީ "ކަރުބޮޑު ބެ އެންގިއަސް އަހަރެމެން އަހަރެމެންގެ ގެ ރަށް ދޫނުކުރާނަމޭ" އެވެ. އެންމެ ފަހުން އެ މީހުން ބަދަލުކުރެވުނީ ސިފައިން ބޭނުންކުރައްވައިގެންނެވެ. ހުޅުލެއަށް ބަދަލުވީ ފަހުން ވެސް އެމީހުންގެ އާދަކާދަތަކެއް ދުލެއް ނުކުރެއެވެ.\nގިރާވަރު މީހުން ވިލިގިއްޔަށް ބަދަލުކުރި އިރުވެސް އެ ރަށުގައި އެހެން ރަށްރަށު މީހުން ދިރިއުޅެމުން ދިޔައެވެ. އެއީ ހުޅުލޭގެ އަސްލު މީހުންނާއި މާލެ އަތޮޅު ވިލިނގިލީ މީހުންނާއި ހުވަދުއަތޮޅު ތިނަދޫ މީހުންނެވެ. ގިރާވަރު މީހުން އުޅުނީ އެ މީސްމީހުންނާ ވަކިންނެވެ. އެހެން ކަމުން އެމީހުންގެ ޘަޤާފަތަކަށް ބަދަލެއް ނާދެއެވެ. ބަދަލު އައީ 1978 ގައި އެމީހުން މާލެއަށް ބަދަލު ކުރެއްވިފަހުންނެވެ.\nފަހުން 1968 ގައި ހުޅުލޭ އެއާޕޯޓް ހަދަން ވެގެން ގިރާވަރު މީހުން މާލެއަށް ބަދަލުކުރެއްވީއެވެ. އަދި ކޮންމެ އާއިލާއަކަށް މާފަންނު ކޮޅުން ގޯއްޗެއް ދެއްވައި ގެއެއް އަޅުއްވައި ދެއްވީއެވެ. އެހާ ހިސާބުން "ކަރުބޮޑު ބެ" "ބޮޑުބެ"އަށް ބަދަލުވީއެވެ.\nމާލެއަށް ބަދަލުވީ ފަހުން ވެސް ފުރަތަމަ ކޮޅުގައި ގިރާވަރު މީހުން އުޅުނީ އެއް ހިސާބެއްގައި އެކީގައެވެ. ނަމަވެސް މިހާރު އެމީހުން ވަނީ އެހެން މީހުންނާ މަސްހުނި ވެފައެވެ. މިހާރު ގިރާވަރު މީހުން ފާހަގައެއް ނުވެއެވެ.\n1. ގިރާވަރު މީހެއް. ފޮޓޯ ކްރެޑިޓް: މޯލްޑިވްސްރޯޔަލްފެމިލީ.ކޮމް\n2. ގިރާވަރު އަންހެނެއްގެ ކުރެހުމެއް. ފޮޓޯ ކްރެޑިޓް:ޝިމާނީ ޝަރީފް/ފޭސްބުކް\n3. ގިރާވަރު އަންހެނެއް މާލޭގައި. ފޮޓޯ ކްރެޑިޓް: މައުލޫފް އަހުމަދު\n4. ގިރާވަރު މިހާރު އޮތްގޮތް. ފޮޓޯ ކްރެޑިޓް: ގޫގްލް އަރތު\nMajeed Abdul Wahhaab (2021) “An indigenous people Wiped Out,” www.maldivesroyalfamily.com\nXavier Romero-Frias (2003) “The Maldive Islanders, A Study of the Popular Culture of an Ancient Ocean Kingdom\nMauloof Ahmed (2018) “The Giraavaru People,” my online journal\nDhivehi Bavana (…) “Giraavaru meehunge thaareekhun kuda thankolheh,” Dhivehi bhavana @tumbler\nގިރާވަރު މިހާރު އޮތްގޮތް --- ފޮޓޯ: ގޫގްލް އަރތު\nގިރާވަރު މީހެއް --- ފޮޓޯ: މޯލްޑިވްސްރޯޔަލްފެމިލީ.ކޮމް\nގިރާވަރު އަންހެނެއްގެ ކުރެހުމެއް --- ފޮޓޯ: ޝިމާނީ ޝަރީފް/ފޭސްބުކް\nގުޅޭ ޓެގު މާލެ އާޓްސް މިނިސްޓަރ އާދަކާދަ އާއި ސަގާފަތް ދިވެހިރާއްޖޭގެ ތާރީޚު ގިރާވަރު


BREAKING NEWS: EU In Vakivumaai Medhu Ithuru Vote Akah Ahan Gaanoon Hadhaa Majilis In Ruhumeh Nudhin - Vaguthu\nއީޔޫ އިން އިނގިރޭސިވިލާތް ވަކިވުމާއި މެދު ދެން ރައްޔިތުންގެ ޚިޔާލު ނުހޯދަން ފާސްކޮށްފި\nއިނގިރޭސިވިލާތް އީޔޫގެ މެންބަރު ކަމުން ވަކިވުމާއި މެދު އަނެއްކާވެސް ރައްޔިތުންގެ ފެންނަ ނުފެންނަ ވޯޓެއް ނަގަން ފެނޭތޯ ބަލަން އެގައުމުގެ ޤާނޫނު ހަދާ މަޖިލީހުގައި ދެންމެ ނެގި ވޯޓް ފެއިލް ވެއްޖެއެވެ.\nއިނގިރޭސިވިލާތް އީޔޫ އިން ވަކިވުމުގެ މައްސަލަ "ހަތަރު އަނގޮޅިއަކަށް ހުއްޓިފައި" އޮތް މައްސަލައަށް ޤާނޫނީ ހައްލެއް ލިބޭތޯ ކުރަމުން އަންނަ މަސައްކަތުގައި މިރޭ ޤާނޫނު ހަދާ މަޖިލީހަށް ހުށަހެޅީ އަނެއްކާވެސް ރައްޔިތުންގެ ފެންނަ ނުފެންނަ ވޯޓެއް ނަގާ، އީޔޫ އިން ވަކިވުމާއި މެދު ރައްޔިތުން ގޮތެއް ނިންމުމަށެވެ.\nރައްޔިތުންގެ ފެންނަ ނުފެންނަ ވޯޓެއް އަލުން ނަގަން ހުށަހެޅި ހުށަހެޅުމަށް ތާއިދު ކުރީ އެންމެ 85 މެންބަރުންނެވެ. ރައްޔިތުންގެ ފެންނަ ނުފެންނަ ވޯޓެއް ނެގުމާއި ދެކޮޅަށް 334 މެންބަރުން ވޯޓް ދެއްވިއެވެ.\nއިނގިރޭސިވިލާތް އީޔޫ އިން ވަކިވުން ޖޫން މަހުގެ 30 އަށް އިތުރު ކުރަން މިރޭ ޤާނޫނު ހަދާ މަޖިލީހުގައި ނެގި ދެވޯޓްގެ ތެރެއިން އެއް ވޯޓް ވަނީ ފެއިލް ވެފައެވެ. ފެއިލްވީ އެއްވެސް ޝަރުތެއް ނެތި އީޔޫ އިން ވަކިވުމުގެ މުއްދަތު އިތުރު ކުރުމަށް ނެގި ވޯޓެވެ. އެވޯޓް ފާސްކުރަން 311 މެންބަރުން ރުހުން ލިބުނު ނަމަވެސް 314 މެންބަރުން ވަނީ މިހުށަހެޅުމާއި ދެކޮޅަށް ވޯޓް ދީފައެވެ. މިހުށަހެޅުން ފާސްނުވީ އެންމެ ތިން ވޯޓް މަދުވުމުންނެވެ.\nނަމަވެސް އަންނަ ބުދަ ދުވަހު އީޔޫ އިން ވަކިވުމުގެ އެއްބަސްވުން ޤާނޫނު ހަދާ މަޖިލީހުން ފާސްނުވެއްޖެ ހާލަތެއްގައި ޖޫން 30 އާއި ހަމައަށް އީޔޫ އިން ވަކިވުމުގެ މުއްދަތު އިތުރު ކުރަން ވަނީ ފާސްކޮށްފައެވެ. އެއްބަސްވުމަކަށް ނާދެވިއްޖެ ހާލަތެއްގައި މުއްދަތު އިތުރު ކުރަން 412 މެންބަރުން ވޯޓް ދިންއިރު ދެކޮޅަށް ވޯޓް ދިނީ 202 މެންބަރުންނެވެ.\nއެއްވެސް އެއްބަސްވުމަކަށް ނާދެވި އިނގިރޭސިވިލާތް އީޔޫ އިން ވަކިވާން ޖެހިދާނެ ކަމަށް ކުރިން ބެލެވުނު ނަމަވެސް މިހާރު ޤާނޫނު ހަދާ މަޖިލީހުން ނިންމާފައި ވަނީ އީޔޫ އިން ވަކިވުމުގެ ކުރިން ކޮންމެވެސް ވަރެއްގެ އެއްބަސްވުމެއް ގާއިމް ކުރުމަށެވެ.\nމަނީ ލޯންޑަރިންގ ގެ މައްސަލަތަކާއި ގުޅޭ ގޮތުން އީޔޫގެ މާހިރަކާ ފުލުހުން މަޝްވަރާކޮށްފި


Ibu ge cabinet iulaanu kurun mirey\nއިބޫ އާއި ފައިސަލާ އެކު ސިޔާސީ ހަތަރު ލީޑަރުން ބޭއްވެވި ބައްދަލުވުމުގެ ތެރެއިން.\nއިބޫގެ ކެބިނެޓް އިއުލާނު ކުރުން މިރޭ\nއިންތިހާބީ ރައީސް އިބްރާހިމް އިބްރާހިމް މުހައްމަދު ސޯލިހް (އިބޫ) އާއި އިންތިހާބީ ނައިބު ރައީސް ފައިސަލް ނަސީމް މަގާމުގެ ހުވާ ކުރެއްވުމަށް ފަހު، އާ ސަރުކާރުގެ ކެބިނެޓް އިއުލާނު ކުރުން މިރޭ ކުރިއަށް ގެންދާ ގޮތަށް ހަމަޖައްސައިފި އެވެ.\nއެނގިފައިވާ ގޮތުގައި އިބޫ އާއި ފައިސަލް ހުވާ ކުރެއްވުމަށް ފަހު، އެންމެ ފުރަތަމަ ބައްދަލު ކުރައްވާނީ، ހުވާ ކުރައްވާ ރަސްމިއްޔާތަށް ވަޑައިގަންނަވާ އިންޑިއާގެ ބޮޑުވަޒީރު ނަރެންދްރާ މޮދީ އާ އެވެ. އަދި ކެބިނެޓް އިއުލާނު ކުރުން އޮންނާނީ އެ ބައްދަލުވުމަށް ފަހު އެވެ.\nއިބޫ ހުވާ ކުރައްވާނީ ގަލޮޅު ބޯޅަ ދަނޑުގައި މިއަދު ހަވީރު ބާއްވާ ބޮޑު ރަސްމިއްޔާތުގައި، ހަވީރު 17:00 ގަ އެވެ. އެހެންކަމުން ބެލެވޭ ގޮތުގައި އިބޫ، މޮދީ އާ ބައްދަލު ކުރައްވާނީ، 18:00 ހާއިރު ރައީސް އޮފީހުގަ އެވެ.\nއެޓާނީ ޖެނެރަލްގެ މަގާމުގެ އިތުރުން އާ ސަރުކާރުގައި އުފައްދާނީ 19 މިނިސްޓްރީ ކަމަށް ވަނީ ބުނެފަ އެވެ. އެގޮތުން އަލަށް އުފައްދާނީ؛ ހަޔަ އެޑިއުކޭޝަން މިނިސްޓްރީ އާއި މިނިސްޓްރީ އޮފް ޖެންޑާ، ފެމިލީ އެންޑް ސޯޝަލް ސާވިސް އާއި މިނިސްޓްރީ އޮފް ފިޝަރީޒް މެރިން ރިސޯސަސް އެންޑް އެގްރިކަލްޗާ އާއި މިނިސްޓްރީ އޮފް ނެޝަނަލް ޕްލޭނިން އެންޑް އިންފްރާސްޓްރަކްޗާ އާއި މިނިސްޓްރީ އޮފް ހައުސިން އެންޑް އާބަން ޑިވެލޮޕްމަންޓް އާއި މިނިސްޓްރީ އޮފް ޔޫތު އެންޑް ސްޕޯޓްސް ކޮމިއުނިޓީ އެމްޕަވާމަންޓް އާއި މިނިސްޓްރީ އޮފް ޓްރާންސްޕޯޓް އެންޑް ސިވިލް އޭވިއޭޝަން އަދި މިނިސްޓްރީ އޮފް އާޓްސް، ކަލްޗާ އެންޑް ހެރިޓޭޖުގެ އިތުރުން މިނިސްޓްރީ އޮފް ކޮމިއުނިކޭޝަން، ސައިންސް އެންޑް ޓެކްނޮލޮޖީ އެވެ.\nމޮޑީ އިބްރާހިމް މުހައްމަދު ޞާލިޚް ފައިސަލް ނަސީމް


ކޯވިޑް19: އިއްޔަ ފެނުނީ އިތުރު 125 ވޭދަނަ! | Sandhaanu\nކޯވިޑް19: އިއްޔަ ފެނުނީ އިތުރު 125 ވޭދަނަ!\nރާއްޖެއިން ކޯވިޑް19 އަށް އިތުރު 125 މީހަކު ފައްސިވެއްޖެއެވެ.\nއިއްޔެ ފެނުނު ކޭސްތަކުގެ ތެރެއިން 14 މީހަކު ފައްސިވެފައިވަނީ މީހުން ދިރިއުޅޭ ރަށަކުންނެވެ. އަދި ރިސޯޓްތަކުން6މީހަކާއި އިންޑަސްޓްރިއަލް ވިލެޖް އަކުން މީހަކު ވަނީ ފައްސިވެފައެވެ. އަނެއް 104 ކޭސް ފެނިފައިވަނީ މާލެ ސަރަހައްދުންނެވެ.\nއިއްޔެގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 17,953 އަށް ވަނީ އަރައިފައެވެ. އޭގެ ތެރޭގައި، 2,328 އެކްޓިވް ކޭސް ހިމެނޭއިރު، 190 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ .\nމިއާއެކު ރާއްޖެ އިން މި ބަލީގައި ނިޔާވި މީހުންގެ އަދަދުތައް ވަނީ 58 އަކަށް ވަނީ އަރާފައެވެ. އަދި މިހާތަނަށް 15،560 މީހަކު ވަނީ މިބަލިން ރަނގަޅުވެފައެވެ.


ދިއްދޫ ހައުސިން ޔުނިޓުތަކަށް ހުށަހެޅި ފޯމްތައް އަލުން އިވެލުއޭޓް ކުރަނީ – Dhen.mv\nދިއްދޫ ހައުސިން ޔުނިޓުތަކަށް ހުށަހެޅި ފޯމްތައް އަލުން އިވެލުއޭޓް ކުރަނީ\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ވެރިކަމުގައި ހއ. ދިއްދޫގައި ގާއިމް ކުރި ހައުސިން ޔުނިޓްތަކަށް ހުށަހަޅާފައިވާ ފޯމްތައް އަލުން އިވެލުއޭޓް ކުރަން ސަރުކާރުން ނިންމައިފިއެވެ.\nހައުސިން މިނިސްޓްރީން ބުނީ އެ ފޯމްތައް އިވެލުއޭޓް ކުރުމުގެ މަސައްކަތް ކުރަމުންދަނީ ދިއްދޫ ކައުންސިލުން އެކުލަވާލާފައިވާ ހާއްސަ ކޮމެޓީ އަކުން ކަމަށެވެ. އަދި އެކަމުގައި ބޭނުންވާ ފަންނި އެހީތެރިކަން އެ މިނިސްޓްރީން ފޯރުކޮށްދެމުންދާ ކަމަށް ވެސް ހައުސިން މިނިސްޓްރީން މައުލޫމާތު ދިނެވެ.\nދިއްދޫ އިން ފްލެޓް ދޫކުރީ އުސޫލާ ޚިލާފަށް ބުނެ އެރަށު ރައްޔިތުންނާއި ކައުންސިލްގެ ފަރާތުން މިނިސްޓްރީއަށް ޝަކުވާ ހުށަހަޅާފައިވާ ކަމަށެވެ. އެހެންކަމުން އެކަންކަމަށް ބެލުމަށްފަހު އަލުން ފޯމްތައް އިވެލުއޭޓްކުރަން ނިންމީ ކަމަށް އެ މިނިސްޓްރީން ބުންޏެވެ.\nދިއްދޫގައި ޖުމްލަ 250 ހައުސިން ޔުނިޓް ވަނީ އިމާރާތް ކޮށްފައެވެ.\nއެ ހައުސިން ޔުނިޓްގެ ތެރެއިން އޭ ގެޓަގަރީގެ 125 ހައުސިން ޔުނިޓާއި ބީ ކެޓަގަރީގެ 15 ފްލެޓަށް އެދުމުގެ ފުރުސަތު ފުރަތަމަ ހުޅުވާލީ 2015 ވަނަ އަހަރުއެވެ.\nއެ ފުރުސަތުގެ ދަށުން 440 މީހުން ފޯމު ހުށަހެޅިއިރު، ހައުސިން ޔުނިޓު ލިބުނީ 140 މީހުންނަށެވެ. އޭގެތެރެއިން 135 މީހުންނާ 2018 ވަނަ އަހަރުގެ ތެރޭގައި ވަނީ ހައުސިން ޔުނިޓްތައް ހަވާލުކޮށްފައެވެ.\nދެންހުރި 110 ހައުސިން ޔުނިޓަށް ކުރިމަތިލުމުގެ ފުރުސަތު 2018 ވަނަ އަހަރުގެ ޖުލައި މަހުގެ ތެރޭގައި ހުޅުވާލިއެވެ. އެ ހައުސިން ޔުނިޓްތައް ދިނުމަށް ކަނޑައަޅާފައިވާ މީހުންގެ ލިސްޓު އިއުލާން ކުރުމުން އެރަށު އެމްޑީޕީ ބަޔަކު ވަނީ ޝަކުވާ ހުށަހަޅާފައެވެ. އެއާއެކު ހައުސިން ޔުނިޓްތައް ދިނުން ވަނީ މަޑުޖައްސާލާފައެވެ.


އިންޑިޔާގެ ‘ބާރަތް ބަޔޯޓެކް’ ކުންފުނިން ބައެއް މީހުން ވެކްސިން ނުޖެހުމަށް ބުނެ އިންޒާރު ދީފި | Sandhaanu\nއިންޑިޔާގެ ‘ބާރަތް ބަޔޯޓެކް’ ކުންފުނިން ބައެއް މީހުން ވެކްސިން ނުޖެހުމަށް ބުނެ އިންޒާރު ދީފި\nއިންޑިޔާގެ ކުންފުންޏެއް ކަމަށްވާ ‘ބާރަތް ބަޔޯޓެކް’ އިން އުފެއްދި ކޮވިޑް ވެކްސިން ބައެއް މީހުން ނުޖެހުމަށް ބުނެ އެކުންފުނިން އިންޒާރު ދީފިއެވެ. އެފަރާތުގެ ކަންބޮަޑުވުން އަމާޒު ވެފައިވަނީ ދިފާޢީ ނިޒާމު ބަލިކަށި މީހުންގެ އިތުރުން އެލާޖިކް ވުން ފަދަ އިތުރު ސިއްޙީ މައްސަލަތައް ހުންނަ މީހުންނަށެވެ. މިފަދަ މީހުން ވެކްސިން ޖެހުމުގެ ކުރިން ޑޮކްޓަރުގެ ލަފާ ހޯދުމަށް އެކުންފުނިން ވަނީ އެދިފައެވެ. އަދި މިފަދަ ފަރާތްތަކަށް އެންމެ ރަނގަޅު ގޮތަކީ ވެކްސިން ޖެހުމުން ދުރުހެލިވުން ކަމަށް ވެސް އެފަރާތުން ވަނީ އިތުރަށް ބުނެފައެވެ.\nއެކުންފުނިން ބުނެފައިވާ ގޮތުގައި ވެކްސިން ޖެހުމުގެ ކުރިން އެމީހެއްގެ ސިއްޙީ ހާލަތު ރަނގަޅަށް ދެނެގަންނަން ޖެހޭ ކަމަށެވެ. އެގޮތުން އެއްވެސް ބޭހެއް ކާނަމަ އޭގެ މަޢުލޫމާތާއި، އެލަރޖިކް ހިސްޓަރީ ފަދަ މައުލޫމާތު އެނގުން މުހިންމު ކަމަށް ވަނީ ހާމަކޮށްފައެވެ. ވެކްސިން ޖެހުމަށް ފަހު ނުރައްކާތެރި އެލަރޖިކް ރިއެކްޝަން ތަކަށް ހުށަހެޅިދާނެ ކަމުގެ އިންޒާރު އެކުންފުނިން ދީފައި ވާއިރު، އޭގެ ތެރޭގައި ނޭވާލާން އުނދަގޫވުމާއި، މޫނާއި ކަނދުރާ ދުޅަވުމާއި، ބޮލަށް އެނބުރުން އެރުންފަދަ ކަންކަން ދިމާވެދާނެ ކަމަށްވެސް އެކުންފުނީގެ ބަޔާނުގައި ވެއެވެ.\nބާރަތް ބަޔޯޓެކް އިން އުފެއްދި ވެކްސިންގެ މައްސަލަ ހޫނުވެފައި ވަނީ، ވެކްސިނާއިބެހޭ އެކަށީގެންވާ މައުލޫމާތު ނެތި ވެކްސިން ޖަހަން ހުއްދަ އިންޑިޔާ ސަރުކާރުން ދިންކަން ފަޅާއެރި ހިސާބުންނެވެ. މިކަމުގެ ވާހަކަ ދެކެވެން ފެށިއިރު އެތައް ހާސް ބަޔަކަށް ވަނީ ވެކްސިން ދީފައެވެ.\nލލ ޖެނުއަރީ 22, 2021 At 12:00 ޕމ\nކޮވިޑަކީ ހޮޅިއެޗެއް ބަޔަކު އުފައްދައިގެން އުޅޭ ހަބަރެއް،